
Introducere în studiul Liturgicii 9 

A. INTRODUCERE ÎN STUDIUL LITURGICII 

• Ce este Liturgica? 

1. Definiţie. 

> — 

- conform majorităţii definiţiilor, mai mult sau mai puţin scolastice, Liturgica este acea disciplină a Teologiei 
Practice care se ocupă cu studiul metodic şi sistematic al cultului divin public al Bisericii creştinei 

2. Etimologie: 

- termenul tehnic care defineşte ştiinţa cultului divin public - Liturgica - nu derivă de la cuvântul cult ci de la cel 
de liturghie. 

- aceasta nu pentru faptul că se referă doar la Sfânta Liturghie ci pentru că, în înţelesul vechi, cuvântul liturghie 
era aplicat la orice act religios din sfera cultului divin public. 

- etimologic, cuvântul «liturghie» derivă de la verbul grecesc XsuouQysco = a îndeplini un serviciu, o lucrare sau 
o acţiune asumată liber de către o persoană (sau familie) în folosul comunităţii sau cetăţii. 

- cu acest sens este folosit de Andocide de Atena (468-391 a.LL), de Aristot (384-322), Demostene (384- 
322 a.H.) şi XENOFON (343-355 a.LL), având uneori şi nuanţa de slujire în locul cuiva (cf. Dicţionar gr.-fr. Baylle). 

- deşi iniţial cuvântul desemna o lucrare publică, benevolă, săvârşită în mod liber, cu timpul devine o lucrare (civilă 
sau religioasă) săvârşită de un oficial public, angajat în slujba comunităţii. 

- Septuaginta introduce cuvântul XsnouQyiocg în domeniul religios, definind orice lucrare cultuală publică 
săvârşită de preoţi şi leviţi. 

- spre deosebire de acestea, actele de cult particulare (personale) sunt denumite în Septuaginta Xoctqsioc. 

- în Noul Testament cuvântul liturghie, în sensul său vechi testamentar de lucrare sacră, este mai puţin folosit 
datorită legăturii sale prea mari cu preoţia levitică (excepţie este textul din Fap.13,2 - aceeaşi presiune a suferit-o 
cuvântul preot = isqsuc;). 

- în scrierile pauline cuvântul liturghie apare asumând sensul de lucrare, dar cu nuanţe diferite: 

a) slujirea lui Hristos privită ca preoţie supremă (Evrei 8,2-6); 

b) slujirea cuvântului (Romani 15,16; Filimon2,17); 

c) slujirea ca lucrare socială de ajutorare (Romani 15,27); 

- începând cu Didahia (14) cuvântul liturghie-liturghisire este aplicat jertfei euharistice, extinzându-se apoi 
asupra celorlalte lucrări sacre. 

- Liturghia, în sensul larg, devine orice act public sacru prin care slujitorii puşi / aleşi în serviciul 
comunităţii intră în dialog cu Dumnzeu 

- evoluţia istorică a cuvântului liturghie a fost diferită în Răsărit şi Apus. 

- astfel, în lumea ortodoxă cuvântul a fost aplicat mai mult "Sfintei şi Dumnezeieştii Liturghii" iar în Apus 
a dispărut aproape cu totul fiind înlocuit de cuvântul oGcium, ministerium etc. 

- reapariţia cuvântului liturghie în Apus este legată de cercetările litugice ştiinţifice în Evul Mediu şi, în sensul său cel 
mai adevărat după Conciliul II Vatican. 

- azi, păstrând sensul originar, cuvântul "liturghie" este aplicat în teologia apuseană oricărei lucrări 
religioase, oricărui act de cult public. 

- din acest motiv trebuie avut în vedere că ori de câte ori în prezentul curs sau în alte lucrări se va întâlni 
cuvântul liturghie scris cu minusculă trebuie înţeles în sensul său larg, de slujbă religioasă, iar când Liturghie va 
fi scris cu majusculă trebuie aplicat Sfintei şi Dumnezeieştii Liturghii, ceea ce în teologia apuseană se cheamă 
missa. 

• Obiectul Liturgicii: 

- obiectul studiului liturgic este Cultul creştin, înţelegând prin cult totalitatea actelor, textelor, formelor şi 
rânduielilor liturgice prin care Biserica în general şi creştinul în particular, intră în relaţie cu Dumnezeu 



1 Ene Branişte, Liturgica Generală, ed. IBM, Bucureşti 1993, p. 11 

2 Pentru detalii privind sensul cuvântului liturghie vezi Liturgia (Dizionario), a cura di Domenico Sartore, Acriile M. Triacca, Carlo Cibien, Ed. San 



Paolo, Milano 2001. 

pentru a-L lăuda, a-L preamări sau a-I cere ceva. Prin intermediul actului de cult omul primeşte harul 
necesar în vederea mântuirii. 

- totuşi, «cultul nu poate fi egalat într-un mod simplist nici cu textele, nici cu formele de cult. 

- este un întreg în care cuvintele de rugăciune, citirile, cântările, ceremoniile, relaţia tuturor acestor lucruri în ceea ce 
priveşte succesiunea ori ordinea şi, în cele din urmă, ceea ce poate fi definit ca şi "coeficient liturgic" care stă la baza 
fiecăruia dintre aceste elemente (adică acea semnificaţie pe care, separat de propriul ei conţinut imediat, fiecare o 
dobândeşte ca un rezultat al locului său în succesiunea ori ordinea generală a cultului); toate acestea împreună 
definesc înţelesul întregului, care este, de aceea subiectul adecvat de studiu şi de evaluare teologică.» 

MATERIA ŞI ÎMPĂRŢIREA LITURGICII 

- protestând faţă de studierea prea scolastică a Liturgicii sub influenţa teologiei apusene, teologia ortodoxă a 
ultimului secol, prin glasul unor teologi ca Afanasiev sau Schmemann, denunţă abordarea ei incompletă şi 
reducţionistă: «.Ceea ce s-a numit liturgică în şcolile religioase a fost de obicei un studiu practic, mai mult sau mai puţin detaliat al 
riturilor bisericeşti, combinat cu explicaţii simbolice precise ale ceremoniilor şi veşmintelor. Studiul liturgicii de acest fel, cunoscut în Apus 
ca studiu al "rubricilor" (indicaţiilor tipiconale) răspunde la întrebarea: cum este înfăptuit cultul conform regulilor, adică în acord cu 
prescripţiile rubricilor şi canoanelor dar nu răspunde întrebării: ce se săvârşeşte în cadrul cultului? De fapt, nu explică semnificaţia 
cultului nici ca întreg, nici în părţile sale separate. HI nu defineşte locul tradiţiei liturgice în viaţa bisericii şi a membrilor ei"». 

- conform acestei viziuni am putea vorbi de o disciplină liturgică expozitivă numită Tipicul bisericesc care se 
ocupă cu rânduielile, formele şi formulele verbale fixe şi stabile după care se săvârşeşte cultul divin public. 3 

- aceasta merge mână în mână cu Practica liturgică (Ritualistica), disciplină care se ocupă cu formarea unor buni 
slujitori. Istoria liturgică, disciplină care se ocupă cu apariţia şi evoluţia istorică a diferitelor rânduieli şi lucrări cu 
caracter liturgic. 

- mai nou, în disciplina generală a Liturgicii şi-a făcut loc Teologia liturgică. Teologia liturgică este disciplina 
teologică ce se ocupă cu elucidarea semnificaţiei cultului şi încearcă să ofere o bază teologică cultului şi întregii 
tradiţii liturgice a Bisericii. 

- în acord cu această delimitare putem spune că Tipicul răspunde la întrebarea: Ce conţine cultul?; Practica liturgică 
răspunde întrebării: Cum trebuie săvârşit cultul?; Istoria liturgică, întrebării: Cum a evoluat cultul?, iar Teologia Uturgică 
răspunde la întrebarea: Ce încearcă să realizeze Biserica prin cutare formă cultuală? 

- pentru raţiuni de ordin didactic, urmărind şi împărţirea dată de marele nostru liturgist Ene Branişte, în facultatea 
noastră materia Liturgicii a fost împărţită pentru studiu astfel: 

- Liturgica Generală - având mai mult un caracter de introducere în Studiul liturgic, se ocupă cu chestiuni 
generale ale cultului: definiţii, izvoare, scopuri, funcţiuni, termeni, persoanele care se ocupă cu săvârşirea 
cultului, timpurile, locurile şi obiectele liturgice, etc. 

- Liturgica Specială - se ocupă cu studiul amănunţit al fiecărei forme de cult din cadrul Bisericii Ortodoxe 

- această parte a Liturgicii nu este însă doar o expunere expozitivă a rânduielilor (tipicul) ci se va ocupa şi de 
apariţia şi evoluţia istorică, precum şi de elucidarea conţinutului teologic şi simbolic al diferitelor forme de 
cult. 

- Practica Liturgică - este o materie de natură practică şi vizează însuşirea unor deprinderi şi aplicării 
corecte a practicilor de ritual ale Bisericii Ortodoxe. 

LITURGICA ŞI CELELALTE DISCIPLINE 

- menţionăm încă de la început că Liturgica are un loc privilegiat între celelalte discipline. 

- cultul în forma sa externă şi internă atinge cel mai de aproape sufletul omenesc. 

- toate celelalte discipline ca Dogmatica, Morala, Exegeza Biblică, Patristica, Dreptul canonic vizează în general un 
grup restrâns de specialişti, cel al "teologilor", creştinilor administrându-li-se doar de părţi şi elemente din acestea. 



3 Alexandre Schmemann, Introducere în teologia liturgică, p. p. 59. 

4 Al. Schmemann, Introducere..., p. 47. 

5 Actualul Tipic cuprinde două părţi: a). Cele 7 laude bisericeşti; b). Sfintele Taine şi ierurgiile mai importante, precum şi unele practici ca trasul 
clopotelor, scoaterea Sfintei Cruci, Denia celor 12 Evanghelii, ş.a. Tipicul a început a fi formulat de prin sec. III de către Hariton Mărturisitorul şi 
continuat de Eftimie cel Mare (sec. IV), Sf. Sava (sec. V-VI) şi îmbunătăţit de Sf. Sofronie, patriarhul Ierusalimului (sec. VII) şi apoi de Cosma 
Melodul (t 743) şi Sf. loan Damaschin (t 749). Acesta este cunoscut ca Tipicul cel Mare sau Tipicul Sf. Sava. Acest tipic a fost completat de către 
călugării de la Mănăstirea Studion (Constantinopol) şi introdus de Sf. Teodor Studitul în uzul mănăstirilor din jurul Constantinopolului; 

Liturgica în schimb, pentru că se ocupă de studiul cultului trebuie privită ca o disciplină de sinteză; Pastorala, 
Omiletica, Dogmatica, Morala, Ştiinţele Biblice, Muzica, etc. toate se intersectează cu slujbele Bisericii. 

- pe de altă parte ea nu este doar apanajul teologilor, pietatea populară ori monahală aducându-şi de-a lungul 
timpului însemnată contribuţie la apariţia sau evoluţia diferitelor rânduieli de cult. 

- nici o disciplină nu este atât de apropiată Liturgicii ca Teologia Dogmatică: «în clasificarea oficială, teologia dogmatică este 
disciplina care reuneşte concluziile tuturor celorlalte discipline si le ordonează într-un întreg echilibrat si convingător (. . .). Dacă Sfi 
Tradiţie şi Sfi Scriptură sunt izvoare ale dogmaticii, nici una nu poate fii dedusă pur si simplu din texte si dovedi, oricare ar fit ele, 
biblice, liturgice, patristice, etc. Pentru a folosi cum se cuvine izvoarele acestea, dogmatica trebuie să accepte mărturia Scripturii si 
Tradiţiei nu în forma textelor ci în deplinătatea şi interrelaţionarea semnificaţiei lor teologice. Astfel între Scriptură ca text şi folosirea 
sa în dogmatică stă Teologia biblică iar între cult şi folosirea sa dogmatică stă Teologia Liturgică». 6 

- din păcate, deşi se recunoaşte că «în nici un alt cult creştin, actele de cult nu sunt aşa de dense şi de bogate în conţinut dogmatic» 
că «orice act de cult este expresia specifică şi precisă a unui conţinut dogmatic», Liturgica continuă să fie considerată doar "o 
teologie practică", fiind ca atare înscrisă în aşa-numita Secţie Practică a Teologiei. 

- acest fapt a dus, sub influenţa Apusului, la o ruptură între studiul teologiei şi experienţa liturgică, «separând teologia 
noastră de unul din cele mai vitale şi naturale rădăcini: tradiţia liturgică». 

- faţă de Teologia Biblică, liturgica stă poate în cel mai apropiat raport; Scriptura şi Tradiţia oferind fundamentul 
unui cult bazat pe revelaţia divină. 

- din acest motiv textele liturgice sunt împodobite sistematic cu pasaje din cărţile Sfintei Scripturi, lecturile biblice 
nelipsind din rânduielile importante ale cultului creştin. 

- ocupându-ne şi de istoria cultului, slujbelor, Liturgica are strânse legături cu Istoria, aceasta furnizându-i 
informaţiile necesare pentru elucidarea unor aspecte privind motivele externe şi interne ale evoluţiei cultului. In 
studierea evoluţiei istorice diferitelor rânduieli, de un real folos ne pot fi Paleografia şi Arheologia. 

- disciplina Dreptului canonic şi bisericesc stă într-un raport apropiat cu Liturgica deoarece nenumărate hotărâri 
dogmatice şi canonice au avut ca obiect cultul, ierarhia etc, iar altele, mai cu seamă cele de natură dogmatică au fost 
reflectate în textele liturgice. 

- nici domeniul artelor majore sau minore nu trebuie uitat. Mai cu seamă Pictura şi Arhitectura pot furniza o 
importantă mărturie despre evoluţia cultului. 

- cât priveşte Muzica şi Poezia sunt cele care împodobesc textele liturgice oferind o formă atractivă rânduielilor de 
cult. 

- cât priveşte Istoria Religiilor, acesta oferă o seamă de date care pot contribui la elucidarea originii sau 
provenienţei diferitelor forme sau înţelesuri ale unor ceremonii şi rituri, mai ales cele privitoare unor practici 
comune şi altor civilizaţii (înmormântarea, naşterea, sărbători etc). 

METODA 

- în studiul Liturgicii poate fi folosită: 

o metoda descriptivă (tipiconală) pentru cunoaşterea formei în care se săvârşeşte cultul; 

o metoda istorică, pentru studierea evoluţiei cultului, conform datelor puse la dispoziţie de disciplinele 

istorice şi informaţiilor interne obţinute din izvoarele liturgice la îndemână, 
o metoda comparativă, este o metodă mai nouă care are în vedere studierea prin comparaţie a slujbelor 

Bisericii Ortodoxe cu a celorlalte confesiuni creştine. 

- deoarece în cult se manifestă viaţa interioară a Bisericii şi credinţa ei, fixată în dogme, precum şi comemorarea 
mistico-simbolică a unor evenimente din viaţa şi activitatea Mântuitorului, metoda de expunere a Liturgicii capătă 
un caracter teologico-simbolic şi speculativ. 

- în prezentul curs vom încerca o metodă de sinteză a celor pomenite încercând, atunci când este cazul, şi o abordare 
liturgico-pastorală pentru a evalua efectul, oportunitatea şi înţelegerea serviciilor liturgice de către credinciosul zilelor 
noastre. 

- deşi fiecare dintre slujbele care vor fi prezentate vor fi analizate separat, se va avea permanent în vedere legătura 
lor cu Sfânta Liturghie ca izvor şi rădăcină formală a acestora. 

- de asemenea trebuie avut permanent în vedere aspectul unitar, privindu-se omogen aspectul teologic, celebrativ, 
mistagogic şi pastoral. Se ştie că actul liturgic este misterul (= taina planului de mântuire a lumii axat pe jertfa 



6 Al. Schmemann, Introducere ..., p. 59 

7 G. Florovsky, Căile teologiei ruse, apud. Al. Schmemann, op. cit. p. 48. 



Introducere în studiul Liturgicii C 

Domnului Hristos, răsfrântă în viaţa Bisericii) celebrat (= actul prin care, în mod vizibil, prin semne şi acţiuni 
simbolice şi sensibile pune în lucrare harul mântuitor) în vederea mântuirii omului (= ca persoană încorporată în 
trupul tainic al Bisericii). 

FOLOSUL STUDIULUI LITURGICII 

- este inutil să insistăm asupra acestui aspect. Buna deprindere a informaţiilor furnizate de Liturgică, este de folos 
atât preotului cât şi credincioşilor săi. 

- mai întâi, preotul va deprinde executarea corectă a slujbelor şi actelor liturgice, va înţelege natura semnelor 
simbolice, a formulelor sacramentale şi, racordat la Tradiţia Liturgică a Bisericii, va pricepe că el nu este un slujbaş, 
că funcţia sa este una sacramentală; mijlocitor între cer şi pământ. 

- vocaţia şi dragostea pentru slujbe nu sunt însă suficiente. 

- un bun liturghisitor trebuie să cunoască nu doar cum se face cutare slujbă ci mai ales de ce o face şi ce urmăreşte 
să împlinească prin ea. 

- informaţiile de natură teoretică pe care le deprinde din studiul Liturgicii, îl ajută pe viitorul preot în munca sa de 
păstor şi catehet. 

- mai întâi el va putea să-şi înveţe enoriaşii să deosebească practicile liturgice corecte şi autentice de reminiscenţe şi 
practici păgâne precum şi de superstiţii religioase de tot felul. 

- nu în ultimul rând o bună cunoaştere a formei, înţelesului şi simbolisticii slujbelor îl va ajuta pe preot în pregătirea 
catehezelor de ordin liturgic. 

- creştinul care acţionează în virtutea unui automatism sau în virtutea unui tradiţionalism uscat este un creştin pe 
jumătate mort. 

- neînţelegând de ce se duce la Biserică, ce face acolo şi de ce e nevoie de cutare sau cutare slujbă el nu va fi doar un 
mădular mort al Bisericii ci şi o pradă uşoară pentru diverse secte. 

- este inutil să ne amăgim că dragostea şi respectul pentru valorile tradiţionale româneşti îi va ţine în continuare pe 
creştinii noştri aproape de Biserica Ortodoxă. 

- este imperios necesar dezvoltarea unei cateheze liturgice simple şi eficiente, adresată maselor largi, care să scoată 
Biserica din starea de amorţeală în care se află. 8 

- este dureros să vezi creştini care, neînţelegând nimic din semnificaţia gesturilor sau slujbelor la care iau parte, îşi 
fac cruce sau îngenunchează doar pentru că vecinul a făcut acelaşi lucru. 

- studiind temeinic cultul creştin, preoţii vor înţelege că viaţa liturgică a Bisericii este într-o continuă dezvoltare; 
absenta acestei dezvoltări ar fi semnul unei scleroze fatale. 

- de aceea formele de exprimare liturgică trebuie să răspundă nevoilor pastorale ale credincioşilor; adoptarea sau 
lepădarea acestora răspunzând nevoilor practice ale bisericii dar fiind obligatoriu în acord cu doctrina şi Tradiţia 
Bisericii. 

- se pare că astăzi «ne aflăm într-o cri^ă liturgică profundă» şi cât se poate de reală. Aceasta atinge deopotrivă clerul şi 
poporul drept credincios. «Cri^a liturgică constă, întâi de toate, în conceptul greşit al funcţiei si locului cultului în biserică, în 
profunda transformare a înţelegerii cultului în conştiinţa Bisericii. Să subliniem faptul că vorbim aici despre ceva mult mai important 
decât neînţelegerea textelor, a ceremoniilor şi a limbajului serviciului divin. Vorbim aici despre întreaga întrupare a cultului şi despre 
experierea sa. Cultul — structura, forma şi conţinutul său — rămâne ceea ce a fost şi înainte şi, în mod esenţial, ceea ce a fost 
întotdeauna. în acest sens este firesc a vorbi despre deplin — credincioşia Ortodoxiei conformă cu liturghia sa. Dar, a înţelege şi a 
folosi acestea sunt două lucruri diferite. A apărut o discrepanţă între scopul fundamental al cultului şi modul cum este înţeles, deoarece 
membrii Bisericii nu au mai observat, pur şi simplu, această discrepanţă, iar cheia care, se presupune, conduce la o înţelegere a cultului 
Bisericii exclude posibilitatea acestei înţelegeri. Indiferent cât de straniu poate suna, ceea ce întunecă înţelesul cultului este faptul că acesta 
a devenit pentru credincioşi un obiect de adoraţie; mai mult decât atât, aproape singurul conţinut al vieţii Bisericii». 

- preotul, mai întâi, şi creştinul este chemat să înţeleagă natura actului liturgic ca viaţă a Bisericii, a sa, în ultimă 
instanţă, şi nu o practică magico-simbolică menită să-i satisfacă una sau alta dintre necesităţile spirituale. 

- studiul Liturgicii poate fi astfel util pentru reînviorarea şi revigorarea vieţii spirituale, căci Biserica nu este numai 
trupul tainic al lui Hristos, ci şi mărturia văzută a acestui trup, pe care creştinii o dau lumii. 



8 Sunt remarcabile articolele foarte utile ale Pr. Prof. N. Necula, din Vestitorul Ortodoxiei prin care încearcă să repare această lipsă în teologia 
noastră şi mai ales în practica catehetică liturgică. Majoritatea acestor articole au fost strânse în volumul Tradiţie şi înnoire în slujirea liturgică, 
Ed. Episcopiei Dunării de Jos, Galaţi 1996 

9 Al. Schmemann, Introducere ..., p. 71. 

Literatura liturgică 

B. LITERATURA LITURGICĂ 
IZVOARELE LITURGICII 

Ca mai toate disciplinele teologice care implică o latură istorică, Liturgica, foloseşte unele izvoare absolut 
necesare studiului aprofundat. Acestea pot fi împărţite în izvoare directe şi indirecte. 

IZVOARE DIRECTE: 

- izvoarele directe sunt acele lucrări care au ca scop direct expunerea unor informaţii privitoare la rânduiala, istoria 
sau explicarea cultului. 

- acestea pot fi: 

- edite (care au fost publicate în diferite ediţii critice sau a făcut obiectul unor cercetări publicate sub formă 
de studii şi articole) sau 

- inedite (care nu au mai făcut obiectul altor cercetări şi nici nu au fost tipărite). 

♦♦♦ Cărtile de slujbă atât cele noi cât mai ales cele vechi (publicate în colecţii şi ediţii critice mai ales în Apus) 
precum şi unele manuscrise (dinaintea apariţiei tiparului — sec. XV) sunt un preţios material pentru studierea 
evoluţiei slujbelor. Intre cele mai importante cărţi de slujbă sunt: 

- Molitfelnicul (Evhologhionul); 

- Liturghierul (cele trei Liturghii ortodoxe şi Vecernia de sâmbătă seara); 

-Mineiul (cuprinde părţile mobile din anul bisericesc; 12 volume corespunzând celor 12 luni); 

- Triodul (cuprinde slujbele oficiate în perioada Postului Mare); 

- Penticostarul (cuprinde slujbele oficiate între Paşti şi Cincizecime); 

- Octoihul (cuprinde partea stabilă a slujbelor, conform ciclului celor opt glasuri, cuprins între luni 
după Cincizecime şi Duminica Vameşului şi fariseului). 

♦♦♦ Rânduielile bisericeşti sunt scrieri strict liturgice care vizează forma sau descrierea cultului în anumite 
epoci şi regiuni. Intre cele mai cunoscute se numără: 

- Rânduiala bisericească egipteană, identificată azi cu Tradiţia apostolică a lui Ipolit Romanul; 

- Constituţiile Apostolice sau Aşezămintele Sf. Apostoli (în special cartea VIII) ; 

- Testamentum Domini noştri Jesu Christi. 

- de asemenea, comentariile liturgice a unor slujbe pot contribui major la înţelegerea şi reconstrucţia rânduielilor 
liturgice în diverse perioade de timp. 

- Comentariile cele mai cunoscute sunt: 

1.) Mystagogia Sfântului Maxim Mărturisitorul (f 663) "; 

2.) DESCRIERE A BISERICII ŞI CONTEMPLAŢIA (0ES2PIA) MISTICĂ a Sfântului Gherman patriarhul 

Constantinopolului (f 740); 

3.) Explicarea Liturghiei Darurilor mai înainte sfinţite, de Sfântul Teodor Studitul (f 826). 

4.) Tâlcuirea sfintei şi Dumnezeieştii Liturghii, a Sfântului. Nicolae Cabasila, etc. 

- cea mai veche lucrare de acest gen este însă Despre ierarhia bisericească a Sfântului Dionisie Areopagitul ( ~ 
400). u 

- tot în această categorie sunt incluse rânduielile bisericeşti locale, aşa numitele Diataxe ale unor biserici sau a unor 
patriarhi. 

- între diataxele mai cunoscute pomenim: 

- DlATAXA PATRIARHILOR BIZANTINI {sec. XI-XII) (păstrată la British Library) 

- DlATAXA PATRIARHULUI FlLOTEI IV (sec. XIV). 

♦♦♦ Monumentele arheologice şi vechile obiecte bisericeşti pot furniza însemnate informaţii despre practicile 
liturgice, despre forma şi rolul unor locaşuri de cult sau religioase. 

- între cele mai cunoscute sunt Catacombele romane, Spaţiile liturgice descoperite la Dura Europos (Siria); 
Bisericiile şi baptisteriile creştine şi ariane de la Ravena; Biserica Sfânta Sofia (Constantinopol), etc. 



10 Tradusă în SPA II (Scrierile Părinţilor Apostolici) 

11 trad. D. Stăniloae, Editura I.B.M. Bucureşti, 2000 

12 trad. rom. E. Branişte şi I. VoiusAîn ST. 5-6/1965; 9-10/1967 

♦♦♦ Practica veche a Bisericii, deşi enumerată în unele manuale ca izvor direct trebuie privită şi studiată cu 
mare atenţie. 

- nefiind consemnate în cărţile de ritual, unele obiceiuri vechi au fost influenţate de practici noi, iar 
uneori nu reflectă concepţia unanimă sau curat ortodoxă a Bisericii. 

- neavând un referent stabil (text scris, sau obiect arheologic) cercetarea acestor practici nu se poate 
baza decât pe izvoare indirecte şi pe supoziţii. 

IZVOARE INDIRECTE: 

- sunt toate acele scrieri şi informaţii care conţin referinţe întâmplătoare de interes liturgic, aluzii la unele practici 
cultuale, etc. 

a. Sfânta Scriptură este un izvor atât pentru istoria şi formarea cultului creştin pe fundamentul ebraic (Pentateuh) 
cât mai ales pentru înţelegerea sa teologică. 

- cultul creştin încă de la apariţia sa s-a bazat pe studierea şi cunoaşterea unor texte biblice atât din Vechiul 
Testament, cât şi din Noul Testament. 

- cât priveşte istoria şi formarea cultului creştin, Sfânta Scriptură ne furnizează informaţii preţioase în cărţile Exod, 
Levitic, Deuteronom (fundamentul ebraic al cultului) precum şi în Evanghelii, Faptele Apostolilor, Epistola I 
Corinteni, Evrei. 

b. Scrierile SGntilor Părinţi şi ale Scriitorilor Bisericeşti 13 care tratează în mod direct sau indirect anumite 
chestiuni privitoare la cult. 

- între cele mai importante Apologia I a Sf. Justin Martirul; Didahia Apostolilor, epistola I Corinteni a Sfântului Clement 
Romanul, ş.a. 

c. Canoane ale Bisericii, norme liturgice şi rânduieli monahale 

- unele sinoade ecumenice, locale sau endemice au emis canoane şi norme privitoare la anumite practici liturgice (în 
special Sinodul local din Laodiceea, Sinodul Quinisext (Trulan - 692) precum şi deciziile sinoadelor permanente 
(endemice) din Constantinopol sau ale altor Biserici locale, ori eparhii. 

- între rânduielile monahale, cele mai cunoscute sunt cele ale Sf. Pahomie cel Mare şi ale Sf. Vasile cel Mare (Regulile 
Mari şi Regulile Mia), ale Sf. Casian şi ale Sf. Benedict de Nursia (ambii sunt consideraţi organizatorii monahismului 
apusean). 

LITERATURA LITURGICĂ ÎN PERIOADA PATRISTICĂ 

(SECOLELE I - VIII) 

A. PANĂ ÎN SECOLUL IV: 

- mai ales datorită persecuţiilor care au cauzat şi frânarea dezvoltării instituţionale a Bisericii remarcăm în primele 
trei secole o slabă literatură liturgică şi mai ales destul de puţin preocupată de norme şi formulare liturgice. 

- libertatea destul de mare în ceea ce priveşte forma cultului, dublată de comunicarea greoaie între disparatele 
comunităţi creştine din Imperiul Roman determină o atitudine destul de largă în ce priveşte rânduiala cultului. 

- flecare ierarh era abilitat să formuleze cultul după voia şi priceperea sa. 

- informaţiile izolate şi incidentale, incluse în lucrări mai mult de natură apologetică ne pot contura o idee despre 
cultul creştin în această perioadă. 

- deşi unele dintre lucrările pe care le prezentăm mai jos depăşesc cadrul istoric propus (sec. I-IV), ele trebuie 
considerate doar redactări târzii ale unor practici liturgice mai vechi. 

- de asemenea, data incertă a unor astfel de lucrări ne lasă libertatea de a le include în acest capitol. 

- ilată câteva din cele mai importante scrieri de interes liturgic din această perioadă: 

- Didahia (învăţătura) celor 12 Apostol/ 4 ne dă, pe la sfârşitul veacului I (cap. 9-10) modele de formulare 
liturgice întrebuinţate la serviciul euharistie, unit pe atunci cu agapele sau mesele frăţeşti. 

- Constituţiile Apostolice 3 - părând mai curând o lucrare de drept canonic, opera aceasta reflectă viaţa 
creştină în epoca postapostolică, în toate aspectele ei (dogmatic, moral, disciplinar, liturgic . . .). 



13 Traducerile româneşti ale unor texte şi lucrări patristice se află în colecţia Părinţi şi Scriitori Bisericeşti (PSB). 

14 Trad.rom. PSB.vol. I 

15 Arhim. Benedict Ghiuş, Izvoare liturgice şi pastorale, Editura Christiana, Bucureşti, 2000, p. 10 

- autorul necunoscut, probabil de origine siriană este mai curând un compilator decât autor în 
adevăratul sens al cuvântului. 

- cartea are opt capitole dintre care primele şase reproduc (cu modificări şi interpolări) o lucrare mai 
veche, păstrată în limba siriacă numită Didascalia Apostolilor. 

- cartea a VII nu este altceva decât Didahia Apostolilor cu multe interpolări, iar cartea a VlII-a conţine 
cea mai amplă descriere a unei Liturghii din primele veacuri (cartea VIII, cap. V-XV). 

- ea este cunoscută ca Liturghia Clementină şi descrie pe larg Liturghia săvârşită cu prilejul 
hirotonirii unui episcop. 

- sunt redate aici nu doar schema liturgică (ca în Didahie), ci şi textul rugăciunilor şi ecteniilor. 
Constituţiile Apostolice mai conţin: 

- schema unei alte Liturghii (cartea VII); 

- informaţii privind iniţierea creştină (cartea VII); 

- formule şi rugăciuni pentru diferite hirotoniri: episcop, preot, diacon şi diaconiţe (cartea VIII); 

- precum şi unele elemente privind oficiul divin al laudelor bisericeşti şi orele canonice (VIII, 34), este 
descrisă o vecernie (VIII, 35) şi slujba de dimineaţa (VIII, 38). 

deşi data scrierii Constituţiilor Apostolice nu este certă majoritatea autorilor se opresc asupra secolelor IV- V. 

- Epistola I Corinteni a Sfântului Clement Romanul ne redă una din cele mai frumoase şi mai ample 
rugăciuni creştine din Biserica primului veac (cap. 59-60). 

- epistola, scrisă probabil la sfârşitul veacului întâi (96-98) face aluzie şi la ((anumite timpuri si ceasuri de 
rugăciune» (cap. 40) dar este luată şi ca un puternic document de justificare al primatului papal. 

- Prima Apologie a Sfântului Justin Martirul redă o descriere sumară a liturghiei în vremea sa 
(cap. 65-67). 

- se pare că este vorba de o Liturghie post baptezimală şi care conţine elementele esenţiale ale unei 
Liturghii aşa cum o avem noi azi (Lecturi, ectenii, rugăciuni, sărutarea păcii, aducerea şi consacrarea 
darurilor, împărtăşirea şi colectele pentru săraci). 

- elemente disparate pentru justificarea unor chestiuni liturgice ca postul, botezul, crucea, etc, găsim şi în 
Dialogul cu iudeul Triphon al aceluiaşi autor. 

- Testamentul Domini noştri Jesu Christi este o lucrare scrisă prin veacul V într-un ambient siro- 
palestinian, având ca bază scrierea Tradiţia Apostolică a lui Ipolit. Textul prezintă unele rituri şi rugăciuni de 
consacrare la diverse hirotonii; o liturghie euharistică, împreună cu o anaforă (asemănătoare celei a lui 
Ipolit); rituri la iniţierea baptezimală precum şi o slujbă de dimineaţa. 

-Jurnalul de călătorie (Peregrinatio Egeriae ad Locca Sanctd) al Egeriei : 

- o călugăriţă din nord-vestul Spaniei ne dă extrem de preţioase informaţii liturgice privind slujbele, 
practicile şi obiceiurile Bisericii din Ierusalim la sfârşitul sec. IV. 

- alcătuită ca un jurnal zilnic, lucrarea descrie în amănunt viaţa liturgică cotidiană şi duminicală, 
precum şi în anumite sărbători (Botezul, întâmpinarea Domnului, Pastile, Cincizecimea, înălţarea, 
etc). 

- sunt relatate desfăşurarea oficiului liturgic zilnic aşa cum a fost urmărit de Egeria în Biserica 
învierii la Ierusalim (privegherea, utrenia, ceasul şase şi nouă, vecernia etc). 

- jurnalul conţine şi alte informaţii despre Postul Mare, oficiile liturgice din Săptămâna Mare şi 
Săptămâna Luminată, etc. 

- Evhologhionul lui Serapion prezintă unele practici liturgice din episcopia de Tmuis (Egiptul de Jos) pe la 
jumătatea sec. IV. 

- Serapion, ucenic al Sf. Antonie cel Mare, moare după anul 362, ne prezintă o colecţie de rugăciuni 
de o extraordinară originalitate; 18 dintre ele se referă la Liturghia euharistică, 7 la Botez şi 
Mirungere, 3 la hirotonie, 2 la binecuvântarea untdelemnului şi la înmormântare. 

- din acelaşi ambient egiptean provine şi aşa numitul Papirus de la Der-Balizeh care, deşi este redactat 
prin sec. VI- VII prezintă o practică liturgică mult mai veche; probabil sec. III-IV. Textul conţine o parte din 



16 Trad. în SPA voi. II, Bucureşti, 1928 

17 Trad. rom., note şi indici Pr. D. Fecioru, în PSB, voi. I, pp. 89-106 

18 Trad. rom. note şi indici de 0. Căciulă, PSB, voi. II 

19 Trad. rom. de M. Branişte, Bucureşti, 1981 (teză de doctorat) 

vechiul "Evhologhiu egiptean" oferind anumite rugăciuni euharistice (trei rugăciuni poziţionate în prima parte a 
Liturghiei, o anafora de tip alexandrin cu o dublă epicleză şi o rugăciune la împărtăşire). 

- Lectionarul armean este traducerea în limba armeană a Lectionarului ierusalimitean şi este făcută 
probabil în prima jumătate a sec. V. Lucrarea se prezintă ca un indice al lecturilor liturgice euharistice şi la 
vecerniile din Postul Mare, cuprinde îndrumările fipiconale despre slujbă, locul şi data acesteia, indicaţii 
despre cântarea psalmilor şi a refrenelor acestora. 

- lectionarul este prima încercare de sistematizare a oficiului liturgic, ceea ce se va numi mai târziu 
Tipic. 

- scurte şi vagi menţiuni despre cultul public şi particular al Bisericii găsim în unele lucrări ale lui Tertulian (f c. 240), 
Origen şi Sf. Ciprian (f 258) mai ales în tratatele lor Despre rugăciunea Domnească. De oarecare interes este şi 
scrierea De Baptismo a lui Tertulian. 

B. DUPĂ SECOLUL IV 

- această perioadă este caracterizată prin dezvoltarea şi organizarea Bisericii în episcopii cu jurisdicţii precise în care 
autoritatea morală şi intelectuală a unor episcopi se resimte benefic. 

- libertatea adusă de Constantin duce la transformări majore, rapide şi neaşteptate în Biserică. 

- apologeţii şi cateheţii "specialişti" sunt înlocuiţi cu marii episcopi care devin centrul de referinţă pentru cele mai 
diferite aspecte din viaţa Bisericii şi în special liturgic. 

- Tipicul după care slujesc Sfântul Vasile sau Sfântul Ioan Hrisostom se răspândeşte cu repeziciune pe suprafeţe 
extinse şi în zone îndepărtate de cetatea - metropolă unde-şi desfăşoară activitatea. 

- înmulţirea pretendenţilor la religia în plină ascensiune duce pe de o parte la diminuarea stagiului catehumenal dar şi 
la o concentrare a sa asupra unor probleme de interes mistico-liturgic. 

- se dezvoltă acum, genul literar al catehezelor mystagogice în care sunt explicate mai ales tainele de iniţiere 
creştină. 

a. în RĂSĂRIT: 

- Catehezele Mystagogice 20 ale Sfântului Chirii al Ierusalimului (f 386) fac parte dintr-o colecţie de 33 de 
cateheze şi o procateheză susţinute în faţa catehumenilor la Ierusalim spre sfârşitul secolului IV. 

- Catehezele mystagogice ale Sfântului Chirii (cărţile. XIX-XIII) ne furnizează informaţii precise despre 
riturile premergătoare Botezului, despre Botez, ungerea cu Sf. Mir şi despre Euharistie. 

- Omiliile catehetice ale lui Teodor de Mopsuestia (f 428) sunt 16 discursuri catehetice care ne dau 
preţioase informaţii despre liturghiile Bisericii din Mopsuestia în Cilicia, aflată în partea nordică a zonei de 
influentă antiohiană. 

- primele 14 omilii se referă la riturile baptezimale, iar ultimele două sunt un comentariu liturgic al Liturghiei 
Euharistice. 

- comentariul mystagogic al lui Teodor se va răsfrânge şi asupra autorilor sirieni de mai târziu. 

- Cele 12 cateheze baptezimale ale Sfântului Ioan Hrisostom (f 407) se înscriu în acelaşi gen literar- 
ii turgic. 

- ele ne dau informaţii utile care ne ajută să reconstituim viaţa liturgică din Antiohia (unde a fost preot) şi 
Constantinopol (unde a fost episcop). In aceste omilii avem informaţii despre Liturghia Euharistică, riturile 
prebaptezimale, baptezimale şi postbaptezimale, precum şi alte informaţii despre oficiul divin de la catedrală 
şi oficiul divin monastic. 

- în linia interpretărilor mystagogice se înscrie, deja pomenita lucrare Despre ierarhia bisericească 22 a 
Sfântului Dionisie (Pseudo) Areopagitul. Lucrarea ne prezintă în acelaşi stil general o explicaţie mistică a 
riturilor, Tainelor de iniţiere (Botez, Mirungere, Euharistie; cap. II-IV) despre treptele ierarhiei bisericeşti 
(preot, diacon, episcop; cap. V), despre ritualul şi mistagogia tunderii în monahism (cap. VI) precum şi 
despre unele rituri la înmormântare (cap. VII). 



20 Trad. rom. pr. D. Fecioru, SPA, voi. II, Bucureşti, 1945 

21 Trad. rom. I.V. Paraschiv, în G.B. 1972, nr. 9-10; 1973-1974 

22 Trad. rom. D. Stăniloae, Editura Paiadeia, Bucureşti, 1996. Lucrarea aceasta este considerată de critica apuseană ca aparţinând sec. V-VI. Pr. 
Stăniloae consideră că a fost scrisă înaintea disputelor trinitare care nu se regăsesc în text 

- Mystagogia Sfântului Maxim Mărturisitorul (f 663) este o lucrare care se ocupă cu explicaţia mistico- 
simbolică a spaţiului liturgic precum şi a Sfintei Liturghii. 

- scrisă pe la jumătatea secolului VII lucrarea dovedeşte o abilă speculaţie teologică. 

- rând pe rând, biserica este asemuită cosmosului, omului, sufletului omenesc şi chiar lui Dumnezeu (cap. I- 
VII), apoi autorul se ocupă de explicarea simbolică a unor momente liturgice (adunarea poporului şi intrarea 
în biserică: cap. VIII-IX; lecturile şi cântările: cap. X-XIV; închiderea uşilor: cap. XV; ieşirea cu darurile: cap. 
XVI; sărutarea păcii: cap. XVII; simbolul credinţei: cap. XVIII; Rugăciunea Tatăl nostru: cap. XX, etc). 

- Descrierea bisericii şi contemplaţia mistica^ a patriarhului Gherman I al Constantinopolului (650-733) 
se ocupă, continuând linia trasată de Sf. Maxim, de explicaţia mistico simbolică a bisericii şi a unor obiecte 
din ea (chivotul, jertfelnicul, syntronul, iconostasul, amvonul, orientarea liturgică spre răsărit, simbolismul 
veşmintelor preoţeşti, proscomidia cu toate elementele componente, precum şi o descriere simbolică 
amănunţită a tuturor riturilor şi formelor din cadrul Liturghiei. 

- Explicarea Liturghiei Darurilor mai înainte s/intite 25 , alcătuită de Sf. Teodor Studitul (f 826) este încă 
netradusă şi nu cunoaştem în amănunt ce cuprinde. 

b. în APUS: 

- omilii de tip catehetic ne-au rămas de la Sfântului Ambrozie, episcopul Milanului (f 397): De mysteriis 26 
şi De sacramentis. 21 

- mai ales în aceasta Sfântului Ambrozie dă mărturie despre înţelegerea mistico-simbolică a tainelor 
de iniţiere explicând anumite părţi şi rituri liturgice (ca particularităţi apusene, Ambrozie descrie ritul 
" 'deschiderii urechilor" şi cel al " spălării picioarelor''). 

- lucrări importante, asemănătoare jurnalului Egeriei, ne-au lăsat Pelerinul anonim din Bordeaux (333), 
Arculf (670) şi Willibald (720). 

- în veacul şase patriarhul Gherman al Parisului a comentat în două scrisori Liturghia galicană din timpul 
său, iar Isidor de Sevilia (f 636) a explicat liturghia hispanică într-o lucrare intitulată De ecclesiasticis 
officiis accentuând latura istorică a dezvoltării acestei liturghii. 

c. în Bisericile necalcedoniene: 

- comentarii liturgice cu caracter alegoric au alcătuit: 

- Iacob de Edesa (f 708) şi Iacob Barsalibi (f 1171) pentru iacobiţi; 

- Narsai (f 506), Abraham bar Lifeh (sec. VII-VIII) şi Pseudo-Giorgios de Arabela (sec. IX-X) pentru 
sirienii nestorieni. 

- pentru armeni astfel de comentarii liturgice au alcătuit Chosroe cel Mare (f 972) şi Nerses de Lampr on 
] (t 1198). 

SCRIERI LITURGICE ÎN PERIOADA POSTPATRISTICĂ (SEC. 

VIII-XVII) 

A. ÎN RĂSĂRIT: 

- Tâlcuire amănunţită a dumnezeieştii Liturghf H atribuită lui Teodor, episcop de Andida (sec. XI -XII) 
este o lucrare în 40 de capitole care tratează amănunţit toate momentele şi actele Sfintei Liturghii începând 
de la proscomidie până la Rugăciunea amvonului. 

- Comentariul liturgic atribuit eronat patriarhului Sofronie al Ierusalimului (f 644) conţine un comentariu 
amănunţit (în realitate o compilaţie din Gherman, Teodor de Andida) al Liturghiei doar până la Vohodul 
mare. 



23 Trad. rom. D. Stăniloae, Editura I.B.M. Bucureşti, 2000 

24 Trad. rom. N. Petrescu în M.O. 9-10/1974; 1-2/1975; 3-4/1975; 7-8/1975; 1-2/1976; 3-4/1976; în volum Sfântul Gherman al Constantinopolului, 
Tâlcuirea Sfintei Liturghii, d. Anastasia [Comorile pustiei 38], Bucureşti 2000. 

25 PG 99, col. 1687-1690. 

26 Trad. rom. E. Branişte şi I. Voiusa, în PSB 53 

27 Autenticitatea acesteia este pusă la îndoială cf. I. Coman, Patrologie (manual), Bucureşti, 1956, p. 233 

28 Trad. N. Petrescu, BOR 3-4/1971 (LXXXIX) 

- împreună cu explicarea simbolică a unor momente liturgice (văzute ca momente din viaţa 
Mântuitorului) sunt făcute şi interesante comentarii despre biserică şi persoanele liturgice. 

- Tâlcuirea dumnezeieştii Liturghii şi Despre viata în Hristos^ ale lui Nicolae Cabasila (sec. XIV) 
sunt cele mai izbutite tâlcuiri de tip teologic-speculativ. 

- cea dintâi este o explicare simbolică a Sfintei Liturghii în care accentul cade mai mult pe expunerea 
doctrinei sau a învăţăturii de credinţă în legătură cu liturghia. 

- cea de-a doua lucrare este o explicare a Tainelor de iniţiere şi a efectelor produse de acestea în viaţa 
creştinului. 

- Sfântul Simeon al Tesalonicului este ultimul mare comentator liturgic al perioadei postpatristice în Răsărit. 

- lucrarea sa, intitulată Tratat asupra tuturor dogmelor credinţei noastre ortodoxe, după 
principii puse de Domnul nostru Iisus Hristos şi urmaşii Săi 32 este un comentariu liturgic 
privind biserica şi mai toate slujbele din timpul său (Liturghia, Tainele, unele ierurgii ca 
înmormântarea, călugăria, târnosirea bisericii, etc). 

B. ÎN APUS: 

- lucrarea care a avut influenţa cea mai mare a fost DE ECCLESIASTICIS OFFICIIS (patru cărţi) a lui 
Amalarius, episcop de Metz (secolul IX). 

- el a fost combătut de diaconul FLORUS DE LYON (f 860) şi AGOBARD DE LYON (f 840) care nu au 
fost de acord cu părerile lui Amalarius. 

- în secolul 9, RABAN MAURUL (f 856) a scris un tratat despre lucrările liturgice, un fel de manual liturgic 
pentru uzul preoţilor, intitulat DE INSTITUTIONES CLERICORUM. 

- prima încercare de studiu istoric al slujbelor liturgice - DE EXORDIIS ET INCREMENTIS 
ECCLESIASTICORUM RERUM (DESPRE ORIGINEA ŞI DEZVOLTAREA LUCRURILOR 
BISERICEŞTI) este opera lui WALAFRIED STRABO (f 849) abatele Mănăstirii Reichenau. 

- pentru a sprijini reforma liturgică a papei Grigore VII (Hildebrand) călugărul benedictin BERTOLD DIN 
CONSTANŢA (f 1100) a scris o scurtă dar foarte populară lucrare cu caracter liturgic intitulată 
MICROLOGUS. 

- aproape exclusiv doctrinar s-au ocupat de cult TOMA D'AQUINO (f 1274) şi ALBERT CEL MARE (f 1280) 
care a scris o amplă şi solidă lucrare de exegeză liturgică OPUS DE MYSTERIO MISSAE. 

- interpretarea alegorică a cultului a fost cultivată de RUPERT DE DENTZ (f 1135) şi IOAN BELET DIN 
Paris (c. 1160), episcopul Sicard de Cremona (f 1215), cardinalul Hugo de Santa Cava (f 
1263) şi WlLHELM DURANDUS, profesor la Bologna şi apoi episcop de Mende (f 1296) care a scris o 
valoroasă lucrare: RAŢIONALE DIVINORUM OFFICIORUM, folosită şi azi şi, de aceea, deseori 
reeditată. 

- au mai alcătuit lucrări cu caracter liturgic PAPA INOCENŢIU III (f 1216) - DE ALTARIS MISTERIO; 
DlONISIE RYCKEL (f 1471) - EXPOSITIO MISAE; GABRIEL BlEL (f 1495) profesor la Tubingen - 
EXPLICAREA ORELOR CANONICE şi Radulf de Rivo (f 1403) - DE CANONUM 
OBSERVANTIA care a încercat să apere cultul apusean împotriva noilor inovaţii. 

LITERATURA LITURGICĂ ÎN APUS DE LA REFORMĂ PÂNĂ 

AZI 

- reformatorii secolului 16 au avut o influenţă deosebită asupra vieţii religioase în Apus, în ansamblu. 

- atacând mai ales tradiţiile şi autenticitatea cultului, aceştia au dus la o criză din care, inevitabil Biserica Catolică a 
ieşit întărită. 

- Conciliul de la Trident a discutat nu doar problemele dogmatice ridicate de reformatori ci mai ales probleme 
interne. 



29 Trad. N. Petrescu, în M.O. 5-6/1964 

30 Trad. introd şi note E. Branişte, Editura I.B.M. Bucureşti, 1997 

31 Trad. introd. note T. Bodogae, Editura I.B.M, Bucureşti, 2001 

32 Trad. de Chesarie monahul în anul 1765 la Bucureşti, îndreptată şi retipărită de Toma Teodorescu, Bucureşti, 1865 (chirilică) şi retipărită de 
Arhiepiscopia Sucevei şi Rădăuţilor în 2002 (până acum a apărut doar volumul I) 

- înviorarea cultului şi a Bisericii era o problemă destul de importantă, de aceea chestiunile de ordin liturgic au 
ocupat un loc major în discuţiile purtate; între aceste chestiuni Tainele şi liturghia au ridicat câteva probleme de 
ordin practic: eradicarea abuzurilor şi explicarea cultului pentru masele largi. 

- pe plan ştiinţific contrareforma a determinat căutarea textelor vechi liturgice, culegerea şi publicarea lor în colecţii de 
texte liturgice (mai ales răsăritene). 

- astfel de colecţii a tipărit Demetru Ducas în 1526 şi G. Morelius în 1546 (Paris). 

- ulterior s-au mai tipărit şi alte colecţii dintre care cele mai importante sunt: 

- EVHOLOGHION SIVE RITUALE GRAECORUM, tipărit de Iacob Goar - Paris, 1647. 

- ARHIERATICON SIVE LIBER PONTIFICALIS ECCLESIAE GRAECAE, Isac Habert, Paris 
1676. 

- LITURGIARUM ORIENTALIUM COLECTIO, Eusebiu Renandot, Paris, 1716, retipărit la 
Frankfurt 1847 şi Faranboroghg, 1971. 

- CODEX LITURGICUS ECCLESIAE UNIVERSAE IN EPITOME REDACTUS, Henric 
DANIEL, Lipsea, 1847-1853 (4 volume; Liturghiile răsăritene, voi. 4). 

- CODEX LITURGICUS ECCLESIAE UNIVERSAE, JOSEPH ALOYISIUS ASSEMANI (uniat maronit), 
Roma, 1749-1766 (15 volume; cuprinde textul Liturghiilor, tainelor şi ierurgiilor tuturor riturilor liturgice 
răsăritene şi apusene, în lb. originale şi în latină). 

- RITUS ORIENTALIUM IN ADMINISTRANDIS SACRAMENTIS, H. Denzinger, Wurzburg, 
1863 (2 voi.) (cuprinde tainele în riturile liturgice răsăritene), retipărit la Graz - 1961 

-EASTERN LITURGIES, F. E. Brightman, Oxford, 1896 (retip. în 1965 şi 1967). 

- este cea mai bună ediţie critică de până acum a textelor liturghiilor din toate riturile răsăritene. 

- în Biserica Anglicană s-a ocupat de problema izvoarelor liturgice JOSEPH BlNGHAM (f 1723) iar în 
Germania J. BlNTERIM care a scris o lucrare despre monumentele Bisericii creştine-catolice. 

- una dintre lucrările valoroase şi încă utile este DICTIONAIRE DES ANTIQUITES CHRETIENNE 
a abatelui JEAN MARTIGNY, Paris, 1864 (retipărit în 1877 şi 1889). 

- de asemenea au mai alcătuit astfel de lucrări JOHANNES QUASTEN (Bonn - 1935-1937): 
MONUMENTA EUCHARISTICA ET LITURGICA VETUSTISSIMA (o colecţie critică a textelor 
de interes liturgic din sec. I-V) şi FERNAND CABROL ŞI HENRI LECLERCQ: DICTIONAIRE 
D'ARCHEOLOGIE CHRETIENNE ET DE LITURGIE, Paris, începând cu 1903. 

- primul tratat de liturgică în adevăratul sens al cuvântului apare la sfârşitul sec. XVIII: PRINCIPIA 
THEOLOGIAE a monahului benedictin G KOHLER DIN MAINZ - de atunci în Biserica Catolică au mai 
alcătuit manuale "complete şi sistematici' Fr. XAVER SCHMID DIN PASAU (f 1871); J.B. LiJFT DIN GlESSEN 
(f 1870); D.J. Fluck (f 1864). 

- cel mai cunoscut şi mai utilizat manual de liturgică în secolul trecut în Biserica Catolică de limbă italiană (dar 
nu numai) este STORIA LITURGICA (4 voi.) a profesorului MĂRIO RlGHETI, Milano 1945 (retipărit în 
mai multe ediţii până azi). 

- între cei mai cunoscuţi liturgişti în Italia se numără ENRICO MAZZA, CESARE GlRAUDO, DOMENICO 
Sartore, Carlo Cibien, Achille Măria Triacca, etc. 

- în Biserica Catolică spaniolă, un excelent manual, nu atât istoric, cât de teologie liturgică, a fost scris de un 
colectiv de autori şi tipărit la Salamanca - 1985 (traducerea în italiană - Torino, 1992, cu titlul: LA 
CELEBRAZIONE NELLA CHIESA (3 voi). 

- studii şi lucrări liturgice de interes major au fost alcătuite şi de: ANTON BAUMSTARK; IVES KONGAR; 
Odo Casel; Aime-Georges Martimort; Joseph Jungmann, Louis Bouyer; Cesare Girando, 
etc. 

- studiind aproape exclusiv liturghiile orientale s-au remarcat în Biserica Romano-Catolică: JUAN MATEOS, 
MlGUEL ARRANZ şi ROBERT TAFT, profesori la Institutul Pontifical de studii orientale din Roma. 

LITERATURA LITURGICĂ LA ORTODOCŞI ÎN ULTIMELE 

DOUĂ SECOLE 

o La GRECI: 

- un manual important a fost cel al lui DlMITRIOS DARVAIS (f 1809) - MANUAL CREŞTINESC; 
Constantinos Kalinikin - LOCAŞUL DE CULT ŞI CELE CE SE SĂVÂRŞESC ÎNTR-ÎNSUL, Atena 
1921. 

- excelente studii liturgice au scris PANAGHIOTIS TREMBELA (f 1977); DlMITRIE MORAITIS (f 1970) şi 
EVANGELOS TEODORU care a început tipărirea unui manual în mai multe volume. 

o La ruşi: 

- între liturgiştii ruşi îi pomenim pe A. A. DlMITRIEVSKI şi N. F. KRASNOSELTEV care fac parte din linia şcolii 
istorice de liturgică şi care au o glorie recunoscută în Rusia. 

- un manual ştiinţific şi sistematic a scris PETRU LEBEDEV (tradus ulterior în româneşte). 

- alţi liturgişti ai şcolilor liturgice ruseşti sunt: I. D.MANSVETOV, M.N. SKABALANOVICI, A.I. KARABINOV, 
episcopul Porfir Usspensky, N. Gogol, Serghei V. Bulgakov, ş.a. 

o Liturgişti ruşi în diaspora: 

- mult mai cunoscuţi în lumea occidentală sunt însă teologii care au activat în comunităţile ruseşti din Franţa şi 
S.U.A. 

- între aceştia îi pomenim pe ALEX. SCHMEMANN; N. AFANASIEV; S. BULGAKOV; VLADIMIR LOSSKY; LEONID 
USPENSKY; CONSTANTIN ANDRONIKOV; GEORGE FLOROVSKY şi JOHN MEYENDORFF. 

o La bulgari şi sârbi: 

- un manual de liturgică pentru seminarii a scris ARHIMANDRITUL IONA (Sofia, 1950) iar studii de interes liturgic 
EPISCOPUL NlCOLAE AL MAKARIOPOLEI. 

- la sârbi a fost tradus manualul de liturgică al românului VASILE MlTROFANOVICI, de către prof. L. MlRKOVICI. 

o Literatura liturgică la români: 

- cea dintâi lucrare este o prelucrare a cunoscutei cărţi a lui NlCOLAE VULGARIS (Bulgarul), făcută de dascălul 
Ieremia Cacavela, cu titlul ÎNVĂŢĂTURĂ SFÂNTĂ, ADICĂ SFINTEI ŞI DUMNEZEIEŞTII 
LITURGHII TÂLCUIRE DE PE LIMBA GRECIASCĂ PE LIMBA ROMÂNEASCĂ, apărută la Iaşi, în 
1697. 

- pentru a suplini lipsa studiilor şi manualelor liturgice, EPISCOPUL CHESARIE AL RÂMNICULUI (pe atunci eclesiarh 
la Bucureşti) a tradus opera lui Simeon al Tesalonicului, publicând-o sub titlul VOROAVĂ DE ÎNTREBĂRI ŞI 
RĂSPUNSURI (Bucureşti, 1765) - lucrarea a fost retipărită în 1865-1866 la Bucureşti şi recent la Suceava, 2002 (a 
apărut doar primul volum): 

- manuale liturgice şi studii mai mărunte au publicat EPISCOPUL MELCHISEDEC ŞTEFĂNESCU al Romanului; PR. 
Samuil Andrievici; Şt. Călinescu; Ilarie Teodorescu, Ş.a. 

- manuale complete de Liturgică, de un nivel universitar şi cu caracter ştiinţific, am avut în româneşte următoarele 
două: 

TEZAURUL LITURGIC AL SFINTEI BISERICI CREŞTINE ORTODOXE DE RĂSĂRIT, de 
dr. BADEA ClREŞEANU (3 voi., Bucureşti, 1910-1912); 

- LITURGICA BISERICII ORTODOXE, Cursuri Universitare, de dr. V MlTROFANOVICI, fost profesor 
de liturgică la Facultatea de Teologie din Cernăuţi (1888), prelucrate, completate şi editate de prof. dr. T. 
Tarnavschi (1914), Cernăuţi, 1909, ed. a Ii-a, Cernăuţi, 1929. 

- în domeniul istoriei cultului a lucrat în timpul din urmă mai ales PR. PETRE VlNTILESCU (1974), fost profesor la 
Facultatea de Teologie din Bucureşti şi primul liturgist român în adevăratul sens al cuvântului. 

- nu ne-a lăsat un manual complet de liturgică, ci numai două părţi din cursul ţinut la Facultate, şi anume: 

a. CURS DE LITURGICĂ GENERALĂ - PRINCIPIILE ŞI FIINŢA CULTULUI 
CREŞTIN ORTODOX 

b. CURS DE ISTORIA LITURGHIEI (ambele litografiate în 1940). 

- a tipărit în schimb numeroase monografii: 

a. MISTERUL LITURGIC, Bucureşti, 1929; 

b. CONTRIBUŢII LA REVIZUIREA LITURGHIERULUI ROMÂN, Bucureşti, 1931; 

c. LITURGHIILE BIZANTINE PRIVITE ISTORIC ÎN STRUCTURA ŞI RÂNDUIALA 
LOR, Bucureşti, 1943; 

d. LITURGHIERUL EXPLICAT, Bucureşti, 1972, 1998; 

e. ISTORIA LITURGHIEI ÎN PRIMELE TREI VEACURI, Bucureşti 2001; 

- precum şi nenumărate studii şi articole temeinic structurate şi fundamentate - după Petre Vintilescu nici un 
alt liturgist român nu a putut face abstracţie de munca acestuia. 

- un alt mare liturgist al secolului trecut a fost titularul catedrei de Liturgică a Facultăţii de teologie din Bucureşti, 
părintele prof. dr. Ene Branişte. 

- dintre lucrările sale mai importante pomenim: 

a. EXPLICAREA SFINTEI LITURGHII DUPĂ NICOLAE CABASILA (teză de doctorat în 
Teologie), Bucureşti, 1943; 

b. TALCUIREA DUMNEZEIEŞTII LITURGHII, de Nicolae Cabasila (traducere după 
originalul grecesc şi introducere), Bucureşti, 1946, precum şi nenumărate studii şi articole. 

c. Lucrarea de căpetenie a pr. Ene. Branişte este MANUALUL DE LITURGICA tipărit în două 
părţi: 

- Liturgica generală (Bucureşti 1985, 1993); 

- Liturgica specială (Bucureşti, 1980, 2002); 

- la Institutul Teologic din Sibiu, PR. PROF. SPIRIDON CÂNDEA: LIMBA VECHE LITURGICĂ ŞI 
INOVAŢIILE INTRODUSE ÎN EA DE FOSTA BISERICĂ UNITĂ (Sibiu, 1954, 48 p); PRIMUL 
LITURGHIER ROMÂNESC TIPĂRIT (Liturghierul lui Coresi, Braşov, 1570), în M.A., an 1959. 

- pentru tipărirea, editarea sau îndreptarea TIPICULUI BISERICESC, în diverse variante (care s-a apropiat la 
sfârşitul secolului trecut de o formă unitară) au lucrat ANTON PANN, NlFON AL UNGROVLAHIEI (Bucureşti, 
1851), episcopul Melchisedec Ştefănescu, pr. Şt. Geomolean, dr. V. Bujor, iar la sfârşitul secolului 
trecut PR. E. BRANIŞTE. 

- dintre autorii mai noi îi pomenim pe PR. PROF. DR. NlCOLAE NECULA, titularul catedrei de Liturgică de la 
Bucureşti şi P.S. LAURENŢIU STREZA AL CARANSEBEŞULUI, titularul catedrei de Liturgică de la Sibiu, ambii 
scriind nenumărate studii şi articole în revistele de specialitate din B. O. R. 

Bibliografie 

BRANIŞTE, Pr. Prof. Ene, Literatura liturgică în teologia românească, în BOR, an 1971, nr. 1-2, p. 121-134 

BRANIŞTE, Pr. Prof. Ene, Liturgica generală, Bucureşti, 1993 

SCHMEMANN, Alexander, Introducere în Teologia Liturgică, Editura Sofia, Bucureşti, 2002. 

CULTUL CREŞTIN 

1. CHESTIUNI INTRODUCTIVE 

1. 1. DEFINIŢIA CULTULUI: 

Cuvântul cult este de origine latinească şi derivă de la forma de supin (cultum) a verbului colo,-ere, care însemnează: a 
cultiva, a îngriji, a respecta, a adora. Cultul înseamnă, în general, orice formă sau act religios, menit să pună pe om 
în legătură cu Dumnezeu, iar pe de alta mijlocind sfinţirea omului sau împărtăşirea harului dumnezeiesc. El este o 
manifestare externă a religiozităţii omeneşti. Cultul ar putea fi definit: omul în căutarea lui Dumnezeu în timp ce 
Revelaţia poate fi definită ca Dumnezeu în căutarea. 

Privit după latura subiectivă (omenească), cultul este o însuşire naturală sau o consecinţă firească şi necesară a 
sentimentului religios. El este dat sau cuprins în însăşi noţiunea sau concepţia de religie. Deşi manifestarea cea mai 
cunoscută a cultului este rugăciunea, aceasta nu caracterizează şi nu defineşte complet cultul. Elementele 
constitutive al cultului sunt totalitatea sentimentelor, gesturilor, simbolurilor, actelor, formulelor şi rugăciunilor 
prin care omul încearcă să intre în relaţie cu divinitatea. 

Sentimentul religios se traduce, deci, în primul rând, sub forma conştiinţei pe care o avem despre majestatea, 
atotputernicia şi infinita superioritate şi perfecţiune a lui Dumnezeu. Din această conştiinţă decurge în chip natural 
o atitudine de subordonare a noastră faţă de Fiinţa supremă, care se traduce, implicit, în forme de cinstire, de 
adorare. Aceasta este originea şi germenele, fiinţa cultului. 

1. 2. CULT INTERN ŞI CULT EXTERN 

Când această atitudine de respect, omagiu sau cinstire rămâne ascunsă în suflet sau se traduce numai în 
forme lăuntrice, se numeşte cult intern i subiectiv sau teologic. El se manifestă de cele mai multe ori prin stări 
contemplative, apanajul unei stări religioase superioare. 

Dar cultul nu poate rămâne în această stare embrionară. Sentimentul religios cere în chip firesc să se 
exteriorizeze, adică să se exprime în afară, prin forme vizibile, perceptibile, devenind, în mod inevitabil cult extern. 
Fiind alcătuit psiho-somatic, omul îşi manifestă material, palpabil sentimentele sale religioase. A vorbi cu şi despre 
Dumnezeu nu este posibil decât în limitele conceptelor şi definiţiilor cu care omul operează. Aderând la o formă 
de cult, o grupare de oameni sau o comunitate, îi conferă acestuia caracterul de obicei religios, de ceremonie, 
deliberat şi unitar acceptată. De aceea, cultul este, prin însăşi esenţa lui, ritual: din cult intern, adică din forma 
incipientă, de simplă idee sau simţire religioasă, el devine extern, adică vizibil sau fenomenal. Sub forma aceasta el 
capătă şi un caracter social, colectiv. 

Intre fondul (esenţa) cultului şi între formele lui externe trebuie să existe o strânsă legătură, o unitate şi 
continuitate neîntreruptă. Cultul intern, lipsit de forme externe de manifestare, nu poate să vieze, el încolţeşte în 
chip necesar şi izbucneşte în afară. 

Atunci când formele externe de cult sunt lipsite de suportul fondului sufletesc lăuntric, ele degenerează în 
forme goale şi lipsite de conţinut religios, în ritualism, formalism, bigotism, sau alte forme pseudo-religioase, care 
se îndeplinesc automat sau în chip mecanic. Aşa sunt multe dintre riturile magice şi vrăjitoreşti ale religiilor unora 
dintre popoarele primitive, dar şi a multora dintre creştini care îndeplinesc anumite practici religios creştine fără să 
mai conştientizeze conţinutul. 

Cultul adevărat, integral sau complet, este deci cultul intern împreunat organic cu cel extern, adică 
sentimentul religios exprimat în forme externe. 

1. 3. CULT PUBLIC ŞI CULT PARTICULAR 

După subiectul sau persoanele care îl practică, el poate fi: 

1.3. 1. individual, particular sau personal, atunci când e practicat de fiecare ins în parte, independent de 
comunitate. Aceasta ar corespunde îndemnului Mântuitorului: «Tu însă, când te rogi intră în cămara ta şi, 
închizând uşa, roagă-te Tatălui tău, care este în ascuns . . .» (Mt. 6,6). Deşi în mod formal cultul particulară nu este 

constrânsă de timp, spaţiu sau conţinu, totuşi Sfinţii Părinţi au dat nenumărate sfaturi privind eficienţa rugăciunii 

particulare. 

1.3. 2. public, social sau colectiv, atunci când e practicat de grupuri de persoane unite între ele datorită aceloraşi 

convingeri religioase, identitate de concepţii şi care îmbrăţişează aceleaşi forme de cult. Aceasta ar corespunde 

sfatului Mântuitorului: « Unde sunt doi sau trei adunaţi în numele Meu, acolo sunt si Eu în mijlocul lom (Mt. 1 8,20) . 

Acesta din urmă este cultul oficial al Bisericii, cultul divin public sau cultul bisericesc, de care se ocupă studiul Liturgicii. 

1. 4. CARACTERISTICILE GENERALE ALE CULTULUI 

DIVIN PUBLIC 

Având un caracter colectiv, el este guvernat de anumite reguli sau norme, generale şi obligatorii pentru întreaga 

colectivitate religioasă. 

a). Astfel, cultul divin public se exercită prin mijlocirea sacerdoţiului ierarhic şi sacramental, (clerul, sfinţii 

slujitori), adică a unor persoane liturgice, anume rânduite sau consacrate şi investite cu dreptul şi puterea harică de 

a îndeplini acest oficiu, pe când cultul particular sau personal e practicat de fiecare credincios în parte, fără nici un 

intermediar între el şi Dumnezeu. 

b). Cultul divin public se săvârşeşte la timpuri determinate, dinainte stabilite, fixe şi obligatorii pentru toată obştea 

credincioşilor, pe când cultul particular se poate manifesta oricând, în orice timp. 

c). Cultul divin public se săvârşeşte de regulă în spatii special amenajate, adică în locaşuri cu caracter permanent 

(pentru creştini în biserici), pe când rugăciunea particulară se poate face oriunde. 

d). Cultul divin public se săvârşeşte după anumite clişee fixate şi acceptate de comunitate, un anumit tipic, adică 

după rânduieli, forme şi formule verbale fixe şi stabile, consfinţite de Biserică şi înscrise în cărţile ei de cult. 

Cultul particular nu e supus unor astfel de rânduieli sau forme normative. In formele lui de exprimare predomină 
spontaneitatea, improvizaţia individuală sau inspiraţia momentană şi nota personală a fiecărui credincios. De fapt 
multe din formele de expresie ale pietăţii populare au trecut în cadrul normelor general acceptate devenind parte 
integrantă a cultului divin public. Cu alte cuvinte, cultul particular este creuzetul sau izvorul nesecat al cultului 
public. Formele acestea ale pietăţii personale (şi populare) pot fi confirmate în cultul public atunci când 
îndeplinesc condiţiile cerute, ca de exemplu: conformitatea cu doctrina religioasă a Bisericii respective, claritatea 
sau puterea de expresie, satisfacerea unor cerinţe religioase reale şi generale, resimţite de toată colectivitatea. 
Cultul particular (personal) şi cel public (oficial sau liturgic) nu se exclud, ci se completează unul pe altul. întrucât 
omul este fiinţă individuală şi socială în acelaşi timp, viaţa religioasă completă se satisface prin echilibrul just care 
trebuie să existe între obligaţiile cultului social de o parte şi nevoile pietăţii personale a fiecărui ins în parte. 

1. 5. RAPORTUL DINTRE RELIGIE ŞI CULT 

Sfera noţiunii de religie e cu mult mai largă decât aceea a noţiunii de cult. Ea cuprinde toate formele pe care le poate 
îmbrăca religia, atât dogma sau doctrina religioasă, morala şi disciplina religioasă, cât şi cultul religios. Cultul este 
deci o parte a religiei, se cuprinde în aceasta. 

Cultul derivă din religie şi este inspirat sau determinat de ea. Orice formă de cult nu e altceva decât o concretizare 
în afară a unui sentiment lăuntric. In general, deci, în orice religie sau confesiune există o strânsă şi indiscutabilă 
legătură între concepţia sau ideea religioasă, adică doctrină sau dogmă pe de o parte, şi între cult sau modul de 
exprimare a sentimentului religios, de alta. Izvorul sau obârşia formelor de cult e concepţia religioasă pe care o 
avem despre Divinitate şi despre raportul în care ne situăm faţă de Ea. 

Această strânsă corelaţie psihologică între religie şi cult este ilustrată prin felurimea ceremoniilor şi a riturilor 
culturale pe care ni le oferă istoria religiilor. Această diversitate provine din ideile diferite pe care oamenii le-au 
avut despre divinitate în cursul timpului, idei exprimate în forme rituale care merg de la crimă până la eroism, de la 
imoralitate şi desfrâu până la curăţie nepătată, de la jertfirea crudă de victime omeneşti până la sacrificiul de sine 
însuşi. 



33 Despre rugăciunea particulară vezi Ieromonahul Gabriel Bunge, Practica rugăciunii personale după tradiţia Sfinţilor Părinţi, Deisis, Sibiu 
2001 2 şi loan Bunea, Psihologia rugăciunii, Limes, Cluj Napoca 2002. 

Chiar în limitele uneia şi aceleiaşi religii, ca cea creştină, de exemplu, fiecare confesiune are formele ei cultuale 

caracteristice, un modus operandi propriu, adecvat dogmei şi spiritului respectiv, care îl inspiră. Marile ramuri istorice 

ale creştinismului se deosebesc între ele nu numai prin învăţătura de credinţă sau doctrină şi prin organizaţia lor, ci 

mai ales prin cult, care are forme deosebite de la una la alta, deoarece acesta sintetizează producţiile celorlalte 

ramuri ale exprimării religioase: doctrina, arta, poezia, etc. 

Ba chiar şi în cadrul aceleiaşi confesiuni am putea vorbi de diferite forme cultuale: cultul Maicii Domnului, cultul 

Sfintei Cruci, al Sfintelor icoane, etc. De aceea cultul presupune felul în care o anumită comunitate religioasă se 

manifestă faţă de un obiect religios (privit în sensul larg ca Dumnezeu, Sfinţii, Crucea, etc.) încercând să obţină 

ceva (harul, mântuirea, ajutorul) sau să exprime ceva faţă de acestea (veneraţie, adoraţie, etc). 

Legătura organică dintre religie şi cult este admirabil pusă în evidenţă în Biserica Ortodoxă. Nicăieri în cultul 

celorlalte confesiuni religia creştină nu a găsit forme de manifestare atât de conforme spiritului şi învăţăturii lăsate 

de Mântuitorul Hristos. 

Când valul protestantismului a început să atace temeliile dogmelor şi ale cultului catolic, Biserica papală n-a găsit 

alte arme de luptă mai potrivite, pentru a combate ideile reformatorilor, decât textele liturgice răsăritene, pline de 

vechi şi venerabile mărturii în favoarea transsubstanţiaţiunii, a rostului sfintelor taine în viaţa religioasă. Din 

această nevoie apologetică şi polemică, au ieşit primele studii şi colecţii de texte liturgice şi răsăritene editate de 

apuseni, ca cele tipărite de Assemani, Renaudotius, Goar. 

- cultul Bisericii Ortodoxe constituie o parte sau o formă importantă a Sfintei Tradiţii. El este elementul cel mai 

reprezentativ şi definitoriu al unei religii sau confesiuni. In Ortodoxie, practica Bisericii, liturghia şi viaţa ei mistică 

sunt izvoare fundamentale ale Adevărului. 

2. FACTORII CULTULUI 

Factorii între care se mişcă acţiunea cultului sunt doi: Dumnezeu şi omul. Dumnezeu, ca fiinţă supremă este 
obiectul cultului nostru, adică Cel care primeşte sau către Care se îndreaptă manifestările noastre de cinstire, iar 
omul este subiectul cultului, adică cel de la care pleacă aceste manifestări. 

2. 1. SUBIECTUL CULTULUI 

Omul, luat ca fiinţă individuală sau ca ins izolat şi singur, este subiect numai al cultului individual. Dar în cultul 
divin public al Bisericii, adevăratul subiect al cultului nu este omul singur, izolat de semenii săi, ci omul integrat în 
colectivitatea religioasă; cu alte cuvinte, subiectul cultului public este Biserica, adică obştea sau societatea 
credincioşilor legaţi între ei nu numai prin unitatea de credinţă, ci şi prin identificarea ritualurilor sacre, adică a 
formelor de cult. 

2. 2. OBIECTUL CULTULUI 

Spre deosebire de cultul Vechiului Testament, în care Dumnezeu era adorat în unitatea naturii Sale, cultul creştin 

cinsteşte pe Dumnezeu atât în unitatea esenţei sau fiinţei Sale, cât şi — mai ales — în treimea persoanelor Sale. 

In imnele şi rugăciunile din slujbele ortodoxe, fiecare dintre dumnezeieştile persoane ale Sfintei Treimi este 

invocată şi cinstită sau adorată, fie individual fie simultan în funcţie de lucrările sau atributele specifice în iconomia 

mântuirii. 

a). Rugăciunile noastre se adresează în general lui Dumnezeu — Tatăl ca principiu al Dumnezeirii, ca Născător al 

Fiului şi Purcezător al Duhului. El este invocat ca Ziditor (Creator) şi Proniator al lumii. 

b). Dumnezeu — Fiul este invocat şi slăvit în cultul creştin mai ales ca Răscumpărător sau Mântuitor al lumii. Pe 

Mântuitor II adorăm în întregimea persoanei Sale divino-umane, adică atât ca Dumnezeu cât şi ca om. 

Pe întreaga lucrare a lui Hristos, dar mai cu seamă pe jertfa Sa mântuitoare se întemeiază cultul Sfintei Euharistii, 

care a luat o dezvoltare deosebită mai ales în Biserica Romano-catolică. In această privinţă, cinstirea pe care o dăm 

Sfintei Euharistii trebuie să fie cu totul egală cu cea pe care o dăm Mântuitorului însuşi. 

Dumnezeu-Fiul ocupă locul predominant în cultul creştin, fiind cel mai mult şi mai des pomenit, lăudat şi slăvit, 

invocat şi solicitat în imnele şi rugăciunile din sfintele slujbe, ca fiind cel mai apropiat de firea omenească. Din 

acest motiv s-a afirmat despre cultul nostru că este hristocentric. Credinţa în lucrarea lui Hristos individualizează 

credinţa creştină de cea a altor religii cu care se înrudeşte (mozaism, islamism). 

c). Dumnezeu — Sfântul Duh, a treia persoană a Sfintei Treimi, este invocat şi adorat în cult ca "vistiernic al harului 
dumnezeiesc", ca izvor şi principiu sfinţitor al lumii şi al unirii noastre cu Tatăl. Biserica este Cincizecimea în gestaţie 
continuă, coborârea neîncetată a limbilor şi distribuirea darurilor . . . Ortodoxia e însuşi Sfântul Duh, Care viază în 
Biserică, Sfinţitor prin fiinţa Sa, fiind ipostază a sfinţeniei divine, Duhul Sfânt se revelează ca principiu activ al 
oricărei acţiuni divine. Ca fii ai Tatălui şi următori ai lui Hristos, creştinii nu pot să trăiască şi să acţioneze decât în 
virtutea harului şi în împărăţia Mângâietorului promis. Orice altă lucrare în afara Sa este şi în afara Bisericii. Fiind 
stăpânul acestui eon început la Cincizecime, creştinii îi adresează nenumărate rugăciuni în cadrul cultului public, 
d). In imnele şi rugăciunile cultului ortodox cele trei Persoane dumnezeieşti sunt invocate, slăvite sau adorate 
destul de rar în rugăciuni osebite, adresate fiecăruia în parte. In general, în virtutea inseparabilei uniri sau a 
identităţii de esenţă dintre cele trei Persoane treimice, ele sunt de obicei pomenite şi invocate tustrele mai în 
fiecare rugăciune, în chip succesiv, care de exemplu în formulele finale ale ecfoniselor rugăciunilor, care au toate 
caracter trinitar. 

2. 3. RAPORTUL DINTRE FACTORII CULTULUI 

Sentimentul pe care se baza în general cultul iudaic şi mai ales cultul religiilor păgâne era teama omului faţă de 
Dumnezeu: "Frica de Dumnezeu este începutul înţelepciunii ..." (Iov XXVII,28; Ps. CX, 10; Pilde 1,7 şi IX,10; Sirah 
1,14). In creştinism însă, locul fricii (temerii) îl ia sentimentul superior al dragostei. După cum spune Sfântul Ioan 
Evanghelistul, "Dumnezeu este iubire" (1, Ioan IV, 8). Raportul cu Dumnezeu prin frică este înlocuit de un 
raport bazat pe iubire. 

Iubirea lui Dumnezeu faţă de oameni şi iubirea noastră faţă de El constituie deci sentimentul de temelie pe care se 
înalţă edificiul religiei şi al cultului creştin. Dumnezeu nu mai este pentru noi despotul tiran, care inspiră teroare 
supuşilor săi, ci tatăl, părintele nostru, iar noi nu mai suntem robii, ci fiii Lui. "De acum nu vă mai %ic slugi, căci sluga 
nu ştie ce face domnul său, ci v-am numit pe voi prieteni, pentru că toate câte am au^it de la Tatăl Meu v-am făcut cunoscuf , spune 
Mântuitorul Sfinţilor Săi Apostoli (Ioan XV, 14-15). Din acest motiv putem spune că în religia creştină, adevăratul 
raport dintre cei doi termeni ai cultului, adică dintre Dumnezeu şi om, este un raport de fîlialitate, adică raportul 
dintre un tată bun şi fii săi. 

Dacă în rugăciunile noastre ne mai adresăm uneori lui Dumnezeu chemându-L ca «Stăpân», stăpânia aceasta a Lui 
pentru noi nu mai trebuie interpretată în sensul din Vechiul Testament; Domnul S-a făcut pe Sine «stăpân» 
adevărat şi deplin al sufletelor noastre, prin aceea că, Întrupându-Se şi luând El însuşi chip de rob, a slujit foştilor 
«robi» până la cruce şi moarte, câştigându-le astfel inimile şi voinţele, prin manifestarea supremă a iubirii Sale faţă 
de ei: jertfa de bună voie pe cruce. 

2. 4. OBIECTIVE SECUNDARE ALE CULTULUI ORTODOX 

Obiectivul principal al cultului nostru este, deci, Sfânta Treime. Ea este scopul ultim al oricărei lucrări cultuale. 

Dar în afară de Dumnezeu însuşi, în cultul Bisericii Creştine Ortodoxe mai avem şi alte obiective către care se 

îndreaptă omagiul sau cinstirea noastră: sunt îngerii şi Sfinţii, precum şi unele lucruri sfinte. Fiind în legătură 

nemijlocită cu dumnezeirea ei ne procură anumite binefaceri. Din acest motiv cultul acesta este pe deplin justificat. 

a). Pe Sfinţii îngerii cinstim pentru următoarele motive: 

pentru că ei reprezintă chipul ideal al făpturii necorporale şi fără păcat spre care năzuim şi noi 

pentru că sunt vestitori ai voii şi ai poruncilor divine, şi mijlocitori între Dumnezeu şi om 

pentru că sunt ocrotitorii şi ajutătorii noştri în realizarea mântuirii personale. 

Sfinţii îngeri apar însă nu numai ca obiectiv al cultului nostru ci şi ca subiect al cultului. Ca şi noi, îngerii cinstesc 

pe Dumnezeu atât în ceruri cât şi în biserică. De aceea, Sfânta Liturghie e privită de unii dintre tâlcuitorii ei ca o 

imitaţie sau reproducere a celei dumnezeieşti, săvârşită de Mântuitorul şi de Sfinţii îngeri din ceruri. 

b). Sfinţii sunt cinstiţi fie pentru viaţa lor curată şi pilduitoare, fie pentru luptele şi jertfele lor spre biruinţa cauzei 

creştine în lume, fie pentru alte merite deosebite în viaţa şi istoria Bisericii şi pentru puterea lor de mijlocitori şi 

ocrotitori ai noştri. 

c). Dintre lucrurile sfinte, cinstim mai întâi pe acelea care stau în legătură cu Dumnezeu, şi apoi pe cele care stau 

în legătură cu Sfinţii. 

Dintre lucrurile sfinte care stau în legătură cu persoana Mântuitorului, cea dintâi este Sfânta Euharistie, căreia 

îi dăm aceeaşi cinstire ca şi Mântuitorului. (Cultul acesta a fost exagerat în Biserica Apuseană catolică). 

In al doilea rând cinstim Sfânta Cruce, sfinţită prin sângele Mântuitorului răstignit pe dânsa şi devenită astfel 

simbolul văzut al Jertfei şi al Patimii Sale, dar şi semnul biruinţei Lui. Ea este altar de jertfă, dar şi armă împotriva 

diavolilor. 

In al treilea rând cinstim Sfânta Evanghelie, deoarece ea este cartea cea mai sfântă, care cuprinde istoria vieţii 

pământeşti a Mântuitorului, învăţătura şi înţelepciunea dumnezeiască. 

Cinstim şi Sfânta Masă, care este altarul pe care se aduce jertfa liturgică în bisericile noastre şi pe care sade 

necurmat Trupul şi Sângele Domnului. 

Dintre lucrurile sEnte care stau în legătură cu SGntii, cinstim mai întâi sfintele moaşte, pentru că ele conţin 

aceleaşi daruri ca sfinţii în timpul vieţii. 

In afară de sfintele moaşte, cinstim orice lucruri sau obiecte provenite de la sfinţi, fiind numite în general relicve 

(rămăşiţe) sfinte. Intre acestea sunt cele foarte cunoscute (Giulgiul Mântuitorului, Coroana de spini a Sa, Brâul şi 

omoforul Maicii Domnului, etc). In evul mediu cultul relicvelor a luat o amploare atât de mare încât firesc a 

degenerat obligând Biserica Romano-catolică să ia atitudine. Existau astfel păstrători ai celor mai ciudate relicve de 

la părul Maicii Domnului sa suflarea Sf. Duh. Uneori în goana după relicve se ajungea la mistificări grosolane; 

astfel în sec. XVIII nu mai puţin de patru biserici din Europa deţineau simultan capul Sf. Ev. Luca. 

In al treilea rând cinstim sfintele icoane în care sunt înfăţişate chipurile sfinţilor, persoana dumnezeiască-omenească a 

Mântuitorului. Cinstea pe care noi o dăm nu este orientată spre materialul din care este făcută ci spre persoana 

reprezentată. Această chestiune a fost studiată şi aprofundată de Biserică în timpul disputelor iconoclaste când s-a 

cristalizat învăţătura despre cultul relativ şi absolut. 

3. FUNCŢIUNILE CULTULUI DIVIN PUBLIC 
Scopul cultului este să creeze sau să mijlocească o stare de legătură, de comunicare, mai mult sau mai puţin directă, 
între cei doi termeni sau factori ai săi: Dumnezeu, pe de o parte, şi omul (Biserica) de alta. Stabilirea unei relaţii 
Dumnezeu — om este scopul cultului. In urma acestei tentative, cultul dobândeşte şi împlineşte în acelaşi timp 
unele funcţiuni diferite ca pondere şi importanţă. 

3. 1. FUNCŢIA LATREUTICĂ A CULTULUI 

Dacă avem în vedere subiectul cultului, adică pe om, atunci funcţiunea cea dintâi a cultului creştin este cea 
latreutică, adică adorarea lui Dumnezeu. Prin funcţia latreutică a cultului se manifestă relaţia ascendentă dintre 
Dumnezeu şi om; care pleacă de la om spre Dumnezeu. Exteriorizarea nevoii fireşti de a preamări pe Dumnezeu 
se datorează diferitelor sentimente care ne copleşesc în faţa dumnezeirii Sale: 

a) Admiraţia în faţa atotputerniciei şi măreţiei lui Dumnezeu determină rugăciunea de laudă a Bisericii. 

b) Contemplarea bunătăţii, a dragostei şi a milostivirii nemărginite a lui Dumnezeu faţă de făpturile Sale, din care 
izvorăşte sentimentul recunoştinţei sau mulţumirea, duce la împlinirea rugăciunii de mulţumire pentru binefacerile 
dăruite. 

c) Recunoaşterea slăbiciunii, a imperfecţiunii şi a păcatelor noastre, în contrast cu atotputernicia, perfecţiunea şi 
sfinţenia absolută a lui Dumnezeu, dă naştere rugăciunii de mărturisire (pocăinţă) şi de cerere sau solicitare a ajutorului 
divin. 

In Liturghia ortodoxă se reliefează mai ales rugăciunea de mulţumire sau euharistia; cu alte cuvinte, exprimarea 
recunoştinţei noastre faţă de Dumnezeu constituie nota predominantă şi funcţiunea de căpetenie al celei mai 
importante taine, care se săvârşeşte în cadrul Liturghiei şi care poartă chiar denumirea grecească de Euharistie 
(mulţumire). (Autorii ortodocşi din epoca noastră subliniază caracterul "doxologic" al liturghiei. El corespunde 
datoriei omului de a celebra şi a recunoaşte slava lui Dumnezeu. în vreme ce noţiunea de slavă este o noţiune 
cheie a gândirii ebraice, noţiunea de cinste devine un element important în cărţile sfinte prin cultura alexandrină. 
Dar în Noul Testament şi în liturghia grecească, cinstirea (xifJLrj) este aproape întotdeauna asociată slavei (8oî;a) mai 
cu seamă în doxologii.» 34 Acest aspect doxologic este mai cu seamă o caracteristică predominantă a cultului 
ortodox. Şi nu doar rugăciunea ca expresia a cultului este pătrunsă de slavă ci şi pictura, arhitectura, muzica etc. 
respiră slava dumnezeirii şi mai cu seamă a Duhului Sfânt. 



34 T. Spidlik, Spiritualitatea Răsăritului..., III. Rugăciunea, p.97. 

35 P. Evdokimov, Ortodoxia, Ed. IBM, Bucureşti 1996, 235. 

3. 2. FUNCŢIUNEA HARISMATICĂ SAU SFINŢITOARE A 

CULTULUI 

Dacă luăm ca punct de referinţă pe Dumnezeu (obiectul cultului), atunci funcţia cultului este cea harismatică, 
sacramentală sau sfinţitoare. Prin cult Biserica urmăreşte să împărtăşească credincioşilor harul sfinţitor al lui 
Dumnezeu. întrucât harul este absolut necesar în vederea mântuirii, funcţia aceasta este fundamentală în cult şi 
este esenţială în Biserica creştină. 

Funcţia harismatică a cultului pune în evidenţă lucrarea harului divin pe care Dumnezeu ni-1 comunică, îndeosebi 
prin serviciul sfintelor taine şi al ierurgiilor, adică acele slujbe de binecuvântare şi sfinţire, cuprinse în Molitfelnic, 
care ţintesc să cuprindă şi să menţină necontenit, în curentul harului dumnezeiesc, întreaga fire zidită şi întreaga 
existentă omenească. 

Funcţia harismatică este, de altfel, strâns unită cu cea latreutico-euharistică în cultul ortodox. In formele acestui 
cult, cele două scopuri fundamentale alternează, ieşind când unul când celălalt pe primul plan, iar uneori se 
întâlnesc laolaltă, fuzionând inseparabil în una şi aceeaşi formă de cult, slujbă sau rugăciune, ca de exemplu în 
sfânta Euharistie, care reprezintă atât forma supremă de expresie a omagiului adus de Biserică lui Dumnezeu, cât 
şi darul cel mai de preţ făcut oamenilor de către Dumnezeu. 

3. 3. FUNCŢIUNEA DIDACTICĂ (CATEHETICĂ) A 

CULTULUI 

Se mai poate vorbi şi de o a treia funcţiune a cultului Bisericii creştine: funcţia didactică. Deşi secundară sau 
indirectă, funcţiunea didactică sau catehetică (pedagogic-educativ) se evidenţiază în mai toate slujbele Bisericii. Prin 
intermediul textelor liturgice (doxologii, tropare, irmoase, stihiri, dogmaticile glasurilor etc.) se realizează atât 
instruirea sau edificarea credincioşilor în învăţătura de credinţă creştină ortodoxă, cât şi promovarea vieţii 
religioase-morale. Formele cultului şi rânduielile sfintelor slujbe sunt adică nu numai mijloace de exprimare a 
evlaviei şi mijloace de împărtăşire a Harului divin, ci şi o şcoală sau cateheză vie. Aceasta corespunde poruncii 
exprese lăsate de Mântuitorul: «Mergând, învăţaţi toate neamurile ... învăţându-le să pălească toate câte v-am poruncit vouă 
. . .» (Mt. 28,19-20). Dar învăţătura nu poate fi un scop în sine, ci un mijloc. 

Funcţia aceasta didactică a cultului este evidentă mai ales în partea de la început a Liturghiei, Liturghia catehumenilor, 
în care se reînnoieşte simbolic lucrarea învăţătorească a Mântuitorului. îndeosebi lecturile biblice, predica şi cateheza 
sunt elementele de căpetenie prin care cultul îşi împlineşte misiunea sa didactică, edificatoare sau catehetică. Dar 
nu numai în Liturghie ci şi în toate celelalte slujbe, în imne, tropare, condace sunt ţesute cele mai variate învăţături 
de credinţă. Cuvântul ca expresie a laturii didactice a Bisericii şi lucrarea liturgică, expresie a laturii ei sacramentale 
sunt unite în cel mai natural mod. 



3. 4. ORDINEA FUNCŢIILOR CULTULUI 

a) In concepţia ortodoxă, funcţiunea didactică a cultului este de ordin secundar faţă de cele două, considerate 
fundamentale. Pentru noi, cultul este mai întâi glasul evlaviei umane şi transmiţător al Harului divin şi abia în al 
doilea rând o şcoală. Funcţia didactic -liturgică este doar o consecinţă a celorlalte două şi nu un scop sau o funcţie 
reală. 

In creştinătatea răsăriteană s-a pus întotdeauna în primul plan şi a fost preţuită îndeosebi funcţiunea harismatică 
sau sfinţitoare a cultului. La rândul lui, creştinul ortodox a căutat şi a văzut în cultul Bisericii mai întâi de toate un 
mijloc de sfinţire şi de mântuire. 

Dacă ar fi să stabilim o ierarhie sau o ordine exactă a celor trei funcţii sau scopuri ale cultului divin după 
importanţa lor în concepţia şi practica ortodoxă, ea ar fi următoarea: pe primul plan stă scopul harismatic; în al 
doilea rând scopul latreutic şi abia apoi scopul didactic. 

b) In concepţia bisericii Romano-Catolice deşi sunt recunoscute şi afirmate cele trei funcţiuni ale cultului, totuşi în 
practică pare să se pună un accent mult mai mare pe funcţiunea latreutică decât o face Biserica Ortodoxă. Cultul 
de venerare şi adorare este atât de exaltat în unele situaţii încât a determinat apariţia unor sărbători noi cu o tentă 
latreutică exagerată cum este Cultul Sfintei inimi sau Cultul Sfântului Trup. In timpul acestui cult, sfântul Trup — 
ostia sfinţită - este contemplată, admirată, cinstită. Aparent nimic rău. Dar trebuie remarcat că ţinta ultimă a 

oricărui act de cult este îndumnezeirea firii noastre, atingerea stării sfinţeniei, comuniunea cu Dumnezeu; or, 
Hristos ne-a dat trupul Său spre mâncare pentru comuniune, iar nu pentru contemplare. Noi, fiind in via, avem 
nevoie de mijloace materiale, sensibile pentru a ajunge la comuniunea cu Dumnezeu; in patria lucrurile se vor 
schimba, ne vom împărtăşi de Dumnezeu prin vedere şi contemplare în extazul divin. 

c) In ceea ce priveşte cultul confesiunilor protestante si al sectelor, ordinea scopurilor cultului este exact inversă faţă de cea 
din creştinismul ortodox. Protestanţii şi sectanţii au ridicat scopul didactic al cultului la primul plan şi au suprimat 
cu desăvârşire pe cel harismatic, căci după ei formele externe ale cultului nu mijlocesc şi nu împărtăşesc graţia 
(harul) şi nu ajută la mântuire, care se dobândeşte numai prin credinţă (solafide) sau prin cercetarea Scripturii (sola 
Scriptura). 

INSTITUIREA ŞI DEZVOLTAREA CULTULUI CREŞTIN 
1. BAZELE IUDAICE ALE CULTULUI CREŞTIN 

Deşi au existat teorii care încercau să minimalizeze sau chiar să identifice rădăcinile cultului creştin în cu totul alte 
culturi sau curente religioase, astăzi majoritatea liturgiştilor sunt de acord că, în ciuda unor elemente noi aduse de 
creştinism, nu se poate vorbi decât de un fundament iudaic al cultului Bisericii Creştine. ' «Nimeni, studiind formele 
precreştine ale cultului evreiesc si rugăciunea Bisericii nu poate să nu observe similaritatea de atmosferă sau că ambele sunt modelate în 
aceeaşi formă ...In ciuda tuturor diferenţelor, ele sunt unul si acelaşi tip de cult. Comunităţile creştine timpurii au păstrat formele 
tradiţionale ale cultului sinagogii cu care oamenii care alcătuiau aceste comunităţi au fost obişnuiţi ... Aşa că atunci când a venit 
timpul pentru crearea unui cult creştin independent, a fost chiar natural ca acesta să fie influenţat — atât informă, cât şi în spirit — de 
acest cult tradiţional care a fost atât de apropiat primilor creştini»: 

întâi de toate, atât credinţa lui Israel cât şi a creştinilor, se bazează pe conceptul monoteist "A divinităţii şi al unei 
relaţii bazate pe Revelaţie. Dar în timp ce revelaţia Vechiului Testament se produce indirect, prin intermediul 
profeţilor, în Noul Testament revelaţia se face direct, nemijlocit, prin însuşi Fiul Său (Evr.l, 1). Cultul ebraic este 
bazat şi pe revelaţie-ascultare. Dumnezeu se revelează prin profeţi, iar poporul ascultă legea dumnezeiască. «Ascultă 
Israele» este îndemn şi poruncă în acelaşi timp. De ascultarea, cunoaşterea şi împlinirea cuvântului divin depinde 
bunăstarea şi fericirea poporului. Din acest motiv tema legământului este frecventă în Vechiul Testament ca şi în 
creştinism. Spre deosebire de popoarele păgâne, cultul iudaic este bazat pe un legământ cu clauze precise (Iosua 24) 
între Iahve şi poporul Său, care este reînnoit ori de câte ori acesta abandonează calea asumată. De aceea Hristos, 
în cel mai firesc mod, este considerat începătorul unui nou legământ, mai bun ca cel dintâi (Evr. 8,6). 
De asemenea relaţia aceasta se bazează pe libertatea şi dragostea dintre Iahve şi poporul său. Ea nu este una 
individuală, personală, ca în celelalte religii, ci este una socială, comunitară. Dumnezeu face legământ cu poporul 
Său. Promisiunea este dată unui individ de cele mai multe ori, dar nu pentru el singur. Din acest motiv Iahve îşi 
alcătuieşte un popor nou pe care îl eliberează din sclavie şi căruia îi imprimă un concept religios-moral, social şi 
politic aşezat pe fundamente cu totul noi. Totul poate căpăta un înţeles doar în relaţie cu El. 

De asemenea trebuie precizat că, în timp ce religiile contemporane şi învecinate vechiului Israel sunt religii ale 
naturii, al căror cult se bazează pe transpunerea rituală al mitului eternei întoarceri, al alternanţei moarte -renaştere 
a lumii şi cosmosului, religia biblică ebraică sau creştină este fundamentată pe evenimente istorice. Din acest motiv 
sărbătoarea ebraică, precum şi cea creştină, se bazează pe conceptul anamnetic, al co-memorării unor 
evenimente istorice; mai ales a acelora în care intervenţia divină a fost mai mult decât evidentă. Astfel sărbătoarea 
centrală a anului liturgic nu mai este legată de moartea sau naşterea zeului, a lumii sau a omului(cum este la 
popoarele păgâne), ci este una legată de naşterea unui nou popor şi stabilirea unui nou legământ cu Dumnezeu. 
Pastele, eveniment istoric, sunt reinterpretate în limbaj cultic. El devine sărbătoarea centrală în jurul căreia 
gravitează întregul cult. Evocând trecutul, sărbătoarea face, într-un anume mod, ca evenimentul să devină prezent 
participanţilor, dar în acelaşi timp, să deschidă perspectiva unui viitor plin de speranţe: un nou şi ultim Exod. 
Această perspectivă istorico-salvifică se răsfrânge şi asupra celorlalte sărbători creştine care poartă mai departe 
acest concept şi îl proiectează într-un viitor perfect; nu material ci spiritual: eshatonul. Păstrându-le în mare măsură 
denumirea veche Biserica va da sărbătorilor ebraice o interpretare nouă care basculează din plan istorico-politic în 
plan mistico-simbolic. Pastele este privit ca un eveniment istoric real {«Căci dacă Hristos n-a înviat zadarnică este 



36 S-a crezut multă vreme că rădăcinile cultului creştin trebuie căutate în elenism şi mai ales în religiile de mistere 

37 W.O.E. Oesterley, The Jewish Background ofthe Christian Liturgy, apud Al. Schmemann, Introducere..., p. 34. 

credinţa voastră, zadarnică propovăduirea noastră» (I Cor. 15,14), dar mai ales ca o eliberare spirituală, nu politică. (I Cor. 

5, 7-8). Ziua de odihnă de asemenea este păstrată dar Sabatul este schimbat în favoarea Zilei Soarelui căpătând o 

interpretare eminamente spirituală şi creştină. 38 La fel se va întâmpla cu Cincizecimea şa. 

De asemenea creştinismul a împrumutat structura literară a rugăciunii ebraice tipice, berakah. Apărută în cadrul 

conştiinţei individuale, dezvoltată şi amplificată apoi în cultul comunitar, acest tip de rugăciune exprimă o 

percepţie originală a realităţii divine. Formal rugăciunea ebraică este tripartită. O parte rezervată admiraţiei 

lucrărilor divine împlinite în trecut, o cerere de intervenţie în necazul sau timpul prezent pentru a-Şi putea împlini 

făgăduinţa, văzută ca un viitor luminos. 

Nici chiar botezul nu era o practică cu totul nouă. Ioan Botezătorul îl practica deja. De asemenea comunităţile de 

la Qumran cunoşteau botezul cât şi practica noviciatului de tip catehumenal sau restricţiile de tip ascetic. 

Iată doar câteva elemente care ne arată că, pentru creştini, relaţia cu ebraismul se găsea într-o relaţie de rudenie în 

cel mai natural mod posibil 

2. DOMNUL HRISTOS ŞI NOUL CULT 

Deşi rădăcinile ebraice ale cultului creştin sunt incontestabile iar legătura dintre cultul ebraic şi cel creştin este una 
structurală, formală (ca între creştinism şi iudaism), în plan general constatăm încă de la început o tendinţă 
centrifugă a cultului creştin faţă de cel ebraic. Unii teologi au numit-o «anti-cultualitate ebraică», poate un pic prea 
mult spus. Este cert că Mântuitorul a vrut să reaşeze noul cult pe temelii înnoite, purificate, dar de aici şi până la 
afirmarea unei atitudini ostile faţă de cultul ebraic este cale lungă. Nu este mai puţin adevărat că noua realitate 
cultuală propusă de Hristos este una reformatoare, fără legi formale (Mt. cap. V,VI) şi chiar fără locuri de cult (In. 
4,20). De aceea unii s-au grăbit să-1 considere un reformator şi nu un inovator în domeniul cultului. Dincolo de 
aceste dispute nu trebuie pierdut din vedere că El însuşi n-a dorit o renunţare la ceea ce era un bun câştigat («N-am 
venit să stric ci să plinesc» (Mt. 5,17). 

2.1. Atitudinea Domnului Hristos fată de cult 

Domnul Hristos trăieşte şi acţionează în ambientul sistemului cultual ebraic, al poporului din care face parte. De 
sabat participă la adunările cultuale sinagogale (Le. 4,16; Mc. 1,21; 3,1-6; 6,2; Mt. 4,23; 9,35; 12,9; 13,54; Le. 4,44; 
6,6; 13,10; In. 6,59; 18,20) iar la marile sărbători îl vedem în pelerinaj respectând obiceiurile cultului părinţilor săi 
(Le. 2,41-42; In. 2,13; 5,1; 7,2-14). Respectă templul (pe care -l socoteşte «casa Tatălui Meu», «casă de rugăciune») 
postul şi rugăciunea. Este un cunoscător al Legii, recunoscut de comunitatea sinagogală în care ţine chiar cuvântări 
(Mt. 4,23; Le. 13,10). 

Cu toate acestea trebuie să remarcăm, dacă nu o atitudine ostilă faţă de cultul ebraic, atunci cu siguranţă 
provocatoare faţă de unele practici formaliste pe care le consideră eronat interpretate şi pe care nu evită să le 
demaşte în confruntările cu cărturarii şi fariseii. Aşa stau lucrurile cu privire la respectarea absurdă a sabatului (Mc. 
2,23-28), a spălărilor rituale înainte de masă (Mc. 7,1 ş.u.) cele cu privire la darurile făgăduite templului ( corban ) 
etc. 

Interpretarea pe care Hristos o dă Legii şi prescripţiilor ei nu este una formală ci una de profunzime, spirituală 
(«litera ucide, duhul dă viaţă») de aceea Cultul propus de El este unul «în duh şi în adevăr» (In. 4,20-24). De asemenea 
El propune o relaţie indisolubilă între învăţătură şi practică: Hristos împlineşte şi trăieşte ceea ce învaţă. Spre 
deosebire de apocaliptica iudaică ce vedea un viitor istorico-politic strălucit Hristos pune o ţintă eshatologică noului 
cult. Acest sens eshatologic trebuie dat cuvintelor "vine vremea şi acum eşti' (In. 4,20) spuse femeii samarinence. 
Noua eră eshatologică este anunţată de Hristos. Acesta este şi sensul atribuit ulterior de interpreţii Sf. Liturghii, 
lecturii evanghelice, asimilată declaraţiei de început al noului eon. 

Proclamând profetic distrugerea templului, Hristos anunţă naşterea unui nou cult a cărei relaţie cu divinitatea nu 
mai este bazată pe sacrificiul sângeros şi nici pe un inter schimb comercial (Mc. 11,15-17; Mt. 21,12-17; Le. 19,45- 
48; In. 2,14-17). 



38 «Iar în ziua soarelui, noi ne adunăm cu toţii laolaltă, deoarece aceasta este prima zi în care Dumnezeu, schimbând întunericul şi materia, a 
creat lumea, iar lisus Hristos, Mântuitorul nostru, în aceiaşi zi a înviat din morţi.» Sfântul Justin Martirul, Apologia I, LXVII 

39 Borobbio, p. 52 

2.2. Fundamentul noului cult 



noului cult este eminamente hristologic. Această afirmaţie este evidentă chiar şi numai la o uşoară 
lectură a celei mai "liturgice" scrieri nou testamentare (Epistola către Evrei): Hristos este arhiereul veşnic (Ev. 
2,17; 7,23-28) este slujitorul prin excelenţă (Evr. 8,1 ş.u.), este unicul mijlocitor al noului legământ (Evr. 8,6); El 
este jertfă (E£ 5,2) şi jertfitor (Evr. 10,5 ş.u.). 

Această transformare a limbajului cultual creştin se bazează pe un eveniment capital — învierea Domnului 
Hristos (elementul central al noului cult) — şi o chestiune teologică: Justificarea în Hristos (fapt care atrage 
îndumnezeirea firii omeneşti) care începe prin Botezul în numele Sfintei treimi. îndreptarea se face prin purificare 
morală şi dobândirea harului Sf. Duh, element cheie al noului cult. 

2.3. Instituirea noului cult 

Piatra de temelie a cultului Legii celei Noi a pus-o Mântuitorul în seara Cinei celei de Taină, când, prefigurând 
jertfa Vechiului Legământ, instituie o nouă jertfă nesângeroasă. Instituind Sf. Euharistie, Domnul Hristos pune şi 
bazele aspectului formal al noului cult căci în jurul Sf. Euharistii vor gravita toate celelalte forme cultuale creştine. 
Dar Domnul Hristos pune temelie şi altor forme cultuale necesare îndreptării: botezul, preoţie, pocăinţa etc. care 
formal se regăseau în "practicile liturgice" ale vremurilor Sale. 

3. CULTUL CREŞTIN ÎN EPOCA APOSTOLICĂ 

Ca început al cultului creştin se socoteşte în general ziua Cincizecimii, când Sfinţii Apostoli — investiţi cu puterea 
preoţiei încă de la Cina cea de Taină - sunt hirotoniţi, adică primesc, direct de sus, puterea supranaturală a Harului 
Sfântului Duh pentru exercitarea funcţiei lor sacerdotale. 

Ca şi Sfinţii Apostoli, membrii primei comunităţi creştine din Ierusalim, păstrează la început deprinderile de cult cu care 
veneau din vechea lor religie. Cultul acestei prime perioade a istoriei bisericeşti creştine este, deci, deocamdată un 
cult mixt, iudeo-creştin. Un prim caracter al cultului creştin, aşa cum reiese din scrierile Noului Testament este 
aspectul comunitar al Bisericii primilor creştini. «Koinoinia» se observă nu doar în adunările liturgice (la mesele 
rituale) ci chiar în posedarea bunurilor care are ca rezultat întrajutorarea celor în nevoi. In Noul Testament 
cuvântul koinonia, după cum şi cel de diakonia desemnează în acelaşi timp comuniunea hranei (sacramentale - 
Euharistia şi nesacramentale — Agapa) precum şi serviciul slujirii aproapelui. Primii creştini îndeplinesc pe de o 
parte obligaţiile cultului public iudaic de la templu; pe de alta, însă, ei participă şi la anumite adunări liturgice de 
cult, specific creştine, deosebite de cele din templu, care au loc prin casele particulare. In aceste adunări, elementul 
principal era frângerea pâinii (Fapte 11,46; XX,7,11), adică Sfânta Euharistie, care constituie centul noului cult, la 
care se adăuga rugăciunea şi lauda lui Dumnezeu, lecturile din cărţile sfinte (1 Tes. V,27; Col. IV,16), kerigma 
(predică) şi cântările religioase (Efes. V,19 şi Col. 111,16); cu ea erau unite agapele^ adică mesele frăţeşti sau de 
iubire (I Cor. XI, 20-22), colectele pentru săracii^ Cor. XVI,l-2) şi manifestările harismelor (1 Cor. XIV). 
Caracterul nocturn (de priveghere) al serviciului euharistie al primilor creştini a înlesnit trecerea pe nesimţite de la 
sabatul iudaic la duminica creştină, "prima zi a săptămânii" sau "ziua Domnului", care încă din această vreme 
devine deci ziua săptămânală de sărbătoare a creştinilor, înlocuind sâmbăta (cf. 1 Cor. XVI,l-2 şi Apoc. 1,10). Tot 
în această vreme apar şi cele mai vechi sărbători creştine anuale: Pastile şi Cincizecimea, care sunt la început tot 
prelungiri ale sărbătorilor iudaice corespunzătoare, respectate de Sfinţii Apostoli şi primii creştini (vezi, de ex. 
Fapte XVIII,21 şi XX,16). Ierarhia bisericească, instituită de Mântuitorul prin taina preoţiei, apare acum 
constituită din cele trei trepte ale sale: diaconatul (vezi, de ex.: Fapte VI,5-6; 1 Tim. III;8-13 ş.a.), preoţia (Fapte 
XIV,23; XX,17; 1 Tim. IV,14; V,7,19; Iacov V,14) şi episcopatul (1 Tim. 111,1-7; Tot 1,7-9 ş.a.). 
In afară de Sfânta Euharistie, în epoca apostolică se practică tainele deja înfiinţate de Mântuitorul: Botezul (Fapte 
11,38; VIII,37 ş.a.), hirotonia (Fapte XIII,3 ş.a.) şi mărturisirea păcatelor (Fapte XIX,18) la care se adaugă altele 
noi, practicate acum, ca maslul (Iacov V,14), căsătoria (Efes. V,31-33) şi mirungerea. 

Ruperea definitivă a cultului creştin de cel iudaic s-a consumat, în sfârşit, prin dărâmarea 
templului din Ierusalim de către romani, la anul 70. De acum înainte, cultul tinerei religii creştine, 
care răsărise şi crescuse în umbra celui iudaic, se va dezvolta independent de acesta. 

4. CULTUL CREŞTIN ÎN EPOCA PERSECUŢIILOR 

4. 1. Generalităţi 

f 

Biserica trăieşte acum epoca entuziasmului tineresc al tuturor religiilor, faza ei preinstituţională, în care formele de 

cult sunt nu atât reglementate de conducerea Bisericii, cât odrăslite de harul Sfântului Duh, Care îşi revarsă 

darurile Sale extraordinare (harismele). La aceasta contribuia, într-o largă măsură, şi ideea parusiei, adică nădejdea 

unei apropiate veniri din nou a Domnului, pentru a scăpa pe creştini de persecuţii. In această perioadă, ierarhia 

bisericească îşi împarte încă, funcţia liturghisitoare cu "profeţii şi dascălii" (învăţătorii), adică acei misionari care 

vizitau şi însufleţeau Bisericile locale. 

Putem constata, totuşi, o oarecare dezvoltare în cultul creştin din acest timp. Astfel, rânduiala Uturghiei se fixează 

din ce în ce mai mult, limitându-se treptat dreptul liturghisitorilor de a mai improviza liber rugăciunile liturgice. 

Către sfârşitul acestei epoci (secolul III) apar şi cele dintâi încercări de a sistematiza şi a reglementa rânduiala 

serviciilor divine, prin acele norme privitoare la cult, înscrise în aşa numitele Rânduieli bisericeşti, lucrări anonime şi 

pseudo-epigrafe, dintre care cea mai veche pare să fie scrierea, considerată pierdută Tradiţia apostolică a lui Ippolit 

Romanul (235). 

Se generalizează acum peste tot sărbătorile vechi: duminica, Cincizecimea şi Sfintele Paşti. Pe lângă acestea încep însă 

a fi prăznuite noi sărbători, ca de exemplu: cea a Naşterii şi a Botezului Domnului (deocamdată în aceeaşi zi, şi 

anume 6 ianuarie, sub forma şi denumirea comună de Epifania sau Arătarea Domnului). 

Pentru adunările liturgice, creştinii folosesc atât casele particulare cât şi încăperile subterane din catacombe; apar 

însă acum şi cele dintâi (cele mai vechi) biserici creştine de la suprafaţa pământului. 

Cel mai mare câştig al acestei epoci, în domeniul cultului, este dezvoltarea cultului martirilor, care stă la baza cultului 

Sfinţilor în general. 

4. 2. Liniile dezvoltării cultului creştin 

Dacă nota fundamentală a perioadei apostolice este hristocentrismul, era martirilor este caracterizată de două 

realităţi fundamentale: botezul şi martirajul, alimentate de o puternică conştiinţă eclesială şi un cult absolut bazat 

pe fidelitatea angajată faţă de Hristos şi noul cult. 

Ataşamentul şi tendinţa către un cult pur determină acuzaţii aparent grave. Acuzele lui Cels sunt grăitoare: «Ochii 

voştri nu pot suferi nici temple, nici altare, nici chipuri ale divinităţii» (Origen, Contra lui Cels, VII,62), iar Minucius Felix 

recunoaşte: «noi nu avem nici temple, nici altare» (M. Felix, Octavius, 32,1). 

Cu toate că par a-religioşi şi chiar atei contemporanilor lor, primii creştini au anumite practici cultuale care, în 

ciuda varietăţii formale, păstrează un nucleu cultual comun. Să vedem din ce este format: 

■ Catehumenatul şi botezul 

Elementul predominant al vieţii Bisericii din această perioadă este dezvoltarea instituţiei catehumenale pe baza 
schemei prezente în Fapte 2: evanghelizare (kerigma) — credinţa — pocăinţa — botez. La începutul sec. II 
catehumenatul se află în plin avânt; este structurat pe parcursul a trei ani cu două "examene": primul este selectarea 
candidaţilor pe baza mărturiei unui creştin (naşul), pe baza unor motive serioase şi autentice. Odată trecută faza 
"examenului" este urmată de o formare doctrinară bazată pe Sf. Scriptură. 

Al doilea examen este o nouă mărturie din partea naşului şi a comunităţii despre virtuţile dobândite. După trecerea 
acestei probe, candidaţii pot participa la "liturghia catehumenilor" pentru ca în ultima săptămână dinaintea botezului, 
care coincide cu Săptămâna Mare, învăţătura primită să fie mult mai concentrată. Botezul — privit ca sărbătoare 
publică şi individuală devine poarta luminoasă şi elementul hotărâtor în devenirea creştinului şi centru de referinţă 
al vieţii Bisericii în perioada persecuţiilor şi următoare. 

■ Euharistia şi sinaxele duminicale 

Mai noii teologi afirmă trei momente ale evoluţiei celebrării euharistice. Mai întâi, Hristos însuşi instituie cina euharistică în 
cadrul unui banchet (de adio) încadrat de două rituri (preexistente în practica iudaică, dar transformate de El) — cel 
al binecuvântării pâinii şi binecuvântării potirului. Epoca apostolică, într-un al doilea moment unifică cele două 
rituri de binecuvântare (pâine şi potir) şi le plasează la sfârşitul banchetului (ca o încununare a lui). Mai târziu, al 
treilea moment este marcat de abandonul banchetului ca suport al celebrării euharistice. Această turnură a 
lucrurilor determină şi alte modificări: dispariţia meselor comune pentru păstrarea uneia singure în favoarea şi 
pentru cel ce prezidează adunarea; dispariţia termenilor nou testamentari - (frângerea pâinii» şi «cina Domnului» şi 
apariţia cu mai mare frecvenţă a denumirii, care iniţial desemna acţiunea uneia dintre rugăciuni, euharistia, denumire 
care încet se răsfrânge asupra întregii celebrări liturgice duminicale. 

Cât priveşte %iua celebrării, aceasta este, în primii ani, sâmbăta, dar foarte curând, în chiar vremea apostolilor, 
datorită caracterului nocturn al celebrărilor euharistice, sâmbăta este înlocuită cu duminica. Aceasta capătă în sec. 
II o justificare teologică aşa cum vedem la Sf. Justin Martirul. Acesta ne dă şi o descriere a celebrărilor liturgic- 
euharistice duminicale: «Iar în %iua soarelui, noi ne adunăm cu toţii laolaltă, deoarece aceasta este prima %i în care Dumnezeu, 
schimbând întunericul si materia, a creat lumea, iar Iisus Hristos, Mântuitorul nostru, în aceiaşi %i a înviat din morţi. Căci L-au 
răstignit în ajunul %ilei lui Saturn şi a doua %i după %iua lui Saturn, care este %iua soarelui, arătându-Se apostolilor şi ucenicilor 

Lut.» 

Libertatea formularelor liturgice în această perioadă este un alt element caracteristic. Nimeni nu era obligat să citească 

sau să repete cuvintele altora, pentru că «fiecare să se roage după propriile puteri» (Trad. Ap. 9). 

■ Pastile şi controversa pascală 

Problema prăznuirii anuale a morţii şi învierii Mântuitorului nu a fost una deloc uşoară. Pastile era sărbătoarea prin 

excelenţă; lumina ei se întinde pa parcursul mai multor zile şi este amplificată de trăirea momentului botezului în 

sâmbăta mare. Formele generale ale celebrării sunt încadrate de pregătirea penitenţială şi ascetică prin postul 

premergător, aşteptarea în privegherea nocturnă cu lecturi biblice şi cântece, totul culminând cu euharistia. Tot 

acest schelet în liniile sale generale era respectat de toate comunităţile. 

Mai dificilă a fost problema datei Paştilor. Asia Mică, pe baza unei tradiţii care urca până la apostolii Filip şi Ioan, 

prăznuia Pastile odată cu evreii, în 14 nisan în orice zi ar fi căzut (gruparea quartodecimanilor). 41 

In acelaşi secol, alte comunităţi ca cea din Roma, Palestina, Egipt, Grecia prăznuiau Pastile nu în 14 Nisan ci în 

duminica următoare (conform unei tradiţii ţinută ca provenind de la Sf. Ap. Petru şi Pavel). 

Problema fixării datei Paştilor este una care regularizează în secolele succesive celelalte sărbători racordate la ea 

(înălţarea, Cincizecimea, etc). De aceea ea trebuie tratată cu mare seriozitate. Ea a fost tranşată în favoarea 

susţinătorii variantei duminicale. 

■ Cultul şi lupta contra gnosticismului 

Influenţa curentelor gnostice asupra Bisericii a fost extrem de mare. Urmările s-au resimţit şi în plan liturgic. Bazat 
pe tensiunea dualistă dintre material şi spiritual sistemul gnostic dispreţuia materia şi corporalul în favoarea unui 
cult spiritual «fără temple şi altare» {Octavius, 32,1) care apărea ca o opoziţie firească materialismului cras al cultului 
păgân. Această atitudine determină în "teologia" adepţilor gnostici, un cult fără locuri sacre, fără timpuri sacre etc. 
ci un cult intern bazat pe «euharistia bubelor» şi un raport cu Dumnezeu ce înfloreşte în inimă. 

împotriva acestei tendinţe Biserica reacţionează prin vocea autoritară a lui Irineu de Lyon care apără rădăcinile 
materiale ale cultului Euharistie. Pâinea şi vinul nu sunt demne de dispreţ, dimpotrivă, ele au fost alese de Hristos 
pentru a deveni trupul şi sângele Său. Impăcând dualismul gnostic, Irineu afirmă dubla provenienţă a Euharistiei: 
cerească — prin invocare pământească prin pâine şi vin. Dacă prima dimensiune pune accent pe acţiunea de mulţumire 
(euharistie) fapt ce scoate în centru cathedra episcopului (synthronul) în jurul căruia Biserica se organizează, cea 
de-a doua pune în centru jertfa şi ofranda darurilor, fapt ce determină găsirea unui alt centru de gravitaţie: altarul 
care de acum înainte devine o masă din piatră masivă, imobilă. 

■ începuturile artei creştine 

Secolul III cu lungile sale perioade de linişte a favorizat o oarecare dezvoltare internă şi externă a Bisericii. Acest 
lucru se observă nu numai din apariţia şcolilor catehumenale şi a unor sinoade locale dar şi din naşterea unei arte 
eclesiale. 

Dacă în primele două secole tendinţa generală era de a refuza orice tip de artă (asociată evident cu păgânismul), 
începutul secolului III avea să marcheze o cotitură. Acum sunt datate primele încercări artistice (Catacombele 
romane şi Complexul iudeo-creştin de la Dura-Europos). Cât priveşte arhitectura acum apar primele lăcaşuri 
destinate exclusiv cultului; de obicei case normale transformate (aşa-numitele biserici domestici) şi decorate uneori cu 
fresce baptezimale. 

La Roma şi împrejurimi, dar nu numai, apar primele spaţii funerare creştine care, la rândul lor sunt decorate cu 
fresce tematice reliefând speranţa în nemurire şi viaţă eternă în Hristos. Intre imagini recunoaştem pe Iona, Noe, 
Daniil în groapa cu lei, Suzana între bătrâni, Bunul Păstor, Iisus învăţător, etc. Temele preluate din Sf. Scriptură 
sunt redate în tehnica şi stilul artei greco-romane contemporane şi de cele mai multe ori copiază modele 
mitologice eleniste. Astfel Iona se aseamănă cu Endimion adormit; Bunul Păstor cu Orfeu; Cina cea de Taină 
readuce în minte Banchetul funerar; Noe şi arca sa se aseamănă cu Ulise în călătoriile sale marine. Cu alte cuvinte 



40 Sfântul Justin Martirul, Apologia /, LXVII 

41 T.J. Talley susţine că aceasta a fost practica cea mai naturală şi prima în istoria Bisericii (The Origins ofthe Liturgical Year, Pueblo, New- 



York, 1986, p. 18) 

cultura şi arta păgână este pusă în slujba noului cult. Acest fapt duce la o mai uşoară acceptare a noii religii de către 
mediile păgâne, pe de altă parte ascunde de ochii rău-voitori temele de inspiraţie creştină. 

■ Cultul martirilor 

Această perioadă de crunte persecuţii, se remarcă prin apariţia şi dezvoltarea cultului martirilor. Catehumenii sunt 

pregătiţi de o aşa manieră încât să prefere chiar martirajul, botezului. Moartea martirică era un ideal în acele 

vremuri de prigoană. Iată doar câteva mărturii: 

«Lăsaţi-mă să fiu mâncare fiarelor, prin care pot ajunge la Dumnezeu. Sunt grâu al lui Dumnezeu si voi fi măcinat de dinţii fiarelor 

ca să fiu găsit pâine curată a lui Hristos ...» (Sf. Ignatie Teoforul, Epistola către Romani, IV). 

In acelaşi fel este descrisă moartea Sf. Policarp: «Căci focul, luând forma unei cămăşi, ca opân^ă de corabie umflată de vânt, 

înconjura ca un cerc trupul mucenicului. Iar el stătea în mijloc nu ca un trup care arde, ci ca o pâine care se coace ...» (Martirul Sf. 

Policarp, XV). 

Viata curată şi moartea martirică determinau un respect atât de mare din partea celorlalţi creştini încât nu doar în 

timpul vieţii doreau să se atingă de trupul martirilor {Martirul Sf. Policarp, XIII) ci chiar după moartea acestora 

păstrau trupurile lor cu sfinţenie. «In acest chip, noi am dobândit mai în urmă osemintele lui, mai cinstite decât pietrele preţioase 

şi mai scumpe decât aurul şi le-am aşezat la un loc cuvios» {Martiriul Sf. Policarp \ XVIII). 

Mormintele martirilor erau căutate, împodobite, iar acestora li se aducea laudă şi rugăciuni cu prilejul morţii lor, 

considerată ca zi a naşterii în împărăţia lui Hristos. Icoanele, imnele şi slujbele săvârşite cu acest prilej au dat 

naştere la un cult special care va căpăta amploare în secolele următoare. 

5. CULTUL CREŞTIN DUPĂ ÎNCETAREA PERSECUŢIILOR 

5. 1. Generalităţi. 

f 

Ca mai toate aspectele vieţii Bisericii, şi cultul este supus în această perioadă unor profunde transformări, datorat 
în principal evenimentului care a schimbat radical raportul dintre Biserică şi Stat — Edictul de la Milan din 313. 
Acestui eveniment îi urmează o seamă de reacţii în lanţ care vor schimba structura internă şi externă a Bisericii. 
In secolele următoare împăraţii nu numai că tolerează noul cult dar îl şi promovează prin legi şi decrete. Statul 
devine treptat unul creştin. Accesul la funcţiile politice, militare etc. este permis doar creştinilor sau cel mult 
catehumenilor, episcopii devin egalii celor mai înalţi funcţionari, Biserica dobândeşte întinse domenii. Arta, 
arhitectura, muzica, poezia etc. sunt puse în slujba Bisericii pentru a da strălucire noului cult. 

Controversele teologice din această perioadă determină nu doar reacţii literar-dogmatice, care vor influenţa cultul 
într-o formă sau alta, ci şi reacţii politice. Oficialii imperiali sunt de-o parte sau de alta a grupurilor divergente. 
Pentru a restabili pacea şi liniştea în imperiu împăraţii convoacă, prezidează şi impun hotărârile dogmatice ale unor 
sinoade (ecumenice) în tot imperiul. 

Dar, poate cel mai mare eveniment care a marcat începutul separării a două tradiţii liturgice diferite este căderea 
Imperiului Roman de Apus sub loviturile barbarilor lui Odoacru (476). Lipsită de sprijinul financiar şi politic al 
împăraţilor bizantini Biserica apuseană va dezvolta un cult mult mai sobru care nu cunoaşte fastul şi strălucirea 
răsăriteană. Austeritatea liturghiei romane, lipsa hieratismului şi a dramatismului în celebrările liturgice vor fi nota 
dominantă şi osebitoare faţă de liturghiile şi celebrările bizantine. 

In avalanşa aceasta de creştini în care foarte mulţi erau motivaţi de alte interese decât cele evanghelice ia naştere o 
nouă categorie de creştini — monahii — care vor dezvolta şi o nouă formă liturgică — Laudele bisericeşti 
(menţionate într-o formă incipientă în secolele trecute) şi un nou tip de martiraj — martirajul alb. 

5. 2. Liniile evoluţiei liturgice până la iconoclasm 

■ Diversificarea liturghiilor 

Creşterea comunităţilor şi implicit a numărului clericilor, dublată de posibilitatea organizării administrative 
determină dispariţia treptată a improvizărilor liturgice observată în secolele precedente, mai ales din dorinţa unui 
control asupra rugăciunii publice pentru evitarea erorilor doctrinare (este vremea apariţiei marilor dispute 
dogmatice). Apariţia unităţilor eclesiale subordonate duce la răspândirea unui formular comun, de regulă cel al 
"capitalei" provinciale. Pe de altă parte extinderea creştinismului în zone lingvistice şi culturale diferite de cea 
greco-romană duce la apariţia unor tradiţii şi formulare liturgice bazate pe diferenţe lingvistice şi hrănite de 
sentimentul propriei identităţi culturale. Chiar şi diferenţele dogmatice rezultate în urma unor sinoade (Efes, 431 şi 
Calcedon, 451) determină apariţia şi dezvoltarea separată a unor tradiţii liturgice osebite cum e cazul nestorienilor 
şi a monofiziţilor. 

In secolele IV-V există în Imperiul Roman mai multe centre de influenţă liturgică: Ierusalim, Antiohia şi 
Constantinopol în Răsărit, Roma şi mediolan (Milano) în Apus care vor da naştere unor familii liturgice sau aşa- 
numitelor rituri liturgice ruse. Competiţia dintre aceste rituri va duce la impunerea unora în detrimentul altora, sau 
chiar la dispariţia lor treptată. 

Apariţia şi dezvoltarea monahismului, orientat spre o rugăciune mai intensă, mai profundă şi spre o viaţă dăruită 
exclusiv lui Hristos duce la apariţia unor rituri liturgice deosebite încadrate mai ales în ciclul cunoscut sub numele 
de luiude bisericeşti. Acum se completează şi se definitivează numărul şi rânduiala acestora. 

■ Evoluţia catehumenatului 

Noua poziţie a Bisericii în viaţa Imperiului are o repercusiune imediată şi fundamentală şi în ceea ce priveşte 
tradiţia iniţierii creştine. Afluxul de convertiţi determină o regrupare a poziţiei intransigente a Bisericii faţă de 
accesul la botez. Perioada celor trei ani ai parcursului catehumenal este concentrată de regulă pe parcursul Postului 
Mare şi a Săptămânii Luminate. (Atitudinea aceasta este determinată şi de unele extreme: unii catehumeni se 
complăceau în starea catehumenală până spre sfârşitul vieţii — cazul împăratului Constantin cel Mare este notoriu). 
Reorientarea în ce priveşte practica catehumenatului se resimte şi în câmpul conţinutului catehezei. Cateheza 
biblică şi exegetică a veacurilor II-III este abandonată în favoarea unei cateheze de tip moral, doctrinar şi liturgic. 
Locul cateheţilor-exegeţi (Clement, Origen, ş.a.) este luat de cateheţii-episcopi care veghează asupra ortodoxiei 
credinţei, moralei şi cultului (Sf. Vasile cel Mare, Sf. Ioan Hrisostom, Sf. Ciril al Ierusalimului ş.a.). Riturile 
baptezimale sunt alcătuite astfel încât să ilustreze lucrarea sacramentală. Ungerile rituale, renunţarea la Satana, 
afundarea ... chiar forma şi arhitectura baptisteriilor trebuie să sugereze radicala schimbare survenită prin botez. 
Cu această ocazie, mai ales în Săptămâna Luminată sunt explicate în detaliu, tainele de iniţiere creştină, fapt care 
determină apariţia catehezelor de tip mistagogic. 

■ Dezvoltarea disciplinei penitentiale 

Numărul mare de convertiţi duce la o scădere a disciplinei morale. La această nouă situaţie Biserica reacţionează 
pe două căi: a), apariţia martiriului alb — monahismul, expresie a dorinţei reafirmării unei vieţi creştine autentice; b) 
dezvoltarea unei discipline penitentiale aspre. 

Monahismul de tip ascetic, bazat pe relaţia maestru-ucenic crează premizele dezvoltării unei pocăinţe/spovedanie 
mult mai frecvente decât în primele veacuri. Ucenicul este îndemnat (uneori chiar zilnic) să-şi mărturisească faptele 
şi gândurile duhovnicului care îl asistă în formarea / transformarea ([xsxavoia) sa lăuntrică. Formularele monahale 
de tipul celor ale Sf. Vasile sau Pahomie reliefează o amănunţită şi severă supraveghere a ucenicilor, în gândurile şi 
faptele lor. 

In viaţa civilă situaţia este cu totul alta. Creştinii care au comis păcate grave (apar ulterior şi formulare care le 
ierarhizează) sunt îndepărtaţi de la viaţa comunitară şi de Sf. împărtăşanie. In acelaşi timp sunt îndemnaţi a urma 
un parcurs penitenţial pentru a putea obţine iertarea şi împăcarea Bisericii. Acest parcurs se compunea dintr-un 
lung şir de privaţiuni şi abstinenţe, rugăciuni, metanii şi milostenie în acord cu gravitatea păcatelor. Penitenţii 
asistau doar la Liturghia Cuvântului la sfârşitul căreia erau concediaţi după o rugăciune şi o binecuvântare din 
partea episcopului. împăcarea cu Biserica se realiza de obicei în Săptămâna Mare printr-un rit de punere a mâinilor 
şi o rugăciune rostită de episcop. 

Toată această practică duce însă la dispariţia principiului vechi al irepetabilităţii penitenţei. (Iertarea se acorda prin 
Botez, şi în mod excepţional încă o dată în viaţă) şi apariţia tipului liturgic al spovedaniei aşa cum îl avem azi. 

■ Arta creştină în Imperiul creştin 

Noile raporturi cu Imperiul şi mai ales cu împăraţii romani, dublate de afluxul mare de creştini se vor răsfrânge şi 
asupra formei şi dimensiunilor lăcaşurilor în care se desfăşoară cultul. 

Cedarea unor bazilici (sălile publice de judecată) în favoarea creştinilor duce la apariţia şi dezvoltarea unui stil în 
arhitectură — stilul bazilical. Purtând în numele său ceva din grandoarea şi triumful noii religii (basileu = împărat) 
bazilica corespunde mai bine numărului mare de participanţi la serviciile divine care, la rândul lor determină o 
schimbare în desfăşurarea ceremonialului axat de acum pe ideea de cuvânt-predică (omilie) şi ofrandă-euharistie. 
Concomitent cu acest fenomen creşte şi numărul locaşurilor de cult. Pe locuri importante legate de viaţa 
Mântuitorului (Betleem, Ierusalim) dar şi în alte mari metropole (Roma, Constantinopol) se construiesc măreţe şi 
încăpătoare edificii dintre care unele chiar peste mormintele martirilor. Acestea sunt prevăzute cu edificii anexe 
pentru desfăşurarea unor funcţiuni liturgice adiacente: baptisterii, pastoforii, diaconicoane, etc. Toate sunt bogat 
ornamentate şi împodobite cu picturi, odăjdii, vase liturgice şi diferite alte accesorii. (Din păcate, apariţia mai 
multor biserici într-o cetate duce la diluarea sentimentului de apartenenţă la o comunitate, mai ales în marile 
aglomerări urbane.) 

In timpul epocii justiniene apare un nou stil în arhitectura eclesială, care va rămâne dominant în Răsărit — stilul 
bizantin. Caracterizat de cupolă, bolţi, abside şi turle acest stil va aduce şi decoraţia în tehnica mozaicului (bucăţele 
de sticlă colorată). 

■ Asimilarea, multiplicarea şi diversificarea sărbătorilor 

Odată cu vântul prielnic venit dinspre conducătorii politici, creştinii cuceresc nu doar spaţiile publice păgâne 
(basilicile) ci şi sărbătorile acestora. In «%iua soarelui» care devine treptat «dies dominica» se interzice orice activitate 
publică. Astfel sărbătoarea săptămânală solară este înlocuită (doar în semnificaţie) de sărbătoarea creştină-ziua 
învierii. Insă nu doar duminica se impune; în jurul Paştilor şi puse în legătură cu evenimente din istoria mântuirii 
creştine unele sărbători păgâne sunt absorbite şi asimilate. Astfel 25 decembrie — sărbătoarea solară şi mithraică 
devine ziua naşterii Noului Soare, la fel 6 ianuarie, 2 februarie, Cincizecimea se vor suprapune peste sărbători 
păgâne mai vechi. 

■ Ceremonialul imperial şi cultul creştin 

Epoca precedentă a fost marcată de dorinţa salvgardării unui cult pur; de aceea orice tentativă, şi cu atât mai mult 
cultul împăratului, era văzută ca o abandonare a adevăratului cult al Unicului împărat. Constantin cel Mare va 
schimba radical raporturile cu cultul creştin. Acest fapt se petrece în două faze: a) renunţarea la onorurile şi titlurile 
divine din partea împăratului (dar nu şi la ceremoniile aulice care sunt păstrate însă golite de un conţinut religios); 
b) atribuirea unor titluri, demnităţi şi distincţii imperiale unor funcţionari eclesiastici şi unor episcopi. Aceştia 
primesc şi dreptul la unele acte ceremoniale rezervate până atunci doar împăratului, ca dreptul la un jilţ, lumini, 
tămâie etc. Cu timpul vor fi împrumutate Bisericii mult mai multe obiceiuri din ceremonialul palatin. Hainele, 
cortegiile, palium-ul, sunt doar câteva din gesturile şi practicile transferate ceremoniile aulice în Biserică. 

■ Disputele dogmatice şi cultul creştin 

Mulţimile de credincioşi aduceau cu ele dinspre cultura păgână un întreg noian de nelinişti, nelămuriri şi 
neînţelegeri care se vor materializa uneori în învăţături greşite, condamnate de Biserică. Sinoadele deşi vor încerca 
să rezolve disputele doctrinare, în realitate reuşesc doar teoretic să rezolve problema; practic unele erezii continuă 
pentru multe zeci sau chiar sute de ani să facă rău Bisericii. Aşa s-a întâmplat cu arianismul. Partea bună, din punct 
de vedere liturgic, este că, în polemica cu arienii, creştinii îşi vor îmbogăţi repertoriul imnografic şi poetic, pentru a 
le răspunde acestora cu aceeaşi monedă (arienii îşi propagau învăţătura prin intermediul imnelor şi cântărilor. Tot 
după modelul lor vor apărea în Biserică procesiunile solemne. Apărarea dogmei trinitare se remarcă şi în cult care 
se îmbogăţeşte cu felurite şi multe formule şi doxologii trinitare. 

Ca urmare a ereziei anti mariane a lui Nestorie se dezvoltă cultul Maicii Domnului — Theotokos şi apar biserici 
dedicate ei precum şi sărbători ca Adormirea Maicii Domnului (15 august), Naşterea sa (8 septembrie), Buna- 
vestire (25 martie). 

■ Muzica şi poezia liturgică 

Mai ales competiţia cu arienii duce la dezvoltarea imnografiei liturgice care, sub diversele ei forme, va contribui la 
înfrumuseţarea cultului. Marii poeţi şi imnografi creştini, dintre care cei mai cunoscuţi sunt Roman Melodul, Ioan 
Damaschinul, Cosma Melodul, Andrei Criteanul, sunt şi buni cunoscători ai doctrinei Bisericii. 
Acţiunea terapeutic-catartică a muzicii este cunoscută lumii antice păgâne. Biserica nu o refuză. Refuză însă 
instrumentele muzicale considerându-le prea legate de banchetele de la sărbătorile păgâne. In schimb este 
acceptată muzica vocală. Apare acum şi un gen muzical nou — antifonariul (Un imn cu un refren cântat alternativ de 
două grupuri). Pentru a da slavă Dumnezeului celui Prea înalt, şi pentru că gloria sa este nu doar inefabilă ci şi 
indicibilă se dezvoltă acum genul muzical jubilus sau tiriremul— melodii cu silabe care nu alcătuiesc nici un cuvânt ci 
sunt folosite doar ca suport pentru melodie. Acest gen muzical exprimă cel mai adecvat tensiunea interioară dintre 
bucuria şi dragostea pentru Dumnezeu combinate cu tentativa de a exprima omeneşte misterul divin. 
Toate aceste compoziţii muzicale şi poetice încep a fi grupate în colecţii, apărând astfel primele cărţi de slujbă: 
troparologhioane, evhologhiu, liturghiere, etc. 

*** 

Din punct de vedere al teologiei liturgice epoca aceasta este caracterizată de tendinţa interpretării ritualului liturgic 
în chei mistico-simbolice. Dionisie Areopagitul, Gherman al Constantinopolului, Maxim Mărturisitorul sunt doar 
câteva dintre numele unor comentatori ai lucrărilor liturgice de la care ne-au rămas memorabile pagini de teologie 
liturgică şi sacramentală. 

6. CULTUL CREŞTIN DUPĂ EPOCA ICONOCLASMULUI 

O scurtă încetinire o provoacă iconoclasmul (secolele VIII şi IX) mai ales în domeniul artei creştine şi al cultului 
sfinţilor. După înfrângerea lui completă, asistăm însă la fixarea definitivă a cultului sfintelor icoane, care ia acum 
un avânt deosebit, dar şi al sfinţilor şi al moaştelor şi relicvelor. Stilul bizantin, mai ales în pictură şi arhitectură, 
capătă o formă definitivă în perioada patriarhului Fofie şi a Paleologilor. 

Ieşind victorioşi din disputa cu puterea seculară iconoclastă, monahii de la Studion vor controla pentru o bună 
bucată de vreme viaţa liturgică (dar nu numai) din capitală. Vor impune tipul liturgic monastic, catedralei mai întâi, 
apoi, prin intermediul acesteia, bisericilor de mir din imperiu. 

Odată cu încheierea perioadei patristice sau cu ultimul Sinod ecumenic ( Niceea, 787) se încheie şi evoluţia majoră 
a cultului Bisericii Ortodoxe, în formele lui esenţiale şi fundamentale. In tot cazul, la sfârşitul primului mileniu şi 
înainte de marea schismă (1054), cultul ortodox se poate considera definitiv constituit şi dezvoltat aproape în 
formele pe care le are şi azi. Puţine sunt elementele noi, care se vor adăuga de aici înainte, până în secolele XIV- 
XV. Aşa, de exemplu, din vechile colecţii de imne liturgice se formează şi se califică treptat cărţile de cult pentru 
folosinţa cântăreţilor bisericeşti: Ceaslovul, Octoihul, Triodul, etc. 

7. CULTUL BISERICILOR VECHI DIN ORIENT 

In această grupă sunt incluse în general toate Bisericile desprinse de Bizanţ ca urmare a neacceptării unor hotărâri 

ale sinoadelor ecumenice. Intre aceste Biserici numărăm: Biserica Armenilor, Sirienii iacobiti, Sirienii nestorieni, 

Biserica coptă, Biserica Abisniei, etc. 

In general, acestea şi-au păstrat cultul în formele lui din acea epocă, dezvoltat ulterior într-o mai mică măsură 

decât cel ortodox, prin elemente locale sau prin influenţe provenite din partea cultului ortodox şi a celui catolic. 

Studierea cultului acestor Biserici ne poate furniza informaţii privind formele originare ale cultului şi a liturghiilor 

bizantine. 

8. CULTUL BISERICII APUSENE 

încă mai de mult (sec. V-VI), cultul bisericii apusene a început să evolueze într-un sens deosebit de cel al celei din 
Răsărit. Biserica din Răsărit, mai conservatoare şi mai ataşată de formele originare ale cultului din epoca paleo- 
creştină n-a permis nici o schimbare esenţială în formele cultului. Biserica de Apus, dimpotrivă, a inovat nu numai 
în domeniul învăţăturii de credinţă, decretând dogme noi, dar şi-a creat forme noi de cult, corespunzătoare acestor 
inovaţii doctrinare. Astfel, ea a permis întrebuinţarea sculpturii monumentale (statuare) în biserici şi a muzicii 
instrumentale în cult, iar în domeniul pietăţii a introdus noi sărbători care să corespundă noilor dogme, învăţături 
şi inovaţii ca: întrebuinţarea azimei, exagerarea cultului spectaculos al Sfintei Euharistii, cultul "Inimii lui Iisus" şi 
reformarea rânduielii Liturghiei (missei) până la sărăcire (azi rareori liturghiile săptămânale sunt cântate sau 
acompaniate la orgă) iar prin reformularea slujbelor şi diversificarea anaforalelor (4) nu s-a reuşit înviorarea dorită 
de Conciliul Vatican II. 

9. CULTUL CONFESIUNILOR PROTESTANTE ŞI 

NEOPROTESTANTE 

Sub pretextul reducerii cultului la simplitatea celui din Biserica primară, acestea l-au simplificat excesiv şi l-au dus 
la o sărăcire exagerată a formelor de expresie, care nu mai are aproape nimic nici cu cultul primitiv al Bisericii 
creştine, nici cu cel ortodox de azi. 

Dar ceea ce singularizează îndeosebi cultul protestanţilor şi al altor dominaţiuni creştine, făcându-1 să se 
îndepărteze şi mai mult de spiritul cultului Bisericii creştine vechi, este faptul că ei nu acceptă în cultul lor instituţia 
sacerdoţiului creştin, cât şi ideea de jertfă sau sacrificiu. Ei nu acceptă adică preoţia sacramentală ca instituţie 
întemeiată de Mântuitorul şi nici valoarea de jertfă a Liturghiei creştine, tăgăduind legătura ei cu jertfa 
Mântuitorului. După ei, unica jertfă admisă în cult, ar fi cea spirituală, adică rugăciunea, virtuţile morale şi lauda 
sau cântarea religioasă. Eliminând cu totul principiul sacrificial pe care s-a clădit de fapt întregul edificiu al cultului 
creştin, protestanţii au strămutat centrul cultului lor în "învăţătura (propovăduirea) cuvântului' '. După concepţia 
protestantă, mentalitatea şi practica sacrificială ar reprezenta un stadiu înapoiat şi perimat în istoria cultelor 

religioase, stadiu pe care reformatorii l-ar fi depăşit, prin cultul lor "în duh şi adevăr*', în care locul sacrificiului 1-a 
luat rugăciunea şi vestirea cuvântului dumnezeiesc sau predica. 

Fiecare din cele trei mari confesiuni creştine (ortodoxia, catolicismul şi protestantismul) îşi are deci cultul ei 
propriu, cu o fizionomie aparte, individualizată prin anumite caractere specifice, izvorâte din doctrina şi spiritul 
confesiunii respective. 

TRĂSĂTURILE GENERALE ALE CULTULUI ORTODOX 
1. VECHIMEA FORMELOR ŞI RÂNDUIELILOR DE CULT 

O trăsătură caracteristică a cultului creştin este legătura lui strânsă, trainică şi neîntreruptă cu trecutul. In formele sale 
fundamentale, el este tot atât de vechi ca şi creştinismul însuşi; el n-a inovat şi n-a schimbat nimic, ci a evoluat 
strict pe linia tradiţiei sănătoase. El nu se deosebeşte prea mult de cultul Bisericii creştine din primele veacuri şi din 
secolele următoare, constituind un venerabil monument al tradiţiei creştine. 

Fidelitatea extraordinară faţă de Tradiţia Liturgică Patristică deosebeşte fundamental cultul ortodox de cel 
romano-catolic (care a inovat în multe din elementele sale esenţiale) şi mai ales de cel al confesiunilor protestante. 

2. UNIFORMITATEA ŞI STABILITATEA 

Cultul ortodox se distinge prin uniformitatea şi stabilitatea sa; el este adică guvernat de reguli şi norme precise şi 
fixe, unanim admise, şi se exprimă în forme definitiv stabilite, care sunt aceleaşi pentru toţi credincioşii ortodocşi 
din orice parte a lumii. Trăsătura aceasta, comună cultului ortodox şi celui catolic, îl deosebeşte fundamental de cel 
al confesiunilor protestante. In ortodoxie, uniformitatea şi stabilitatea cultului contribuie şi la păstrarea unităţii de 
credinţă şi de duh dintre diferitele Biserici ortodoxe naţionale. Putinele şi neînsemnatele diferente constatate din 
timp în timp trebuie puse pe seama dezvoltării organice şi în acord cu cerinţele vremii. Oricum, ceea ce este bun şi 
conform Tradiţiei sau Doctrinei este acceptat iar ce nu se încadrează nu rămâne mult în structurile cultice. 
Respectul şi fidelitatea faţă de regulile şi rânduielile vechi păstrează unitatea organică a Ortodoxiei. 
Iată ce ne spune un renumit liturgist catolic, despre Ortodoxie pe care o pune în antiteză cu modificările liturgice 
survenite după Conciliul II Vatican: «In Răsărit se evită anarhia nu apelând la lege ci la respectul faţă de o tradiţie vie. O 
creştere neîntreruptă, organică, graţie unor modificări nesemnificative în ele însele şi mai puţin dramatică [. . .] faţă de transformările 
programate în birou». 

«Siguranţa ce derivă dintr-o rugăciune către Dumnezeu în formele cunoscute de Sfi Vasile şi Sfi loan Hrisostom ar putea fi 
considerate (de occidentali) ca un semn de imobilitate. Dar istoricul liturgist împins în tentativa frenetică de a creiona dezvoltarea 
liturghiilor în Răsărit, nu poate decât să zâmbească în faţa acestor acu^e îndreptate spre riturile răsăritenilor. In realitate, a existat 
mereu o creştere înceată, lentă şi aproape imperceptibilă. Cu toate acestea, e mai uşor de observat pentru un istoric că este vorba de un 
proces natural şi nu împlinit graţie unui «fiat» venit de "sus" ... şi impusă de o reformă neprevă^utăproiectată de o comisie ...». ' 

3. CARACTERUL SACRIFICIAL ŞI IERARHIC 

El se întemeiază pe jertfa răscumpărătoare a Mântuitorului, actualizată în Biserică sub forma nesângeroasă a 
sacrificiului euharistie din Sfânta Liturghie şi se săvârşeşte prin mijlocirea ierarhiei bisericeşti, adică a slujitorilor 
sfinţiţi, din cele trei trepte ale clerului, moştenitori ai sacerdoţiului cu care Mântuitorul a investit pe Sfinţii Apostoli 
la Cina cea de Taină şi la Cincizecime. 

Sacerdoţiul creştin este indispensabil în cultul ortodox. Prin aceasta, cultul nostru se deosebeşte esenţial de cel al 
confesiunilor protestante şi al sectelor, care nu acceptă în cultul lor ideea şi practica jertfei şi nu au deci nici 
sacerdoţiu (preoţie) şi nici Liturghie. 



42 Robert Taft, The Continuity ofTradition in a World ofLiturgical Change, în «Seminarium - 27» (1975), p. 450 

43 Robert Taft, Oltre l'Oriente e l'Occidente, Lipa, Roma, 1992, p. 158 

4. CENTRALITATEA LITURGHIEI ÎN CULTUL BISERICII 

ORTODOXE 

Spre deosebire de toate confesiunile apusene, despre Biserica Ortodoxă se poate spune că este Biserica ce 

celebrează Sf. Liturghie. Duhul preocupărilor adiacente-caritativ, social, evanghelizări, misiunile externe — sunt 

preocupări mai noi şi aproape necunoscute în Ortodoxie. 

In general creştinul nu aşteaptă din partea preotului sau episcopului nici reacţii politice nici implicaţii sociale (dacă 

sunt e bine, dar nu ăsta e rolul lui). Creştinul ortodox aşteaptă doar slujirea liturgică. Când, după ani de vacantă 

într-o parohie, creştinii au venit la episcopie au cerut preot «ca să ne facă Sf. Liturghie, să ne botele copii şi să ne cunune 

. . . să fim creştini». Acesta este misterul la întrebarea cum au supravieţuit Bisericile în ţările comuniste? Pentru că 

Tainele au putut fi mereu săvârşite. 

Centralismul Sf. Liturghii era mult mai pregnant odinioară când mai toate slujbele importante stăteau în strânsă 

legătură cu Sf. Liturghie. Botezul, Cununia, Maslul chiar înmormântarea etc. erau precedate sau urmate de Sf. 

Liturghie. Azi faptul acesta este mai puţin evident şi trebuie să ni-1 aducem aminte. 

5. CARACTERUL ANAMNETIC AL CULTULUI 

Caracterul acesta este prezent foarte insistent în liturghiile iudaice. Creştinii doar au preluat, adaptat şi dezvoltat 
acest model. Deşi anamneză (a face memoria) unor lucrări şi evenimente din istoria mântuirii este parte esenţială 
din anaforaua liturgică, caracterul anamnetic este prezent în foarte multe din slujbele şi rugăciunile Bisericii 
Ortodoxe. 

Dar aducerea aminte de marile fapte săvârşite de Domnul cu sau pentru noul său popor este evidentă şi în 
alcătuirea calendarului liturgic. Sărbătoarea — eveniment comemorare prin excelenţă — contribuie la adâncirea 
acestui concept. «O sărbătoare este o anamneză ciclică şi istorică». ' Spre deosebire de sărbătorile păgâne noutatea adusă 
de creştinism (prin iudaism) este că de acum sărbătorile sunt legate nu de ciclul anotimpurilor ci de evenimente 
istorice. 

6. BOGĂŢIA, VARIETATEA ŞI FRUMUSEŢEA FORMELOR 

EXTERNE 

Faţă de simplitatea care caracterizează în general cultul confesiunilor protestante, cultul ortodox se distinge prin 
bogăţia, varietatea şi frumuseţea elementelor de artă puse în serviciul său, prin solemnitatea, fastul şi strălucirea 
formelor sale externe şi care sunt expresia văzută şi mărturia abundenţei simţirii religioase. Frumuseţea formelor 
externe este un factor uşor sesizabil şi copleşitor în acelaşi timp. Când Vladimir şi-a trimis emisarii în lume pentru 
a alege un cult nou, aceştia, întorşi din Cosntantinopol i-au relatat: «Apoi am mers în Grecia şi grecii ne conduseră în 
lăcaşurile în care îl adoră pe Dumnezeul lor; şi noi nu mai ştiam dacă eram în cer sau pe pământ. Mai ales că pe pământ nu este o 
astfel de splendoare şi o astfel de frumuseţe; şi nici măcar nu ştim cum s-o descriem. Ştim doar că Dumnezeu locuieşte între acei oameni 
şi că liturghia lor este cea mai frumoasă dintre ceremoniile celorlalte naţiuni. Pentru că nu putem uita o asemenea frumuseţe». 
însuşirea aceasta se regăseşte într-o măsură mai mică, dar de altă factură şi în cultul romano-catolic, care se 
deosebeşte prin abundenţa sculpturii monumentale şi împodobirea bisericilor, prin folosirea misteriilor (dramelor 
liturgice) şi a muzicii instrumentale (orga) în serviciul divin, precum şi prin introducerea unor rituri şi ceremonii 
mai noi. 

7. CARACTERUL ECLESIOLOGIC (COMUNITAR) 

Cultul ortodox promovează în primul rând rugăciunea cu caracter social sau colectiv, care are în vedere nu numai 
nevoile personale ci şi nevoile religioase ale întregii Biserici, ale colectivităţii sau obştii rugătoare. Cultul ortodox 
este o rugăciune a comunităţii credincioşilor, uniţi într-un cuget. Mântuitorul promisese că acolo unde vor fi 



44 Tomas Spidlik, Spiritualitatea Răsăritului creştin, II. Rugăciunea, p. 105 

45 T. Spidlik, op. cit, p. 106 

46 Cronica luiNestorie, apud R. Taft, op.cit, p. 154 

creştinii adunaţi într-un cuget va fi prezent (Mt. 18,19). De aceea majoritatea rugăciunilor sunt alcătuite la formele 

pluralului. 

Este remarcabil elogiul adus rugăciunii în comun de către Sf. Ioan Hrisostom: «E cu putinţă să ne rugăm acasă la noi, 

dar e cu neputinţă să ne rugăm la fel de bine ca în biserică. . . Aici domnesc unanimitatea, armonia, legătura dragostei, rugăciunile 

preoţilor. Preoţii sunt aici tocmai pentru aceasta: rugăciunile comunităţii sunt mai slabe si ele se adaugă rugăciunilor mai puternice ale 

acestora, toate înălţându-se împreună la cer». 

Comuniunea eclesială a membrilor este o caracteristică ancestrală a Bisericii; koinonia este elementul coagulant al 

primelor comunităţi creştine care trăiau nu doar momentele de rugăciune împreună (Fap. 2,46) dar şi bunurile le 

aveau în comun (Fap. 5). 

Sensul eclesiologic al cultului creştin este foarte pregnant mai ales în Sf. Liturghie care, practic, nu-şi împlineşte 

scopul decât în comuniune. Se şi spune de altfel că Liturghia slujită doar de preot, fără creştini, nu doar că nu-şi 

împlineşte menirea dar este şi inutilă, efa neajungând să realizeze comuniunea pe orizontală între membrii 

comunităţii liturgice. Acest caracter eclesiologic se poate remarca atât din structura dialogală a rugăciunilor (şi nu 

doar a celor euharistice) precum şi din structura arhitectonică si iconografică a spaţiului liturgic. Construit larg, pentru 

adunarea Bisericii, lăcaşul este decorat cu icoane care sugerează şi comuniunea sfinţilor. 

8. SIMBOLISMUL (CARACTERUL EPIFANIC ŞI 

ESHATOLOGIC) 

Faţă de cultul catolic şi de cel protestant, cultul ortodox se distinge prin substanţa sa teologică şi prin simbolismul 
său bogat, adică prin mulţimea, profunzimea şi frumuseţea ideilor doctrinare formulate în textele liturgice şi prin 
sensurile sau semnificaţiile simbolice, istorice şi eshatologice, legate de formele sale externe. Mai toate imnele şi 
rugăciunile sale exprimă, într-o formă simplă şi uşor de înţeles, o mare bogăţie de idei şi adevăruri de credinţă, o 
întreagă teologie popularizată. Slujbele noastre divine nu sunt simple "amintiri" sau " simboluri'' ', ci acţiuni 
misterioase, îeofanii, care ne fac să retrăim, să fim părtaşi cu adevărat, mai ales în marile sărbători ale anului 
bisericesc, la evenimentele importante din istoria mântuirii. 

Din acest motiv trebuie să ne înstrăinăm de obiceiul de a interpreta Liturghia doar ca o punere în scenă a vieţii lui 
Hristos (acum copil, acum propovăduind, acum purtat spre calvar). Şi acest fapt e important, dar nu cel mai 
important. Importanţa simbolului rezidă în faptul că face posibilă comunicarea între două lumi ontologic diferite. 
Simbolul nu doar că reprezintă ci mai ales introduce într-un alt plan; comunică. Comunicarea aşadar şi nu 
"comemorarea artistica' este nota predominantă a simbolismului liturgic. 

Un simbolism eficace nu se poate manifesta decât într-o atmosferă de taină, mister şi hieratism, aşa cum este în 
Biserica Ortodoxă. Occidentului catolic, care din aşa-zise raţiuni pedagogice a renunţat la elemente care sporeau 
misterul (cum este orientarea liturgică a preotului faţă de credincioşi, forma arhitectonică a spaţiului, concesia 
laicilor de a săvârşi unele lucrări rezervate odinioară doar clericilor) îi sunt aproape străine duhul mistico-simbolic 
al liturghiilor bizantine. Misterul nu poate fi raţionalizat sau explicat («Eu nu strivesc corola de minuni a lumii / Şi nu 
ucid cu mintea tainele ce le-ntâlnesc în calea mea» L. Blaga). Singura cale de a-1 revela, de a-1 cunoaşte, este simbolul care 
însă trebuie să fie legat de un referent hieratic — spaţiul şi atmosfera liturgică. 

Simbolul are însă şi o ţintă mai îndepărtată, finală. Prin cult şi mai ales prin Liturghie este vizată împărăţia veacului 
ce va să vină. Slujbele noastre au astfel şi un caracter eshatologic. Masa euharistică la care participăm — simbol şi 
realitate a comuniunii cu Dumnezeu şi cu sfinţii Săi — este doar anticipare, pregustare a Adevărului: «Dă-ne nouă să 
ne împărtăşim cu Tine, mai cu adevărat, în %iua cea neînserată a împărăţiei Tale» {Rugăciune la punerea miridelor în potir, după 
împărtăşire). 

9. CARACTERUL UNIVERSAL (COSMIC) 

In rugăciunile sale, el cuprinde nu numai întreaga viaţă a omului, în momentele şi împrejurările cele mai felurite, ci 
şi lucrurile şi animalele şi natura neînsufleţită. Rugăciunea ortodoxă îmbrăţişează în sfera ei toată lumea şi întreaga 
natură, asupra căreia vrea să reverse harul lui Dumnezeu pentru a o sfinţi şi a o pune astfel în slujba lui Dumnezeu 
şi a omului. Deschizând Molitfelnicul un neortodox ar putea zâmbi văzând nenumăratele rugăciuni pentru cele 



47 Sf. Ioan Hrisostom, Despre natura incomprehensibilă a lui Dumnezeu, 3, PG 48, 726, apud T. Spiduk, Spiritualitatea..., p. 94 

48 Al. Schmemann, Euharistia - Taina împărăţiei, p. 21 

mai "ciudate" necesităţi (pentru dureri de măsele şi cap, pentru semănături, pentru primiţii, pentru case şi fântâni, 

etc). 

Natura neînsufleţită este asociată la cultul de adorare adus Creatorului de toată zidirea căci toate suspină până la 

finala reconciliere (Rom. 8,22). De aceea, în cel mai înălţător moment preotul aduce: «Ale Tale dintru ale Tale, Ţie-ţi 

aducem de toate şi pentru toate». 

10. IMPORTANTA CULTULUI ÎN VIATA ORTODOXĂ 

Pentru cei mai mulţi, creştinismul ortodox se reduce, în bună parte, la trăirea şi practicarea formelor de cult. 
Esenţa Ortodoxiei se experiază şi se trăieşte prin participarea la formele, tradiţiile, datinile şi instituţiile ei de cult. 
Spre deosebire de catolicism, unde predomină organizaţia bisericească (unitate cu Papa) şi faţă de protestantism, 
unde are întâietate cuvântul învăţăturii şi activitatea practică, Ortodoxia se caracterizează înainte de toate şi se 
defineşte prin cultul ei, deoarece el reprezintă însăşi tradiţia vie a Bisericii, adică spiritualitatea sau viaţa ei 
religioasă, în necontenită trăire şi mişcare. 

R. Taft relatează replica unui preot rus care în discuţia cu un preot catolic ce încerca să-i sugereze că în comparaţie 
cu învăţătura doctrinei, confesiunea sinceră, catehismul, rugăciunea particulară etc, ritualul cultic este o chestiune 
secundară, zice: «Pentru voi este într-adevăr secundar. Intre noi ortodocşii (şi la aceste cuvinte îşi făcu semnul crucii) nu este aşa. 
Uturghia este rugăciunea noastră comună, introduce credinţa noastră în tainele lui Hristos mai bine decât tot catehismul vostru. Trece 
pe dinaintea ochilor noştri viaţa Domnului nostru, Hristosul rus, şi asta se poate întâmpla doar în comuniune, în sfintele noastre 
slujbe, în tainele sfintelor noastre icoane. [. . .] Pentru a înţelege taina lui Hristos cel înviat, nici cărţile voastre, nici predicile voastre nu 
sunt de vreun ajutor. Pentru aceasta e nevoie să fi trăit cu Biserica Ortodoxă Noaptea Sfântă (Pastile). Şi din nou îşi făcu semnul 
sfintei cruci». 

Pentru creştinul ortodox viaţa e cult. Este împreună trăire cu Dumnezeu. Pâinea se începe cu semnul crucii. 
Lucrul se începe la fel. Temelia casei cu o rugăciune. Roiul de albine, mieii, vacile, maşinile, fântânile, toate se fac 
în numele Domnului. Cultul nu e secundar. Este viata de zi cu zi. 

Toate trăsăturile predominante ale cultului ortodox sunt comune şi cultului Bisericilor răsăritene separate care au 
păstrat chiar într-o măsură mai mare şi într-o formă mai originară aspectele patristice primare ale cultului creştin. 

PERSOANELE LITURGICE 



1. CONSIDERAŢII GENERALE 

» 

Funcţia primordială a clerului sau a preoţilor tuturor religiilor, orice nume ar fi purtat ei, era cea legată de 
altarele de jertfă. Preoţia a fost instituită tocmai pentru îndeplinirea actelor şi a ceremoniilor cultului public, 
preotul fiind considerat în general ca un mijlocitor între om şi divinitate. Orice preoţie, prin intermediul slujirilor 
ceremoniale şi sacrificiale încearcă să dobândească pentru comunitate sau membrii săi ceva din partea divinităţii 
(favoruri, iertare, har, etc). Chiar dacă preoţii anumitor religii şi popoare îndeplineau şi alte rosturi, cu caracter 
social, politic sau cultural, menirea lor esenţială era cea sacramentală. 

2. ORIGINEA CLERULUI CREŞTIN 

Spre deosebire de religiile naturale (nerevelate), în care calitatea de slujitor al cultului era dobândită fie prin 
alegerea comunităţii, fie prin moştenirea din tată în fiu, preoţia creştină este de instituire divină şi nelegată de nici 
un neam, de un anumit trib, ori de o anumită clasă socială. Ea este întemeiată de Mântuitorul însuşi, Care este 
"preot în veac, după rânduiala lui Melchisedec" (Ps. CX,4). 

Suferind în mod natural o transformare progresivă, preoţia creştină a Noului Testament, care pare foarte 
deosebită de cea levitică, sub influenţa cercurilor iudaizante şi a comunităţilor iudeo creştine cunoaşte o influenţă 
majoră din partea modelului ebraic. 

2.1. Preoţia în iudaism 50 

Instituită de Iahve, preoţia Levitică este o preoţie patriliniară, urcând până la Aaron. Destinată "liturghiei 
templare" preoţia levitică are şi o funcţiune instructiv educativă şi juridică. Spre deosebire de canaaniţii cu care se 
învecinau şi care cunoşteau şi "preoţia feminină", iudaismul rezervă slujirea sacerdotală exclusiv bărbaţilor. 
Preotul, nu atât slujitorul dintre om şi Dumnezeu, cât reprezentantul celui din urmă, era deosebit de "popor" prin 
veşmintele speciale pe care le purta şi, mai ales, prin ungerea rezervată obiectelor templare sacre. 
Preoţia ebraică va cunoaşte o ascensiune politică din ce în ce mai mare, culminând cu perioada Hasmoneilor când 
Marele preot nu era doar liderul spiritual, ci şi regele unui popor independent. Rolul acesta se va pierde în vremea 
lui Irod care suprimă caracterul dinastic; funcţia de mare preot era deţinută prin numire. 

2.2. Mântuitorul Hristos, Mare preot şi arhiereu 

Mântuitorul este mare preot şi arhiereu veşnic, aşa cum ni-1 înfăţişează Sfântul Apostol Pavel (Evrei IV, 14-15; 
V,5,6,10; VII,11; X,21 ş.a.). Născut ca om din tribul lui Iuda, El nu are nici o legătură cu preoţia lui Aaron, 
rezervată exclusiv seminţiei lui Levi; uns ca preot (arhiereu) încă din clipa zămislirii, El continuă preoţia lui 
Melchisedec, care era "rege al păcii şi al dreptăţii" (Ps. CX,4; Evrei V,6,10,20; VI,20; VII,4). El şi-a îndeplinit oficiul 
de mare preot sau arhiereu mai ales prin jertfa de pe cruce. Sacrificiul Său este unic şi nerepetabil, dar preoţia Lui e 
veşnic lucrătoare; sus în ceruri ea se exercită în "cortul cel nefăcut de mână", unde mijloceşte veşnic pentru oameni 
(Evrei VII, 24-25) iar pe pământ sacerdoţiul Său continuă în Biserică. 

Acest "arhiereu sfânt, fără prihană şi mai înalt decât cerurile" (Evrei VII,26) este preotul suprem, prin care se aduce lui 
Dumnezeu întreg cultul Bisericii. El este liturgul prin excelenţă, minister principalis" al cultului Bisericii, adică 
săvârşitorul de fapt al tuturor lucrărilor sfinte oficiate. Calitatea aceasta este admirabil sugerată de una dintre 
rugăciunile de la Liturghie: «Că Tu eşti Cel ce aduci şi Cel ce Te aduci, Cel ce primeşti şi Cel ce Te împărţi.» 
însumând în persoana sa toate lucrările vechitestamentare, Hristos îndeplineşte o întreită slujire: arhierească, profetică 
şi împrătească pe care o exercită simultan şi concomitent. 3 

2.3. Transmiterea sacerdotală în Noul Testament 

In calitatea Sa de mare preot sau arhiereu suprem şi veşnic, Mântuitorul nu numai că a întemeiat cultul Legii celei 
Noi, ci a orânduit şi persoanele care să-1 săvârşească după înălţarea Sa la ceruri, investindu-le cu dreptul şi puterea 
harică necesară. La Cina cea de Taină, când întemeiază Sfânta Euharistie, Mântuitorul a dat totodată Sfinţilor Săi 



50 Vezi pe larg în Dicţionar enciclopedic de iudaism, Hasefer, Bucureşti 2001 , pp. 633-638. 

51 Pr. Prof. Boris bobrinskoy, Taina Bisericii, Patmos, Cluj Napoca 2002, p.192. 

Apostoli şi mandatul de a o săvârşi neîncetat, spre pomenirea Lui: "Aceasta (să) faceţi spre pomenirea Meat' pentru 
împlinirea acestei porunci, El orânduieşte pe cei 12 Apostoli ca liturgi ai noului cult (Luca 6,12-13). 
In afară de Apostoli a mai ales încă alţi 70 de ucenici (Luca 10, 1 sq.). Tuturor acestora în scurtă vreme le-a dat 
însărcinări speciale, trimiţându-i în activitate de probă. "Şi chemându-i le-a dat putere si stăpânire peste toţi demonii si să 
vindece bolile. Şi i-a trimis să propovăduiască împărăţia lui Dumnezeu si să tămăduiască pe cei bolnavî' (Luca 9,1-2). In timpul 
vieţii Sale pământeşti, Mântuitorul i-a învăţat apoi tainele împărăţiei lui Dumnezeu, dându-le putere şi porunci cu 
privire la continuarea operei Sale în lume (Matei 28, 19-20; F.Ap. 1, 4-8). Iar după învierea Sa din morţi, arătându- 
se Apostolilor, le-a zis: "Precum M-a trimis pe Mine Tatăl, vă trimit şi Eu pe voi. Şi grăind acestea, a suflat asupra lor şi le-a 
%is: Luaţi Duhul Sfânt. Cărora veţi ierta păcatele le vor fi iertate, cărora le veţi ţine, vor fi ţinute" (Ioan 20, 21-23), dându-le şi 
următorul mandat: "Datu-Mi-s-a toată puterea în cer şi pe pământ. Drept aceea, mergând învăţaţi toate neamurile, bote^ându-i în 
numele Tatălui şi al Viului şi al Duhului Sfânt, învăţându-i să pălească câte am poruncit vouă. Şi iată Eu cu voi sunt în toate 
filele, până la sfârşitul veacurilor" (Matei 28, 18-20). 

Cu toate că Apostolii au primit puterea deplină pentru îndeplinirea slujbei în care au fost rânduiţi abia după 
pogorârea Duhului Sfânt asupra lor, în ziua Cincizecimii, când au început să propovăduiască şi să boteze - slujbă 
în care au fost instituiţi mai înainte, dar care a fost inaugurată public la Cincizecime, - această slujbă nu-i privea 
numai pe ei ci şi pe succesorii lor direcţi. Ei au înţeles că harul pe care l-au primit de la Mântuitorul se va da prin ei 
urmaşilor lor, iar prin această transmisiune a harului Preoţiei se va continua prin succesiune neîntreruptă până la 
sfârşitul veacurilor. De aceea în deplină concordanţă cu hotărârea Domnului ce rezultă din cuvintele: "Iată, Eu cu 
voi sunt în toate filele, până la sfârşitul veacurilor", Sf. Apostoli au şi procedat încă de timpuriu la transmiterea prin 
hirotonie sau "punerea mâinilor !, peste cei aleşi, a harului Preoţiei în diferite trepte, sfinţind pretutindeni unde era 
nevoie, diaconi, preoţi şi episcopi. 

In felul acesta, încă de la început, membrii Bisericii sau mădularele Trupului lui Hristos, s-au împărţit în cler şi 
popor, fiecare cu roluri şi funcţiuni bine distincte şi precise în viaţa Bisericii. 

3. TREPTELE IERARHIEI BISERICEŞTI ÎN BISERICA 

NOULUI TESTAMENT 52 

Existenţa celor trei trepte ale preoţiei: diacon, preot şi episcop, distinctă de obştea credincioşilor sau mirenilor, este 
clar atestată atât în Noul Testament, cât şi în Sf. Tradiţie. După Fap. 1, 15-16 şi alte locuri, la început creştinii se 
împărţeau în Apostoli şi fraţi, iar mai apoi, în Apostoli, preoţi, diaconi, episcopi, şi sGnti după cum aflăm din 
scrisoarea trimisă de Biserica din Ierusalim, Bisericii din Antiohia (Fap. 15, 23-29). De asemenea la Filip. 1,2 citim: 
"Pavel şi Timotei, robi ai lui Iisus Hristos (apostoli, n.n.), tuturor sfinţilor întru Hristos Iisus celor ce sunt în Filipi, 
episcopilor împreună cu ei şi diaconilor, har vouă şi pace de la Dumnezeu" . 

3.1. Apostolii 

In Biserica primară, Sfinţii Apostoli deţin o putere şi autoritate unică, ei fiind aleşi de însuşi Domnul Iisus Hristos, 
prin chemarea personală, şi "hirotoniţi" de Duhul Sfânt. Purtători ai harului pentru Biserica din care fac parte, 
apostolii nu s-au considerat nici o clipă deasupra Bisericii. Ascultători faţă de colegiul apostolilor şi de bătrânii 
Bisericii, Petru şi Ioan merg în Samaria pentru a propovădui. 

Cât priveşte lucrarea lor, deşi acoperă ansamblul tuturor slujirilor eclesiale, 33 departe de ceea ce credem, nu era 
nicidecum sacerdotală ci predicatorială. Colegiul apostolilor refuză slujirea socială pe motivul unei slujiri 
superioare.YcN» este drept ca noi, lăsând de-o parte cuvântul lui Dumnezeu, să slujim la mese.» (Fap. 6, 2); iar Pavel subliniază 
şi mai mult "slujirea cuvântului": «Căci Hristos nu m-a trimis ca să boîe% ci ca să binevestesc.» (1 Cor., 1, 17). Conţinutul 
slujirii apostolice constă în propovăduirea "liturgică" a Evangheliei, 34 de a da mărturie despre Hristos :«Şi-mi veţi fi 
Mie martori în Ierusalim şi în toată ludeia.» (Fap. 1, 8; 10, 41; 1 Petru 5, 1 şa.). 

Misiunea lor specifică a fost aceea de a organiza comunităţile creştine întemeiate de ei, potrivit cu misiunea 
Bisericii, de a propovădui Evanghelia, de a mijloci primirea harului Sf. Duh şi de a îndruma pe credincioşi. In 
lucrarea lor, prin delegaţie şi în virtutea harismelor dăruite Bisericii de Duhul Sfânt, Apostolii au transmis o parte 
din slujirile diaconale altor membrii. Misiunea, puterea şi darurile lor apostolice au fost personale, dar ei au 
transmis darurile Duhului Sfânt, necesare lucrării liturgice, prin intermediul ritului "punerii mâinilor". (Trebuie 



52 Capitol prelucrat după, Ioan I. Ică, Ierarhia bisericească în Biserica primară, în «îndrumătorul bisericesc», Cluj Napoca 1986. 

53 B. Bobrinskoy, Taina bisericii, p. 241 

54 B. Bobrinskoy, Taina bisericii, p. 223 

reamintit faptul că Biserica primară nu cunoaşte alt rit al transmiterii harului şi a harismelor, de aceea hirotonia nu 
era o practică rezervată exclusiv slujirii sacerdotale.). Demn de remarcat este că Apostolii n-au avut niciodată 
impresia că ei transmit puterea aceasta. Totul era pus pe seama Duhului, căci toate slujirile din Biserică îşi au un 
singur izvor: «Pe unii i-apus Dumnezeu în biserică: întâi Apostoli (cmooroXoug); al doilea profeţi (7igo(pt]rag); al treilea învăţători 
(SiSaoxaXoug) . . .»{\ Cor., 12,28). 

Textul citat anterior, "in extenso" pare să vorbească de o ierarhizare a slujirilor în cadrul comunităţilor eclesiale: 
Apostoli, profeţi, învăţători şi celelalte harisme (vindecători, conducători, vorbitori în limbi etc). De asemenea la 
Ierusalim apare de timpuriu o ierarhie locală (aparent condusă de «Iacob şi fraţi») căreia se adresează Petru după 
ieşirea din temniţă (Fap. 12, 17) şi care deliberează şi hotărăşte când sunt chestiuni sensibile (Fap. 15). Care este 
această ierarhie eclesială? Şi mai ales are ea ceva din sensul pe care i-1 atribuim noi azi? 

3.2. Ierarhia eclesială sacramentală: diaconi, preoţi, episcopi 

întâi de toate trebuie menţionat că slujirile sacerdotale nu erau atât de clar osebite de celelalte lucrări în 
Biserică aşa cum le privim noi azi. Apostolii şi colaboratorii lor lucrează şi acţionează în virtutea Duhului. Ei se 
roagă pentru comunitate, boteză, aduc Euharistia, îndrumă, îndeamnă, propovăduiesc, organizează. Deşi nu 
posedăm date mai amănunţite asupra locului, timpului şi modului instituirii de către Sf. Apostoli a ierarhiei 
bisericeşti în cele trei trepte ale sale, totuşi, prezenţa ei este incontestabilă. Foarte curând în scrierile Noului 
Testament întâlnim episcopii, preoţii şi diaconii. 

Deşi termenul de pre^biter desemna la început pe toţi slujitorii Bisericii indiferent în ce treaptă se aflau, iar termenul 
de diacon denumea orice formă de slujire în Biserică, cu timpul denumirile treptelor ierarhice s-au fixat: numirea de 
episcop s-a dat celei mai înalte trepte, cea de pre^biter sau preot s-a păstrat pentru treapta a doua, iar cea de diacon 
pentru treapta a treia, credincioşii nehirotoniţi fiind numiţi fraţi sau sfinţi. 

Treapta diaconiei este cea mai limpede pomenită în scrierile Noului Testament; asupra instituţiei diaconale 
nefiind nici un dubiu. In Fap. 6,6 se spune că Sf. Apostoli s-au rugat şi şi-au pus mâinile (hirotonit) peste cei şapte 
bărbaţi propuşi de obştea din Ierusalim. Despre ei aminteşte şi Sf. Ap. Pavel la Filip. 1,1 şi 1 Tim. 3, 8-13 când 
descrie condiţiile intrării în treapta diaconatului. Funcţia lor era de a ajuta Apostolilor, episcopilor şi preoţilor; de 
a-i degreva de anumite sarcini administrative. Foarte curând însă funcţiunea lor depăşeşte cadrul strict al agapelor 
căci îi întâlnim propovăduind şi chiar botezând (Fap. 6,10; 7,2 şu.; 8,28). 

Puţin mai dificil este clarificarea termenilor preot şi episcop care par a fi folosiţi interschimbabili în Noul 
testament. Astfel Sf. Ap. Pavel cheamă la sine pe preoţii bisericii din părţile Efesului, iar în cuvântarea rostită către ei 
îi numeşte episcopi: «Luaţi aminte de voi înşivă si de toată turma în care Duhul Sfânt v-apus pe voi episcopi) (Fap. 20,28). 
Iar la Filip. 1, 1 Pavel se adresează: «tuturor sfinţilor întru Hristos Iisus celor ce sunt în Filipi, episcopilor împreună cu ei şi 
diaconilor». E greu de presupus că în Efes şi mica cetate Filipi existau mai mulţi episcopi şi diaconi, omiţându-se 
preoţii. De aceea se întrebă Sfântul Ioan Hrisostom: «Erau oare mai mulţi episcopi ai unei singure cetăţi? Nicidecum ci, pe 
preoţi l-a numit aşa. Căci, atunci, încă aveau nume comune, piscopul chemându-se şi diacon şi preoţii în vremea veche se numeau 
episcopi şi diaconi ai lui Hristos şi episcopii se numeau preoţi» 50 . 

Ceea ce noi considerăm cea mai înaltă treaptă ierarhică, episcopatul, e amintită clar de cinci ori (I Petru 2,25 - cu 
trimitere la slujirea Mântuitorului; Fap. 20,28; Fii. 1,1; I Tim. 3,2 şi Tit 1,7). 

Drepturile şi îndatoririle episcopilor erau de a organiza Biserica şi de a hirotoni şi aşeza preoţi prin cetăţi: «Pentru 
aceasta te-am lăsat în Creta, ca să îndrpte^i cele ce mai lipsesc şi să aşe^i preoţi în cetăţi, precum ţi-am rânduit» (Tit. 1,5; cf. 1 
Tim. 3, 8-10) de a sfătui (I Tim. 4, 13; 2 Tim. 2, 25-26), de a pedepsi sau răsplăti (I Tim. 5, 17-29), de a veghea 
asupra vieţii bisericeşti şi conduce întreaga turmă din cuprinsul episcopiei lor (Tit 2; 3). 

Treapta preoţiei, de asemenea e amintită: «Pentru aceea te-am lăsat în Creta ca să aşezi preoţi (nQeo^uxeQouq) în 
cetăţi» (Tit 1,5). «Pe preoţii cei dintre voi îi îndemn eu, cel împreună preot ... păstoriţi turma lui Dumnezeu, dată 
în paza voastră» (I Petru 5, 1-2). Petru şi Barnaba au hirotonit preoţi în fiecare Biserică (Fap. 14,23). Ei aveau 
aceiaşi slujbă ca episcopul: de a învăţa pe credincioşi (I Tim. 5,17; I Tim. 5,17; Tit 1,2) de a săvârşi Sf. Taine (I 
Cor. 4,1; Iacob 5,14). 

întrebuinţarea un timp nedistinctă a termenilor de episcop şi prezbiter unul în locul celuilalt, chiar dacă desemnau 
uneori aceleaşi persoane, fiindcă terminologia s-a fixat ceva mai târziu, nu înseamnă că între treptele ierarhice n-a 
fost o distincţie de funcţiune şi putere. Chiar dacă numirile erau la început sinonime, niciodată însă nu s-au făcut 
confuzii de atribuţii între treptele ierarhice. 



55 apud, pr. Ioan I. IcĂ, Ierarhia bisericească..., p. 89. 

Din textele amintite mai sus reiese clar că nimeni nu putea săvârşi slujirea sacerdotală fără chemarea Bisericii, harul 
primit prin hirotonie şi trimitere din partea episcopului. Astfel, prin rugăciuni şi punerea mâinilor Sf. Apostoli, au 
fost instituiţi cei şapte diaconi, prin punerea mâinilor au aşezat Sf. Pavel şi Barnaba preoţi în Biserici, şi de 
asemenea prin punerea mâinilor Sf. Pavel au fost hirotoniţi ca preoţi şi apoi ca episcopi şi aşezaţi Timotei şi Tit 
episcopi în Efes şi respectiv în Creta. De aici se vede că episcopii şi diaconii au fost instituiţi în treapta respectivă 
printr-o lucrare liturgică ritul punerii mâinilor, prin rugăciune şi invocarea Duhului Sfânt. Acest rit nu este o 
simplă ceremonie, ci o Taină prin care se transmite harul dumnezeiesc în vederea împlinirii slujirii preoţeşti. (Fap. 
20,28; 1 Tim. 4,14; 2 Tim. 1,6). 

3.3. Harismele şi slujirile harismatice 

Menţionaţi alături de Apostoli, profeţii şi didascalii erau misionari plini de zel şi de inspiraţie, înzestraţi cu 
harisma profeţiei şi a învăţăturii, dar posibil consacraţi prin hirotonie (cf. Fap. 19, 5-6). Cu oarecare probabilitate, 
ei făceau parte din numărul celor 70 de ucenici ai Domnului, ori dintre colaboratorii de misiune ai Sfinţilor 
Apostoli. Spre deosebire de clerici, care aveau stabilitate în sânul comunităţilor păstorite de ei, profeţii şi didascalii 
erau nelegaţi în chip permanent de vreo comunitate. Ei dispar aproximativ pe la mijlocul secolului al doilea, când 
documentele încep să nu mai vorbească despre ei. De atunci înainte, ierarhia sau clerul a substituit definitiv şi 
peste tot, locul harismaticilor din primele comunităţi creştine. 

«O realitate deosebită, specifică Bisericii primare era existenţa harismaticilor, o categorie deosebită de 
credincioşi, înzestraţi cu felurite şi deosebite puteri (1 Cor., 12, 28). Harismele erau daruri supranaturale speciale, 
existente în Biserica primară, care ajutau la consolidarea şi creşterea ei. Necesitatea lor era firească pentru timpul 
acela, pentru că întăreau pe primii creştini, dovedind caracterul supranatural al credinţei creştine şi făcând impresie 
puternică asupra păgânilor.» D> Se pare că după epoca apostolică aceste harisme sau rărit atât de mult încât se 
afirmă că ele au dispărut din Biserică. 

4. IERARHIA BISERICII ÎN EPOCA APOSTOLICĂ 

Tradiţia şi practica veche bisericească mărturisesc nu numai existenţa ierarhiei bisericeşti în cele trei trepte ale ei: 
episcopii, preoţii şi diaconii, distincte întreolaltă, dar şi ca o categorie aparte de restul credincioşilor, având un 
caracter sacramental-haric şi drepturi şi funcţii specifice treptei respective, precum şi o poziţie importantă şi 
esenţială în viata Bisericii. 

Sf. Părinţi ne-au lăsat nenumărate mărturii nu numai despre existenţa şi distincţia clară între cele trei trepte 
ierarhice, dar şi despre caracterul sacramental haric al ierarhiei bisericeşti, precum şi despre necesitatea şi 
importanţa ei vitală în viaţa Bisericii. 

Sf. Clement Romanul arată cum, urmând poruncii Mântuitorului, Sf. Apostoli au procedat la hirotonia şi aşezarea 
episcopilor şi diaconilor în comunităţile creştine înfiinţate. «Primind deci porunca şi lămurindu-se prin învierea Domnului 
nostru Iisus Hristos si fiind întăriţi în cuvântul lui Dumnezeu si înarmaţi cu lămurirea Duhului Sfânt au ieşit să propovăduiască 
evanghelia despre împărăţia lui Dumnezeu. Pe când vesteau deci în ţări si cetăţi si botezau pe cei ce ascultau de voinţa lui Dumnezeu, 
aşezau pe cei ce credeau întâi dintre aceştia, cercetându-l cu duhul, ca episcopi si diaconi pentru cei ce aveau să creadă. ŞI aceasta nu 
era ceva nou» (Scrisoarea I Către Corinteni, 18). Acelaşi Sf. Părinte vorbeşte în termeni foarte clari despre existenţa, 
ca şi despre distincţia care există între cele două elemente componente ale Bisericii: cler şi credincioşi, datorită 
slujirii lor diferite. ((Arhiereului îi sunt încredinţate anumite servicii si preoţilor s-a rânduit locul lor, iar laicul în sfârşit este legat 
prin porunci privitoare la cei laici. Fiecare dintre noi, fraţilor, în tagma sa să se facă plăcut lui Dumnezeu în cucernicie, având 
conştiinţa curată şi să nu treacă peste regula hotărâtă slujbei sale» {Ibidem, 16). Clement Alexandrinul spune că Sf. Scriptură 
cuprinde mai multe porunci care se adresează «unele pre^biterilor, altele episcopilor, iar altele diaconilor» {Pedagogul, 3,13); 
De asemenea şi Origen spune că «.una este datoria diaconului, alta este datoria pre^biterului, dar cea mai grea este a 
episcopului»(Despre rugăciune). Iar Sf. Ignatie Teoforul accentuează nu numai distincţia între toate cele trei trepte 
ierarhice, dar şi superioritatea locului şi slujbei de episcopi în viaţa Bisericii. «Sărguiţi-vă a săvârşi toate după voia lui 
Dumnezeu, stând în frunte episcopul în locul lui Dumnezeu, preoţii în locul sfatului apostolilor şi diaconii, care sunt foarte plăcuţi, 
având încredinţată slujirea lui Iisus Hristos» {Scrisoare către Magnetţieni, 6). «Urmaţi toţi episcopului, precum Iisus Hristos 
urmează Tatălui şi preoţilor ca apostolilor, iar pe diaconi respectându-i cape o poruncă a lui Dumnezeu. Pară episcop nimeni să nu 
facă ceva din cele ce stau în legătura cu biserica. Acea Euharistie să fie socotită adevărată care se săvârşeşte în prezenţa episcopului 



56 Pr. Conf. Dr. George Remete, Contribuţii la studiul istoriei bisericeşti universale, voi. 1. Reîntregirea, Alba lulia 2001, p.58. 

sau a acelui care primeşte de la el această însărcinare. Fără episcop nu este îngăduit nici a boteza, nici a face agape, ci ceea ce găseşte el 
de bun, aceea să treacă si ca bine plăcut lui Dumnezeu, pentru ca să fie sigur si tare tot ceea ce face» {Scrisoarea către Smirneni, 8). 
Episcopul ca posesor al plenitudinii puterii harismatice devine natural şi inevitabil centrul în jurul căruia gravitează 
întreaga viaţă a comunităţii bisericeşti, căci ea depinde esenţial de el. Aşa vom înţelege cuvintele Sf. Ciprian după 
care «Episcopul este în Biserică, precum si Biserica este în episcop si dacă cineva nu este cu episcopul nu este nici în Biserică» (Epis. 
35,1; 66,8). De aceea «unde este episcopul, acolo este Biserica» (Ep. 66,8). Episcopul este centrul puterii spirituale 
bisericeşti şi capul văzut al Bisericii locale, condiţia indispensabilă a existenţei Bisericii, deoarece numai el poate 
institui preoţi şi diaconi. «Demnitatea episcopului- tazz Sf. Epifanie - are îndeosebi ca scop să nască părinţi, căci episcopilor li 
se cuvine a înmulţi părinţii în Biserica lui Hristos. Treapta a doua, pre^biteratul nu poate naşte părinţi. Ea naşte Bisericii, prin 
Bote^fii iar nu părinţi». 

Dată fiind poziţia centrală a episcopului în viaţa Bisericii locale, aceasta nu înseamnă că episcopul stă oarecum 
deasupra Bisericii, pentru că el nu lucrează niciodată separat de Biserică, ci numai în şi cu Biserica locală pe care o 
reprezintă. 

Sfinţii Părinţi au accentuat în acelaşi timp şi caracterul de taină, sacramental-harică a preoţiei, a ierarhiei bisericeşti, 
prin harul Preoţiei primit de la Dumnezeu prin punerea mâinilor episcopilor. «Se pune mâna peste om - zice Sf. Ioan 
Hrisostomul — dar toate le face Dumnezeu şi dreapta Eui. Din aceasta învăţăm că cei ce primesc punerea mâinilor de la arhierei, se 
fac părtaşi harului duhovnicesc, primesc darul Preoţiei». «Spune-mi frate - zice Sf. Ambrozie de Milan - cine dă darul Preoţiei: 
Dumnezeu sau omul? Fără îndoială că Dumnezeu, dar prin om. Omul pune dreapta neputincioasă, iar Dumnezeu pecetluieşte». Iar 
Fericitul Augustin subliniază nu numai caracterul sacramental-haric al ierarhiei bisericeşti, dar şi caracterul ei 
indelebil, ce nu se mai poate şterge. «Nu poate fi arătată nici o pricină de ce acela care nu poate pierde Botezul, poate pierde 
puterea de a-l administra. Căci şi unul şi altul sunt sacramente. Şi unul şi altul se administrează omului printr-o consacrare anumită: 
Botezul prin botezare; preoţia prin hirotonie». 

Aşe^ămintele Sfinţilor Apostoli (Constituţiile Apostolice}, redactate spre sfârşitul secolului IV, dar pe baza unor materiale 
din documente mai vechi (sec. III) reglementează (în cartea a opta, cap. 28) foarte precis şi amănunţit, funcţiile 
liturgice: 

«Episcopul binecuvintează, nu se binecuvintează; hiroteseşte, hirotoneşte, jertfeşte, primeşte binecuvântare de la 
episcopi, iar nicidecum de la preoţi . . . 

Preotul binecuvintează, nu se binecuvintează, primeşte binecuvântare de la episcop şi de la un alt preot, asemenea şi 
dă binecuvântare altul preot. Hiroteseşte, nu hirotoneşte. . . 

Diaconul nu binecuvintează, nu dă binecuvântare, primeşte însă de la episcop şi de la preot. Nu botează, nu aduce 
jertfă. Când liturghiseşte însă episcopul sau preotul, el dă (Sfânta împărtăşanie) poporului, nu ca preot, ci ca cel ce 
slujeşte preoţilor». 

5. ROLUL ŞI FUNCŢIILE LITURGICE ALE CELOR TREI 

TREPTE ALE CLERULUI 

5.1. ROLUL ARHIEREULUI ÎN CULT 

Din punct de vedere liturgic, toţi arhiereii sunt absolut egali ca putere harismafică sau sacramentală, 
indiferent de funcţiile administrative sau rangurile onorifice pe care le pot avea. Ei sunt priviţi ca urmaşi direcţi ai 
Sfinţilor Apostoli, de la care au moştenit, prin succesiunea neîntreruptă a hirotoniei, deplinătatea drepturilor şi a 
puterilor din punct de vedere sacramental. 

Ca deţinător al deplinătăţii puterii harismatice, episcopul a fost, dintru început şi în chip natural, centrul în jurul 
căruia gravita toată viaţa religioasă a obştii creştine din fiecare biserică locală. In calitatea lor de întâistătători ai 
Bisericilor creştine, tot lor le revenea, în chip natural, dreptul de a săvârşi toate serviciile religioase mai importante 
şi mai frecvente în viaţa religioasă. 

Cu timpul, comunităţile creştine s-au înmulţit treptat şi nu au mai putut fi toate conduse direct şi personal de către 
episcopi; de aceea, o parte din funcţiile liturgice (ca şi cele administrative şi învăţătoreşti), au fost trecute de ei 
treptat, prin hirotonie, asupra preoţilor. Dar pe unele dintre ele, care sunt fundamentale pentru viaţa liturgică a 
Bisericii, episcopii le-au păstrat exclusiv pentru ei înşişi până astăzi, şi anume: sfinţirea sfântului şi marelui Mir, 
hirotonia clericilor şi sfinţirea bisericilor şi a antimiselor. 

Ca şi odinioară, arhiereul este şi astăzi, de drept, întâiul-stătător sau protosul oricărei adunări de cult la care ia 
parte, indiferent dacă slujeşte sau nu. 

In exerciţiul funcţiei lui liturgice, arhiereul reprezintă pe Mântuitorul însuşi, ca mare preot sau arhiereu; el slujeşte 

de obicei cu fast şi solemnitate, numai în sobor. Dar ca unul care deţine deplinătatea puterii slujitoare a preoţiei, 

arhiereul poate sluji şi singur, atunci când vrea. El binecuvântează pe popor cu amândouă mâinile, după exemplul 

Mântuitorului (vezi Luca XXIV,50) şi are dreptul de a fi pomenit la ectenii şi în diferite momente din sfintele 

slujbe. 

Tot arhiereilor — individual sau adunaţi în sinoade — le aparţine dreptul de a supraveghea săvârşirea corectă a 

cultului. 

5.2. PREOTUL CA PERSOANĂ LITURGICĂ 

La început, preoţii erau consideraţi simpli ajutători ai episcopilor. Dar din secolele II-III înainte, când nevoile 

religioase ale credincioşilor n-au mai putut fi satisfăcute de către episcopii înşişi, preoţii au devenit, cu delegaţia şi 

binecuvântarea episcopilor, înlocuitorii lor permanenţi. Preotul poate săvârşi la parohia sa, în virtutea hirotoniei şi 

a delegaţiei permanente primite de la episcop, toate slujbele şi lucrările sfinte de cult, cu excepţia celor care 

alcătuiesc dreptul exclusiv al arhiereului. 

In exerciţiul funcţiei sale liturgice, preotul ortodox pe de o parte este un slujitor al lui Dumnezeu, un reprezentant 

sau continuator al preoţiei Mântuitorului, iar pe de alta el este purtător de cuvânt şi delegat al Bisericii, adică al 

obştii credincioşilor pe care îi păstoreşte. 

Ca semn că nu are deplinătatea puterii sacramentale, preotul binecuvintează cu o singură mână. 

5.3. DIACONUL CA SLUJITOR AL CULTULUI 

Condiţiile specifice ale vieţii creştine din primele trei secole au făcut ca funcţiile liturgice ale diaconilor să se 

înmulţească treptat. Astfel, diaconii ajutau pe preoţi şi pe episcopi la toate serviciile divine. Ei aveau grijă de vasele 

şi de odoarele sfinte, primeau de la credincioşi ofrandele pe care aceştia le aduceau la biserică, ajutau la 

împărtăşirea credincioşilor, duceau Sfânta Euharistie celor bolnavi, ajutau la instruirea catehumenilor, rosteau 

ecteniile la sfintele slujbe şi citeau Sfânta Evanghelie, predicau cu învoirea episcopului şi în general supravegheau 

ordinea şi disciplina în interiorul bisericii. 

In primele biserici, numărul diaconilor era fixat la şapte. Astfel, în canonul 15 al Sinodului local din Neo-Cezareea 

(sec. IV) se stabilea că, în orice cetate, oricât ar fi fost ea de mare, nu puteau fi mai mult de şapte diaconi. Ulterior, 

acest canon a fost anulat prin canonul 16 al Sinodului Trulan; de aceea, numărul diaconilor a crescut considerabil. 

Astfel, împăratul Justinian (sec. VI) a fixat la 100 numărul diaconilor de la Marea Biserică din Constantinopol. La 

Roma, pe la 520 erau 1 00 de diaconi, împărţiţi în mai multe categorii, cu funcţii diverse. 

Importanţa crescândă care se dădea îndeobşte diaconilor în Biserica veche, a dus şi la abuzuri din partea acestora. 

De aceea, unele sinoade s-au văzut nevoite să formuleze canoane care să restabilească ordinea în această privinţă, 

amintind diaconilor că ei sunt inferiori şi subordonaţi preoţilor. Dispariţia treptată a unora din situaţiile specifice 

Bisericii primare a atras după sine atât împuţinarea funcţiilor liturgice ale diaconilor, cât şi scăderea numărului 

diaconilor. 

Ca unul care nu are deplinătatea slujirii de cele sfinte, diaconul nu poate sluji niciodată singur, ci totdeauna numai 

cu arhiereul sau preotul. De aceea, în slujbă, diaconul este mai ales la dispoziţia arhiereului, fiind nelipsit din 

slujbele arhiereşti. Rolul principal al diaconului în slujbă este astăzi rostirea ecteniilor, care reprezintă forma clasică a 

rugăciunii obşteşti. 

In serviciul divin diaconii închipuiesc pe sfinţii îngeri, pe Puterile cereşti care slujesc necontenit în jurul tronului 

dumnezeiesc. 

In Biserica Romano-Catolică, dispariţia ecteniilor din rânduiala serviciilor divine a dus la restrângerea, până la 

desfiinţare, a rolului liturgic al diaconatului. Prin dispoziţiile recente ale Conciliului II Vatican, se caută restaurarea 

diaconatului în Biserica Romano-Catolică şi repunerea în vigoare a drepturilor şi funcţiilor pe care aceştia le aveau 

în cult în Biserica veche. 

Denumirea de diacon s-a păstrat şi în Bisericile protestante (mai ales la Luterani şi la Calvini); dar pastorul care 

poartă acest nume nu are nici o atribuţie liturgică, ci se ocupă cu probleme de administraţie bisericească şi de 

asistentă socială. 

5.4. DIACONITELE 57 

> 

Din cele ce ştim din Noul Testament precum şi din izvoarele patristice, instituţia diaconiţelor este un lucru dovedit 
în Biserica veche. «^V vă încredinţe^pe Febe, sora noastră, care este diaconiţă a Bisericii din Chenhrea, ca s-o primiţi în Domnul, 
cu vrednicia cuvenită sfinţilor si să-ifiţi de ajutor la orice ar avea nevoie de ajutorul vostru.»(Kom. 16. 1-2). Sub diferite denumiri 
(diaconiţe, fecioare, văduve, etc.) femeile cu responsabilităţi eclesiale sunt cunoscute în primele veacuri în toată 
lumea creştină. Sunt pomenite atât în cele mai vechi izvoare liturgice precum şi în scrierile unor părinţi răsăriteni 
importanţi (Ignatie, Clement Alexandrinul, Origen, Sf. Vasile cel Mare, Sf. Ioan Gură de Aur, etc.) şi sunt 
menţionate în documente , atât în apus cât şi în răsărit până în sec XII. Deşi diaconia feminină este pomenită la 
sinoade importante în Istoria Bisercii (Calcedon, can.15 şi II Trulan, can. 48) unele sinoade locale au interzis foarte 
de timpuriu hirotonia femeilor diaconiţe (Epaon — 517, Orleans- 553), fapt care ne facem să înţelegem că 
instituţia diaconiţelor nu a fost percepută uniform în toată lumea creştină. 

Cele mai vechi rânduieli (Constituţiile apostolice şi Testamentum Domini) descriu rânduiala hirotoniei diaconiţelor ca 
fiind aproape identică cu cea a clerului superior. Adică se face în altar în faţa sfintei mese, în timpul Sfintei 
Liturghii şi după anaforâ, exact ca în cazul diaconilor. Singurele diferenţe constau în faptul că spre deosebire de 
diaconi, la hirotonie diaconiţele rămân în picioare, cererile la ectenia specială sunt rostite de un diacon, nu de o 
femeie şi, deşi la împărtăşire se pot împărtăşi în rând cu clericii, în altar, ere nu pot împărtăşi pe nimeni. In apus 
hirotonia diaconiţelor avea loc în cadrul unei liturghii speciale. 

Trebuie remarcat că în ciuda acestor asemănări izbitoare cu treapta diaconatului masculin, femeilor diacon nu li 
s-a îngăduit să aibă funcţiuni liturgico-sacramentale ci doar să propovăduiască şi să ajute la pregătirea unor 
servicii liturgice. Nici chiar săvârşirea botezului nu era recomandat a fi făcută de femei: «Dar dacă prin aceste 
constituţii noi le-am permis să predice, cum le vom permite, împotriva naturii, să săvârşească slujba unui preot ? deoarece aceasta este 
una din practicile necreştine de a hirotoni femei preot, şi nu una din poruncile lui Dumnezeu.» 

Ca sarcini în biserică, diaconiţele se ocupau cu instrucţia catehetică, ajutau la botez, supravegheau femeile în 
timpul serviciilor liturgice etc. şi erau alese dintre fecioare sau văduve care împliniseră cel puţin 40 de ani. 

6. ROLUL LAICILOR ÎN CULT 

6.1. CLER SLUJITOR ŞI CREDINCIOŞI LAICI ÎN GENERAL 

Credincioşii laici sunt (plinirea) trupului Bisericii. Clerul şi credincioşii alcătuiesc laolaltă Biserica. Cler şi 
credincioşi sunt deci părţi constitutive şi indispensabile ale organismului bisericesc: ele se întregesc reciproc, se 
completează, şi una fără alta e de neconceput în "Ecclesia orans". 

Credincioşii laici sunt deci factori activi ai cultului, iar nu simpli beneficiari ai efectelor acestuia. Ei nu profită adică 
numai de harul sfinţilor care li se împărtăşeşte ci, prin însăşi calitatea lor de creştini, au şi dreptul şi datoria de a 
participa activ la viaţa liturgică a Bisericii în general, fiind chiar săvârşitori ai unor secte secundare. In calitatea lor 
de membri ai Biserici dobândită prin taina botezului, cea a mirungerii şi cea a împărtăşirii, ei participă oarecum la 
sacerdoţiul Mântuitorului, ca mădulare ale trupului Său mistic, ceea ce face pe Sfântul Apostol Petru şi pe Sfântul 
Evanghelist Ioan să vorbească de un sacerdoţiu al laicilor, de acea "preoţie universala' (1 Petru 11,5; Apoc. XX,6), 
care, totuşi, nu exclude harul special al preoţiei, transmis prin hirotonie. 

Participarea laicilor la cultul public al Bisericii poate fi pasivă sau activă; pasivă este atunci când credincioşii 
beneficiază doar de roadele cultului, oficiat de clerici pentru ei, iar activă este atunci când ei cooperează în diverse 
moduri la însăşi săvârşirea cultului. 

6.2. ROLUL CREDINCIOŞILOR LA SLUJBA SFINTEI LITURGHII 

La Sfânta Liturghie credincioşii participă de fapt la aducerea Sfintei Jertfe prin însăşi calitatea lor de membri ai 
Bisericii luptătoare, care jertfeşte şi se jertfeşte şi ea, prin preotul slujitor. 

Această strânsă colaborare dintre clerul slujitor şi credincioşii prezenţi o accentua Sfântul Ioan Hrisostom: "In 
timpul (sfinţirii) prin înfricoşătoarele Taine preotul se roagă pentru popor, iar poporul pentru preot; căci nu numai 
preotul singur mulţumeşte, ci şi tot poporul.". 



57 Pentru detalii privind treapta diaconiţelor vezi la pr. Lect. Drd. Constantin Rus, Instituţia diaconiţelor în Biserica Ortodoxă şi posibilitatea 
restaurării ei, în Rev. «Teologia» (Revista Facultăţii de teologie Arad) an. II (1998) nr. 1-2, pp. 42-56. 

58 Constituţiile apostolice, XIII, 9 

Credincioşii participă la jertfa liturgică aducând ca ofrandă, prin preot, fiinţa lor sufletească şi trupească, 
simbolizată în darurile de pâine (prescuri) şi vin aduse de ei pentru Sfânta Euharistie, iar mai târziu participă la 
taina sfântă săvârşită în Liturghie, împărtăşindu-se cu Sfântul Trup şi Sânge. In chip special, ei participă activ la 
săvârşirea sfintei slujbe, prin împlinirea anumitor acte mai mărunte ale ritualului liturgic, rezervate odinioară 
clericilor inferiori. 

6.3. ROLUL CREDINCIOŞILOR LA SLUJBELE SFINTELOR TAINE 

La slujbele sfintelor taine şi ale ierurgiilor, credincioşii participă atât pasiv, în calitatea lor de subiecte sau primitori 
ai sfintelor taine, cât şi activ. Astfel, în cazuri excepţionale, botezul poate fi săvârşit şi de laici: laicii pot participa 
activ atât la botez cât şi la cununie, asistând pe cel ce se botează şi pe miri, în calitatea de naşi, şi executând chiar, 
împreună cu clerici slujitori, unele părţi ale ritualului. La hirotonie şi la hirotesii, credincioşii prezenţi participă 
confirmând alegerea celui hirotonit sau hirotesit cu formula "Vrednic este" . 

La taina mărturisirii, credincioşii — penitenţi cooperează cu preotul duhovnic prin mărturisirea păcatelor, prin 
angajamentele luate şi prin îndeplinirea canonului de pocăinţă. La taina Sfântului Maslu, subiectul tainei, adică 
bolnavul, rosteşte la sfârşitul slujbei formula: "Binecuvântaţi, părinţi sfinţiţi, şi mă iertaţi pe mine, păcătosul ..." . 

6.4. ROLUL CREDINCIOŞILOR LAICI LA SLUJBELE SERVICIULUI DIVIN ZILNIC 

La cultul ortodox prezenţa credincioşilor este numeric sporită mai ales la slujbele de seară. 

Am putea spune că poporul credincios întregeşte cu contribuţia lui slujirea sacerdotală (sacramentală) desfăşurată 
de clerici în cadrul cultului religios. Lucrările sau exercitarea preoţiei sacramentale a clerului, dobândită prin 
hirotonie, este ocazionată şi întregită de "preoţia universala' a credincioşilor, dobândită prin botez. Legătura de 
continuitate şi întregire între slujba sacramentală a ierarhiei şi între "slujirea" credincioşilor laici în cultul Bisericii o 
arată mai ales existenţa treptelor clerului inferior. Membrii acestor trepte nu sunt de fapt clerici în adevăratul sens 
al cuvântului, ci laici consacraţi pentru îndeplinirea anumitor slujbe sau acte secundare de cult. Ei fac astfel 
trecerea gradată de la ierarhie la simplii credincioşi, încât în cadrul cultului divin public al Bisericii, graniţa dintre 
cler şi poporul credincios aproape că nu se simte. 

6.5. PARTICIPAREA CREDINCIOŞILOR LAICI LA CULTUL PUBLIC 

Această participare s-a realizat în chip ideal (integral), mai ales în antichitatea creştină. In primele şapte-opt secole 
ale istoriei creştine, credincioşii frecventau toţi, regulat şi permanent, adunările de cult şi tocmai în aceasta se 
realiza de fapt Biserica, în înţelesul ei de societate religioasă, vizibilă. Absenţa de la aceste adunări însemna de fapt 
ruperea din comunitatea sau unitatea Bisericii, iar cea mai mare pedeapsă — excomunicarea — însemna de fapt 
îndepărtarea din comunitate. Prin frecvenţa regulată a adunărilor de rugăciune şi de cult se forma şi se întreţinea 
conştiinţa apartenenţei credincioşilor la ecclesia, adică la o societate religioasă, căreia ei aparţineau. De aceea slujba 
se desfăşura ca un continuu dialog sau schimb de răspunsuri între clericii slujitori (episcopi, preoţi şi diaconi), de o 
parte, şi credincioşi, de alta. 

Această participare integrală a credincioşilor care culmina cu împărtăşirea lor la Sfânta Euharistie, împărtăşire care 
era generală şi frecventată (regulat), căci aceia care nu erau opriţi de vreun impediment moral sau canonic se 
împărtăşeau, toţi, la liturghia din fiecare sărbătoare. De aceea, tăria şi profunzimea spiritului eclesiologic, adică a 
conştiinţei de comunitate în Biserica creştină, a stat totdeauna în raport cu gradul de intensitate în care membrii ei 
laici s-au integrat în viaţa liturgică a Bisericii. 

Din nefericire, din veacurile VIII-IX înainte, constatăm un treptat regres din acest punct de vedere, credincioşii 
devenind din ce în ce mai puţin conştienţi de rolul lor în cult. 

Astăzi se fac eforturi pentru reînvierea participării active de odinioară a credincioşilor la cult, ideea despre 
drepturile şi datoriile lor în cadrul cultului divin recâştigând tot mai mult teren. In Apus, aceasta constituie ţelul de 
căpetenie al aşa numitei Mişcări liturgice {Mouvement liturgique, Liturgische Bewegung), iar recenta hotărâre a 
Conciliului II Vatican din 1963 de a se permite traducerea şi folosirea textelor liturgice în limbile naţionale ale 
popoarelor catolice, înseamnă o recunoaştere de fapt a dreptului legitim şi firesc al credincioşilor de a lăuda pe 
Dumnezeu în limba lor. 

TIMPURILE LITURGICE 

Trăind în spaţiu şi timp, omul a legat orice eveniment de aceste două coordonate care-i condiţionează existenţa. De 

aceea, timpul nu a fost niciodată indiferent omului. 

Rugăciunea, eveniment spiritual între om şi Dumnezeu, se petrece în timp; de aceea, din cele mai vechi timpuri omul a 

constatat că anumite momente din zi şi din an sunt mult mai prielnice rugăciunii decât altele, de aceea a căutat să 

identifice mecanisme şi metode cu ajutorul cărora să identifice aceste momente în curgerea inexorabilă a vieţii. 

Pe temeiul exemplului dat de Mântuitorul, care se ruga atât în taină cât şi în public, precum şi moştenirii ebraice sau 

universale, care în secolul I avea deja timpuri stabilite pentru rugăciune, creştinii şi-au alcătuit propriul program de 

rugăciune pe care, pentru a-i da o anumită stabilitate l-au pus în relaţie cu mersul aştrilor, cu viaţa Mântuitorului şi cu 

evenimentele Bisericii. 

Vom căuta în acest capitol să identificăm care sunt timpurile de rugăciune ale creştinilor, formarea şi structura anului 

liturgic cu subdiviziunile sale, sărbătorile mai importante, istoricul şi evoluţia lor. 

1. CHESTIUNI INTRODUCTIVE 

1.1. TIMPUL ÎN VIATA OMULUI 

> 

Intre realităţile implacabile ale existenţei noastre, timpul ocupă un loc central. De aceea filosofii şi înţelepţii lumii au 
încercat să-1 studieze şi să-1 definească, fără a epuiza însă toate aspectele pe care le comportă. Timpul nu poate fi 
definit pentru că fiind o realitate abstractă este trăit în mod diferit de la o persoană la alta, de la o societate la alta sau 
chiar de aceiaşi persoană în situaţii diferite. 
Aşadar, punem din nou întrebarea: Ce este timpul? 

A. TIMPUL CA REALITATE COSMICĂ 

înainte de toate, timpul este o realitate cosmică uşor de constatat. 

întoarcerea Pământului în jurul Soarelui (sau a Soarelui în jurul Pământului aşa cum li se părea celor din vechime), este 

elementul cel mai uşor sesizabil în «povestea timpului». Ciclicitatea acestei realităţi cosmice dă existenţei, fiinţei umane 

conştiente, un ritm pe care noi îl numim timp: - din zi în zi, din oră în oră, dimineaţa-seara, primăvară-vară-toamnă- 

iarnă. Alături de acest ritm solar, omul a identificat şi un alt ritm, mai scurt, al lunii: de la discul rotund şi galben, la 

jumătăţi şi sferturi... şi apoi ciclul se relua din nou, într-o întoarcere fără sfârşit. In raport cu perisabilitatea lumii 

înconjurătoare aştrii au fost cei care păreau să-şi urmeze drumul imperturbabil şi fără riscul de dispărea. Din această 

cauză, omul şi-a legat ritmul vieţii de cel al stelelor: «Omul trăieşte cu stelele iar cursul soarelui şi al lunii penetrează întreaga sa 

existenţă»: 

Ambele ritmuri au creat unităţi de măsură pe care omul le-a folosit pentru a măsura restul de timp "până la" sau "de 

la" un anume eveniment (spiritual, biologic, agricol, social etc.) care, într-un fel sau altul, îi condiţionează existenţa. 

B. TIMPUL CA RITM BIOLOGIC 

Alături de ritmul cosmic, omul trăieşte şi realitatea ritmului propriei sale existenţe. Inlăuntrul fiinţei sale omul trăieşte 
un timp «interior» care nu este întotdeauna parcurs în acelaşi tempou cu cel extern, cosmic. Omul simte că existenţa 
este o devenire, o continuă schimbare. Ne naştem, creştem şi murim. Poate tocmai de aceea moartea dă un sens 
curgerii timpului ajutându-ne să-i conştientizăm existenţa. 

Pentru om zilele şi anii nu sunt la fel. Unele sunt trăite cu mai mare intensitate, altele mai puţin, de aceea unele par mai 
lungi decât celelalte. Cu toţii avem experienţa copilăriei când timpul se ţâra atât de greu refuzându-ne parcă atâtea 
bunătăţi şi plăceri rezervate doar adulţilor. Pentru cei în vârstă însă timpul zboară, se comprimă. Câţi dintre noi nu am 
auzit tânguirea vreunui ce-şi plângea viaţa scursă atât de repede. Dar nu numai vârsta condiţionează percepţia diferită a 
timpului; atunci când aşteptăm o întâlnire cu posibile repercursiuni grave asupra noastră timpul se scurge cu o iuţime 



59 1. Ratzinger, Introduzione allo spirito della liturgia, Ed. San Paolo, Milano, 2001, p. 89 

implacabilă, dimpotrivă, atunci când aşteptăm un eveniment fericit, acele ceasornicului se încăpăţânează în 
refuzul de a alerga mai repede. 

Din această cauză scurgerea timpului este condiţionată de felul în care noi ne raportăm la anumite evenimente din 
viata noastră. 

C. TIMPUL SACRU ŞI TIMPUL PROFAN 

Copleşit de realitatea trecerii sale, a morţii mai cu seamă, omul a căutat încă din societăţile arhaice să găsească 

adevărata realitate care nu trece, care nu moare. A înţeles repede că timpul nu este omogen (M. Eliade), să există un 

timp perfect, un timp care îi aparţine lui Dumnezeu şi care, identic cu cel al începuturilor, este reversibil şi recuperabil. 

De aceea, prin diferite rituri, omul societăţilor arhaice încearcă să întoarcă timpul la punctu "%ero" al începutului. 

Crearea lumii însemna recrearea timpului. De aceea miturile vechilor civilizaţii şi religii nu sunt doar cosmogonice ci, 

deopotrivă, şi cronogonice. 

Veşnicia şi imortalitatea pentru cei vechi echivala cu întoarcerea în acest timp primordial, singurul real, şi ca atare de 

dorit. 

Timpul profan este marcat de evenimente irecuperabile. Ceea ce marchează ritmul timpului aşa-zis istoric este 

perioada dintre două evenimente nerepetabile, (moartea, eclipsele, războaiele, cataclismel, etc). Din acest motiv se 

spune despre timpul profan sau istoric, că este linear. 

«Omul religios trăieşte astfel în două feluri de timp, dintre care cel mai important, timpul sacru, apare sub forma 

paradoxală a unui timp circular, reversibil şi recuperabil, un soi de prezent mitic, regăsit periodic cu ajutorul riturilor. 

Acest comportament faţă de timp deosebeşte omul religios de cel nereligios: primul refuză să trăiască doar în ceea ce 

se numeşte în termeni moderni „prezentul istoric" străduindu-se să ajungă la un timp sacru care, în unele privinţe, ar 

putea însemna „Veşnicia"». 

1.2. TIMPUL BIBLIC 

După cum am văzut timpul sacru pentru omul civilizaţiilor arhaice este ciclic şi recuperabil iar timpul profan, linear. 
Pentru omul care se raportează însă la Revelaţia supranaturală, cuprinsă în Sfânta Scriptură, chiar păstrând cele două 
dimensiuni ale sale, timpul va fi înţeles într-un mod diferit. Timpul sacru nu mai stă în opoziţie cu timpul profan. 

A. SUB TIMPUL LEGII. 

Pentru Israel timpul nu mai e un duşman, un tiran care-şi devorează fii. Poporul evreu nu mai recompune imitativ 
lumea şi timpul lui Dumnezeu, recitând periodic mitul creării lumii, ci se supune lucrării Sale în lume, acceptând 
evenimentele ca o succesiune de întâmplări asistate de El şi care îl vor readuce la starea cea dintâi. Pentru evrei, 
Dumnezeu nu se identifică cu cosmosul şi timpul (Chronos) ci este o realitate dincolo de ele, care le stăpâneşte şi le 
controlează în favoarea poporului său. De aici, cheia interpretării ((timpului sacru biblic» nu mai este cosmogonia, ci 
evenimentul istoric între care, tipic şi exemplar, este Pastele, evenimentul eliberării şi constituirii unui nou popor.' 
"începutul" nu mai este sărbătorit ca un sâmbure regenerator ci ca un eveniment care ascunde promisiunea viitorului. 
Depăşindu-se ciclicitatea inexorabilă a timpului, Chronos, zeul înspăimântător care-şi mănâncă progeniturile, timpul 
devine pentru Israel Kairos (=ocazie, moment oportun) momentul intervenţiei divine; hierofania devine teofanie, 
semnul intervenţiei personale a lui Iahve în favoarea propriului său popor. 

Parcurgând un timp linear, asistat de Dumnezeu, Israel priveşte la un viitor mai bun. Nu un viitor într-o altă lume ci 
un viitor pe această linearitate temporală, într-un spaţiu transformat de El. 

B. SUB TIMPUL HARULUI 

Creştinismul poartă ideea de ((timp sacru» spre un nou înţeles. Timpul biblic al creştinilor, ca şi al evreilor păstrează cele 
două etape: promisiunea şi împlinirea. Aceste două etape coincid cu înainte şi după Hristos, cu Vechiul şi Noul 



60 Ibidem, p. 62 

61 Dionisio BOROBIO (editor), La celebrazione nella Chiesa, voi. III, ed. Elle Di Ci, Torino, 1994, p. 29 

62 Din acest motiv, pentru evrei, împărăţia mesianică este un loc terestru care are în centru Ierusalimul spre care orice evreu priveşte în timpul 
rugăciunii. 

Testament. Din această cauză ritmul timpului creştin este dat de Domnul Hristos, faţă de care se raportează 
totul. El este centrul noii axe a timpului. Când Hristos se întrupează este inaugurat un timp nou, timpul împărăţiei. 
Timpul acesta înglobează prin dilatare trecutul, prezentul şi viitorul. 

Acesta este, deopotrivă, linear şi ciclic. Linearitatea fiind constanta istorică a timpului iar ciclicitatea fiind dată de 
comemorarea unor evenimente din viaţa lui Hristos (matricea anului liturgic). Parcursul temporal al unui an nu ne 
întoarce în acelaşi punct, la la acelaşi "ab initio" fatidic ci împing creştinul mereu înainte, nu spre un viitor terestru (ca 
în ebraism) ci spre un viitor eshatologic care nu are nimic de-a face cu materialitatea acestei lumi. 

începutul unui nou an bisericesc (ce va relua mereu viaţa şi patimile Domnului ) se constituie într-un nou început care 
mi se oferă mie ca persoană, o nouă şansă de a porni la drum cu Hristos. «In vremea aceea», expresia cu care încep 
majoritatea pericopelor evanghelice, este şi timpul evenimentului din viaţa Domnului Hristos, pe care îl evaocă, dar şi 
timpul "zilei a opta" la care sunt chemat să fiu părtaş cu Hristos cel preamărit şi care, în tainicul trup al Bisericii, îmi 
oferă reflexul zilei veşniciei în împărăţie. Dacă într-un anume fel anul liturgic urmăreşte pas cu pas evenimentele din 
viaţa Domnului Hristos, aceasta se datoreşte nu dorinţei de a alcătui o dramă istorică ci pentru a oferii credinciosului 
un suport extern în urcuşul său către Dumnezeu. Trăind mistic Pastele, de exemplu, noi participăm mistic la acelaşi 
eveniment dar de pe o treaptă superioară, ca creştini, membri botezaţi ai trupului tainic. Spune în acest sens Odo 
Casei: 

«Cu fiecare primă duminică din Postul Crăciunului noi începem un nou an liturgic* Mişcarea circulară se întoarce în 
punctul său de plecare este reluată de la început. Poate acest lucru să aibă numai un semnificat pedagogic? Repetiţia 
este, conform unui proverb vechi, mama oricărei ştiinţe. Oare nu este adevărat că noi nu am folosit suficient de bine 
precedentul an liturgic? Şi pentru acest motiv nu ne dă oare Biserica ocazia de a retrăi încă odată tot ciclul? Desigur că 
Sfânta Biserică, educatoare înţeleaptă, trebuie să fi avut în vedere şi acest motiv. Noi trebuie, pe parcursul vieţii pe care 
ne-o dă Dumnezeu, să reînoim mereu aceleaşi celebrări, cu scopul de a atinge conţinutul profund al anului liturgic şi să 
ni-1 împropriem. Ceea ce am "sărit" poate în anul precedent, putem şi trebuie să reîncercăm acum, completând 
lacunele. Şi chiar dacă am urmat totul fără lacune, noi trebuie să aprofundam ceea ce am trăit şi ceea ce am primit. Ca 
o stradă, înaintează şerpuind în jurul unui munte, su scopul de înainta, puţin câte puţin, într-un urcuş treptat, panta 
abruptă, la fel noi trebuie să reparcurgem gradual, pe un palan tot mai elevat, acelaşi drum, până când vom fi ajuns la 
punctul fianal, Hristos însuşi, ţelul nostru. 

Dar motivele pedagogice nu pot indica singure şi exhaustiv sensul reîntoarcerii şi al milcării circulare a anului liturgic. 
De aceea nu suntem noi, oameni imperfecţi, autenticii protagonişti ai anului liturgic, dar în el noi ne unim într-o 
lucrare mult mai înaltă. Protagonistul autentic al anului liturgic este Hristos mistic, adică acelaşi Domn Iisus Hristos 
preamărit, unit cu mireasa Sa, Biserica, care se află deja în ceruri, după cum o vede Sfântul Ioan evanghelistul: "Şi eu 
am văzut Cetatea Sfântă, Noul Ierusalim, care venea din ceruri, de la Dumnezeu, gătită ca o mireasă, împodobită 
pentru irele său."(Apoc.21,2)»' 

Ciclic şi linear în acelaşi timp, timpul creştin poate fi schiţat printr-o spirală care dă senzaţia unei ciclicităţi 
dar carepoartă înainte pe o altă treaptă.. 

2. CALENDARUL CREŞTIN 

2.1. ORIGINEA ŞI EVOLUŢIA CALENDARULUI CIVIL MODERN 

2.1.1. NOŢIUNI DE ASTRONOMIE. 

Calendarul este un sistem convenţional de măsurare a timpului care indică durata şi subdiviziunile lui. Etimologic, 
cuvântul provine de la latinescul calendae care, la rândul său provine din gr. xa^aco = a chema, a convoca, prin care la 
romani se denumea prima zi a fiecărei luni când cetăţenii erau convocaţi şi li se comunicau chestiuni de interes public. 
După unii cercetători calendarele au apărut din motive agricole (semănat, recoltat, etc). Chestiunea, cel puţin teoretic, 
nu pare contrazisă de Sfânta Scriptură: «Luminătorii au fost puşi ca să fie semne şi ca să se deosebească anotimpurile, filele şi anii». 



* Pentru romano catolici anul liturgic începe în această duminică. Pentru creştinii ortodocşi anul bisericesc începe la 1 septembrie dar anul liturgic este 
iniţiat de Sărbătoarea Paştilor care, dealtfel şi regularizează lungimea şi parcursul unui an bisericesc. 
63 Odo Casel, llmistero delculto cristiana, Ed. Borla, Roma 1960 4 , p.108 

Cert este că omul a stabilit o relaţie de coincidenţă între sărbători şi mersul aştrilor. Cu toate acestea cel mai 
probabil apariţia calendarelor trebuie să fi avut o motivaţie religioasă: stabilirea cu exactitate a datelor sărbătorilor 
religioase. 

Arbitrar sau nu, timpul calendaristic apare ca o perioadă temporală între două evenimente ciclice, de aceea era nevoie 
de o măsură cât mai precisă. Luând în calcul mersul celor mai vizibili aştri civilizaţiile pământului şi-au alcătuit 
calendare în funcţie de Soare sau de Lună (calendar lunar sau calendar solar). Deoarece mersul şi, mai ales variaţiile 
Lunii erau mai vizibile, cele mai frecvente calendare folosite în antichitate erau cele lunare. (Un astfel de calendar au 
folosit egiptenii, grecii şi romanii.) 

Astăzi ştim că o zi nu are fix 24 ore. (De fapt acest sistem de măsurare a zilei, care cuprinde ore şi subdiviziuni, 
aparţine epocii moderne.) Diferenţa aceasta, greu calculabilă pentru cei vechi ducea la anumite erori. Astfel, deoarece 
în calendarul lunar era luat ca punct de referinţă o evoluţie complectă a Lunii în jurul Pământului (Luna lunară sau 
sinodică=29 zile, 12 ore, 44 de minute şi 2,9 sec), anul avea doar 354 de zile. Acest reper putea da erori privind 
începutul anotimpurilor care stau în strnsă legătură cu mişcarea revoluţie a Vământului (mişcarea acestuia în jurul Soarelui) 
şi care are o durată mai mare de 354 de zile {Anul solar, tropic sau astronomic=365 de zile, 5 ore, 48 minute, 45-46 
secunde). Din acest motiv, şi mai ales datorită unui sistem de măsură cu o precizie mai mare, se căutau periodic 
modalităţi de corectare prin introducerea unor zile sau chiar a unor luni suplimentare. 

Cei dintâi care au întrebuinţat un calendar bazat pe mişcarea de revoluţie a Pământului au fost egiptenii. Calendarul 
acestora a fost îmbunătăţit de către romani în sec. I î. H. prin adoptarea calendarului iulian. 

2.1.2. CALENDARUL IULIAN 

La baza calendarului folosit azi de ntreaga omenire stă calendarul introdus de către Iulius Caesar (100-44 Î.H) la anul 

46. Acesta afost alcătuit de astronomul alexandrin Sosigene, pe baza datelor ştiinţifice cunoscute de către astronomii 

alexandrini. 

Cunoscând durata exactă a anului astronomic, Sosigene a stabilit mai întâi coincidenţa dintre anul civil cu cel 

astronomic (365 zile). Apoi, datorită imposibilităţii practice de a atribui cele 5 ore, 48 de min. şi 46 de sec. vreunei zile, 

Sosigene a introdus la fiecare patru ani o zi în plus. Aceşti ani au fost numiţi ani bisecţi 

Totodată Sosigene a păstrat pe mai departe împărţirea anului în 12 luni, dar aceste diviziuni sunt cu totul şi cu totul 

arbitrare întrucât nu mai corespund evoluţiei exacte a lunii. Astfel în tim ce unele luni au 30 de zile altele au 31 iar luna 

februarie are doar 28 de zile. Fiind luna cea mai scurtă ei i se adaugă în anii bisecţi câte o zi. 

In calendarul iuian coincidinţa dintre anul civil şi cel astronomic era dată de echinocţiu (aequus "egal"+«ox, -tis 

"noapte") care era stabilit atunci la 24 martie. Din vechiul calendar roman sau păstrat atât denumirile lunilor cât şi ale 

zilelor săptămânii. (Excepţie face sâmbăta a cărei provenienţă este ebraică). 

Calendarul iulian a fost întrebuinţat în lumea creştină până în anul 1582 când a fost corectat de cel gregorian. 

2.1.3. CALENDARUL GREGORIAN 

Deoarece Sosigene rotunjise cele 5 ore, 48 de minute şi 46 de sec la 6 ore, plusul de 11 minute şi 2-3 secunde, adunat 
pe parcursul a 128 de ani ducea la un avans al anului civil faţă de cel astronomic cu o zi, la 384 de ani cu trei zile 
ş.a.m.d. 

Diferenţa aceasta a fost observată pe vremea Sinodului I ecumenic-325, când diferenţa era de trei zile, încât echinocţiu 
nu mai cădea la 24 martie cum stabilise Sosigene ci la 21 martie. Neluându-se măsuri de corecţie pentru viitor, (singura 
măsură luată atunci a fost reaşezarea datei echinocţiului la cea "de facto"-21 martie), după alţi 128 de ani echinocţiul 
era la 20 martie. 

Deşi această diferenţă a mai fost sesizată mai apoi de învăţaţi apuseni şi răsăriteni (Roger Bacon, Nichifor Gregoras, 
Isaac Arghiros, Ghiorgios Gemistos Pieton, Nicolae cusanus ş.a.) nimeni nu a luat măsuri de corectare până în anul 
1582. Atunci, din dispoziţia papei Grigore XIII, astronomul italian Luigi Lilio a pus la punct un nou sistem de calcul al 
calendarului menit să aibă o stabilitate mult mai mare. Astfel pentru a evita acumularea unor diferenţe dintre anul 
astronomic şi cel civil s-a luat hotărârea ca pe viitor dintre anii seculari bisecţii să rămână bisecţi doar acei care se divid 
exact la patru sute (De exemplu anul 1600 : 400= 4, deci rămâne bisect; în schimb, anul 1700 : 400=4,25 deci va 



64 Astfel în secolul I, cam în vremea Mântuitorului, evreii introduc pentru a corecta calendarul o lună suplimentară, astfel ca data Paştilor să fie la 
vremea potrivită cu unele activităţi obişnuite (fătatul mieilor, coacerea grâului, etc.).apud Borobio, op.cit, p. 106 

rămâne an comun, adică de 365 de zile). Cât priveşte corectarea echinocţiului, s-a procedat prin suprimarea 
celor 10 zile cu care anul civil rămăsese în urmă faţă de anul astronomic, (conform calendarului civil, echinocţiu apărea 
la 21 martie, deşi în realitate egalitatea dintre zi şi noapte se putea obserava doar 10 zile mai târziu, adică pe 31 martie). 
Noul sistem de calcul, implicit noul calendar, a intrat în uz din anul 1582, fiind denumit " calendarul gregorian". Reforma 
gregoriană a calendarului a fost adoptată, treptat de toate ţările creştine din apusul Europei (catolice şi protestante)şi 
chiar de unele ţări necreştine (Japonia-1873, China-1912, Turcia-1926; Egipt-1928 etc). 

2.1.4. ÎNDREPTAREA CALENDARULUI ŞI BISERICILE ORTODOXE 

Pentru motive confesionale Bisericile Ortodoxe n-au acceptat evidenţele ştiinţifice, considerând îndreptarea 
calendarului o „disimulată unealtă a propagandei catolice". Din acest motiv ele au continuat să folosească pe mai 
departe calendarul iulian care a fost denumit în limbaj uzual „calendarul pe stil vechf în opoziţie cu cel îndreptat, 
gregorian numit „calendarul pe stil nou". 

Motiv de adâncire a diferenţelor confesionale, chestiunea calendarului a început să creeze serioase 
probleme ţărilor care, deşi majoritar ortodoxe, au adoptat noul calendar: Bulgaria şi fosta U.R.S.S. în 1918, 
România şi Serbia 1919 şi Grecia 1923. Din această cauză Bisericile Ortodoxe au fost nevoite să reflecteze asupra 
noii situaţii şi să ia anumite măsuri de corectare, mai ales datorită faptului că decalajul ajunsese la 13 zile. 

La Congresul Interortodox ţinut la Constantinopol în anul 1923 s-a luat hotărârea ca şi ţările Bisericile 
Ortodoxe să îndrepteze calendarul, acesta nefiind o chestiune de ordin doctrinar. Totodată s-a pus la punct un 
sistem de calcul care asigura stabilitatea calendarului pe o perioadă mult mai mare (44.0000 de ani, faţă de 3.400 de 
ani cf. Calendarului gregorian. 65 ). Din motive de tact pastoral s-a luat hotărârea ca fiecare Biserică naţională să 
introducă noul calendar atunci când consideră de cuviinţă. Până acum au acceptat calendarul îndreptat. 

Patriarhia Ecumenică 

Biserica Greciei; 

Biserica Ortodoxă din Albaniei; 

Arhiepiscopia Ciprului; 

Biserica Ortodoxă din Polonia; 

Patriarhia Antiohiei; 

Patriarhia Alexandriei; 

Biserica Ortodoxă din Cehia şi Slovacia; 

Biserica Ortodoxă din Finlanda; 

Biserica Ortodoxă din Bulgaria; 

Biserica Ortodoxă Română. 

Până acum nu au acceptat noul calendar, rămânând „pe stil vechi": 

Patriarhia Ierusalimului; 

Bisericile din fostele ţări U.R.S.S. (Rusia, Ukraina, Bielorusia etc); 

Biserica Sîrbă; 

Muntele Athos. 

Pentru a nu părea că se crează o ruptură în sânul bisericilor Ortodoxe, ca o concesie făcută celor „tari la cerbice", 

Bisericile care au adoptat noul calendar au hotărât să abordeze pe mai departe un calendar mixt: sărbătorile cu dată 

fixă se vor prăznui „pe stil nou" iar cele cu dată schimbătoare după „pe stil vechi". Deşi nenumăratele întruniri 

pregătitoare a Marelui şi Sfântului Sinod Ortodox au discutat problema calendarului de mai multe ori, nu s-a putu lua 

nici o nouă hotărâre. Din această cauză, în problema calendarului creştinătatea rămâne pe mai departe divizată în trei 

grupe: a) care au adoptat calendarul nou; b) care au rămas la vechiul calendar; c) care au adoptat un calendar mixt. 



65 Noul sistem de calcul prevedea ca dintre anii seculari bisecţi să rămână aşa doar cei care împărţiţi la 9 dau un rezultata cu rest de 2 sau 4. 

2.1. 5. DESPRE ERA CREŞTINĂ 

Orice cititor poate constata că Evangheliile nu conţin date cronologice precise în sensul istoriografiei moderne. Anii 

erau calculaţi în funcţie de cutare sau cutare domnie ori în funcţie de vreun mare eveniment. Astfel, în lumea greco- 

romană s-a impus numărarea anilor de la fondarea Romei. 

Dar creştinii nu au socotit de la început anii pornind de la Naşterea Mântuitorului din cel puţin două motive: 1. 

imperiul păgân impunea un alt sistem de calcul; 2. creştinii erau înclinaţi să dea importanţă evenimentului morţii şi 

învierii lui Hristos, mai degrabă, decât al Naşterii Domnului. 

Cel dintâi care a stabilit era creştină actuală, adică de la Naşterea Domnului Hristos, este Dionisie Exiguul. Acesta, pe 

bazele calculelor şi luând în considerare relatările Evangheliilor şi Pascalia Alexandriei, a stabilit anul 753 a.v.c, ca anul 

Naşterii Hristos. 66 

Chiar dacă calculele ulterioare au arătat că Dionisie a avut o eroare de 3-4 ani privind fixarea datei exacte a Naşterii, 

totuşi el marchează importanţa întrupării în scurgerea istoriei pentru că Hristos este cel ce a rupt timpul în două (pr. 

Stăniloae). De la naşterea sa toate s-au întâmplat înainte sau după El. 

3. ANUL LITURGIC ŞI SUBDIVIZIUNILE LUI 

Am văzut că pentru orice religie calendarul a apărut ca necesitate a determinării cu exactitate a datei sărbătorilor care 

reglementează întreagul ciclu al celebrărilor liturgice a unei comunităţi. 

Pentru creştini, care căutau să păstreze vie memoria Mântuitorului şi a faptelor Sale, precum şi a sfinţilor sau a 

evenimentelor care au marcat viaţa Bisericii, necesitatea stabilirii unor reguli şi a unor date precise, unanim şi uniform 

acceptate, a fost o preocupare permanentă. 

Biserica şi-a construit calendarul liturgic pe de-o parte în jurul marilor sărbători: Pastele, Rusaliile, Crăciunul, care au şi 

determinat apariţia unor cicluri liturgice cu reguli diferite, în funcţie de sărbătoarea determinantă, pe de altă parte în 

jurul diviziunilor astronomice oferite de calendarul civil; ziua, săptămâna, luna, anul. 

3.1. MATRICEA EBRAICĂ A CALENDARULUI LITURGIC CREŞTIN 

Provenind dintr-o anume tradiţie religioasă, primii creştini n-au putut face abstracţie de moştenirea spirituală şi 
culturală a înaintaşilor lor, de care vrând-nevrând au fost influenţaţi. întâi de toate creştinii au preluat ritmul săptămânal 
liturgic, care gravita în jurul unei zile de referinţă: sabatul, precum şi ritmul liturgic anual care gravita în jurul unei sărbători 
centrale: Pastele. Alături, alte două mari sărbători dedicate pelerinajelor: Cincizecimea (Sărbătoarea Săptămânilor, la 50 
de zile după 14 Nisan) şi Sărbătoarea Corturilor Sukkot, 15 Tişri (luna a 7-). Mai erau şi alte sărbători ca Ros Ha- 
sanah (Anul Nou) — prima zi a lunii a 7-a; Yom-Kipur — Ziua Curăţirii (10 zile după Ros Ha-sanah), Hanukkah — 25, 
luna a 9-a (Amintirea consacrării templului în vremea Macabeilor), Purim (Sărbătoarea Sorţilor, în amintirea episodului 
cu regina Estera). 

Toate sărbătorile erau precedate de zile de pregătire, cu ajunări şi purificări. Nota comună a tuturor acestor sărbători 
era comemorarea unui eveniment din trecutul istoric. De obicei un eveniment în care Dumnezeu îşi făcuse simţită 
prezenţa într-un mod miraculos, de regulă un moment de răscruce. ' Ideea intervenţiei divine era în strânsă legătură cu 
promisiunea de a face din Israel un popor mare şi, nu în ultimul rând cu mesianismul profetic. 

Toată această moştenire a dat poporului creştin un dinamism simbolico-liturgic bogat pus într-o strânsă relaţie cu 
caracterul profefico-soteriologic care permite noului popor să revendice şi istoria Vechiului Testament, căreia îi va da 
însă un nou înţeles. 

Suprapunerea Patimilor Mântuitorului peste cea mai importantă sărbătoare ebraică — Pastile — duce la o rapidă 
schimbare în conţinut păstrând forma ancestrală. Foarte repede primii creştini văd în Hristos împlinirea celor 
semnificate de Pastele ebraic: «Hristos este noul Miel» (In. 1,29) iar poporul «o nouă frământătură» (I Cor. 5,7) aşa cum 
zicea Meliton de Sardes în Omilia pascală: «Legea se face Logos; vechiul, nou ... şi chipul adevărat este Mielul — Fiul lui 

68 



66 Pr. Conf. Dr. Glie. I. Drăgulin, Era creştină. Metoda calculării şi posteritatea ei ştiinţifică jn "B.O.R." CXII (1994), nr. 7-12, pp. 309-321 

67 BOROBIO, op.cit. pp. 49-50 

68 apud Jean Danielou, Figure et evenement chez Meliton de Sardes, ed. Brill, Leiden, 1962, pp. 282-302 

Foarte curând ia naştere o a doua semnificaţie creştină a Paştilor. Dacă pentru evrei Pastele este celebrat o 
singură dată pe an (14 Nisan) pentru creştini, Noul Paşti este prăznuit în fiecare din săptămânile anului, ca început şi 
sfârşit al ei, ziua a 8-a, începutul noului eon. Cu timpul pastile capătă o accentuată semnificaţie mistico simbolică, 
evenimentul istoric este dublat de o semnificaţie eshatologică. Acest fapt este pecetluit mai ales în timpul disputei 
pascale, la sfârşitul căreia Pastile nu mai sunt legate de o dată fixă. 

Astfel, ca şi pentru vechii evrei, calendarul creştin are două centre de referinţă: ziua de odihnă, duminica şi sărbătoarea 
centrală anuală, Pastile. In jurul lor graviteză toate celelalte sărbători şi zile. 

3.2. ZIUA LITURGICĂ 

Măsurând, din punct de vedere astronomic, durata unei rotiri complete a Pământului în jurul propriei sale axe, ziua 

astronomică nu este identică cu cea liturgică. Continuând tradiţia iudaică, ziua liturgică începe seara, nu cu miezul 

nopţii cum socotim noi azi: «A fost seară şi a fost dimineaţă ... %iua întâi» (Fac. 1,5). 

Din acesta cauză ziua liturgică începe cu oficiul slujbelor de seară — Vecernia, care este cea dintâi dintre Laudele 

bisericeşti. 

Pe parcursul unei zile liturgice, Biserica a rânduit săvârşirea ciclului complet al tuturor celor 7 laude (Vecernia, 

Pavecerniţa, Miezonoptica, Utrenia şi ceasurile I, III, VI, IX). Toate aceste laude nu fac nimic altceva decât să 

pregătească întâlnirea tainică dintre noi şi Hristos în Sf. Liturghie care este culmea şi centrul unei zile liturgice. 

Matricea ciclului laudelor este de origine ebraică (cel puţin pentru rugăciunea de seară şi dimineaţă) şi patristică pentru 

celelalte. Laudele s-au format în sec. II-IV şi au fost preluate de tipicul Savaitic care le-a îmbogăţit graţie creaţilor 

poetice ale unor imnografi celebrii (Sf. Ioan Damaschin. Cosma de Maiuma, Sofronie al Ierusalimului, etc.). 69 In sec. 

VIII-IX forma acestora a fost îmbogăţită de teologii mănăstirilor studite şi mai apoi (sec. X) de cei din Muntele Athos. 

Consacrarea lor definitivă s-a făcut prin apariţia tiparului (sec. XV, Cracovia 1491). 

Din iudaism Biserica a moştenit împărţirea zilei în ceasuri (fiecare ceas cam 3 ore) şi în străji nocturne ca la romani. 

Pentru că pentru un creştin este raportat la Hristos şi lucrarea sa împlinită în mod strălucit în sfinţi, fiecare din cele 7 

zile este dedicată unui eveniment important care stă în legătură cu persoana Mântuitorului sau este dedicat unor sfinţi. 

Cartea de cult care reglementează oficiul liturgic pe parcursul unei zile este Ceaslovul. Această carte cuprinde serviciul 

liturgic de bază al celor şapte laude bisericeşti, la care s-aumai adăugat cu timpul şi alte slujbe sau rânduieli folositoare 

(paraclisul Maicii Domnului, Acatiste etc.) 

Creştinii, pe lângă sărbătorile importante înscrise în calendar au consemnat în aşa-numitele martirologii data morţii 

unor sfinţi, sau a unor evenimente majore din viaţa Bisericii. 

3.3. SĂPTĂMÂNA LITURGICĂ 

Creştinii au moştenit fracţiunea temporală de 7 zile de la evrei. Aceştia, la rândul lor au preluat-o de la asiro- 

babilonieni, prin descrierea zilelor creaţiei, fiind cel care a dat săptămânii consacrarea definitivă. 

Cele şase zile în care Dumnezeu a lucrat, urmate de a 7-a în care s-a odihnit au dat mai apoi măsura şi ritmul activităţii 

umane. 

In cadrul săptămânii fiecare zi e dedicată unui eveniment important din viaţa Mântuitorului sau unor sfinţi importanţi: 

Duminica — a învierii 

Luni — a Sfinţilor Îngeri 

Marţi— a Sf. proorocii şi Sf. Ioan Botezătorul 

Miercuri şi 

Vineri — a Sf. Cruci — Patimilor Domnului Hristos 

Joi - a Sf. Apostoli şi Sf. Nicolae 

Sâmbăta — morţilor. 
■) 

Cartea cea mai importantă, care reglementează oficiul liturgic săptămânal în afara Postului Mare şi a Cincizecimii este 
Octoihul In care imnele şi cântările de strană sunt rânduite în funcţie de unul din cele 8 glasuri care este la rând. Un 
extras, cuprinzând ciclul slujbelor de duminică la fiecare din cele opt glasuri a fost numit Octoihul mic. Drept 
urmare, prin opoziţie Octoihul complect a fost numit Octoihul mare. 



69 E. Branişte, Liturgica specială, ed. IBM, Bucureşti, 1985, p. 38 

Săptămâna liturgică începe cu duminica, mai exact cu vecernia zilei de duminica, sfârşindu-se cu 
Ceasul IX — ultima slujbă din ciclul laudelor bisericeşti de sâmbătă seara. 

Pe parcursul unui an sunt 52 de săptămâni dar din punct de vedere liturgic anul poate avea între 44 şi 58 de săptămâni 
în funcţie de data Paştilor. 

Cele mai importante săptămâni sunt a Patimilor şi Săptămâna Luminată, dinainte şi după Rusalii, dinainte şi după 
înălţarea Crucii, dinainte şi după Naşterea Domnului. 

3.4. LUNA LITURGICĂ 

Are o mică importanţă în dezvoltarea serviciului liturgic. Durata unei luni civile, neavând o corespondenţă reală cu 
durata unui ciclu lunar (luna sinodică), nu poate avea o stabilitate decât în funcţie de ordinea zilelor care o compun (l ma , 
a 20", a 31 a ) şi care au fost marcate cu evenimente din viaţa Bisericii, în special moartea unor sfinţi. Acestora le sunt 
dedicate diverse imne (tropare, condace, icoase) şi pentru a le comemora virtuţile şi viaţa exemplară li s-au alcătuit 
sinaxare. Toate acestea se află cuprinse în cartea de strană numită Minei (din gr. ptvog=lună), corespunzător fiecăreia 
din cele 12 luni ale anului. 

3.5. ANUL LITURGIC. 

Tributari tradiţiei iudaice din care veneau, primii creştini au păstrat ca dată de început a anului ziua de 1 septembrie 
(începutul anului civil la evrei) care, conform tradiţiei este începutul creaţiei lumii, şi începutul activităţii publice a 
Mântuitorului («Duhul Domnului peste mine pentru căM-apus să binevestesc ...şi să vestesc anul milei Domnului» (Le. 4,8-19). 
Anul Bisericesc, aşa cum este structurat azi este compus din trei perioade liturgice a căror poziţie în cadrul anului civil 
este reglementată, aşa după cum am văzut de sărbătoarea Paştilor, misterul pascal fiind cel care dă greutate şi centrează 
întregul an liturgic. 

Cele trei mari perioade ale anului liturgic, care şi-au luat numele de la cărţile de strană cele mai folosite în perioada 
respectivă (Triod, Penticostar, Octoih) sunt: 

• a Triodului (10 săptămâni: începând cu Duminica Vameşului şi sfârşind cu Sâmbăta Mare); 

• a Penticostarului (8 săptămâni: de la Duminica învierii până la Duminica I după Rusalii); 

• a Octoihului (26-40 săptămâni: din lunea de după duminica I după Rusalii până în sâmbăta dinaintea Duminicii 
Vameşului şi fariseului). 

Fiecare din aceste perioade are ca centru de gravitaţie un eveniment important din viaţa Mântuitorului (Pastile şi 
Rusaliile; Crăciunul şi Bobotează; Vinerea Mare) şi accentuează o latură a activităţii Sale (profetică, didactică, 
sacramentală). 

4. SĂRBĂTORILE CREŞTINE 
4.1. NOŢIUNI GENERALE DESPRE SĂRBĂTORI 

4.1. 1. SĂRBĂTOAREA CREŞTINĂ - TIMPUL ÎMPĂRĂŢIEI 

Pentru păgâni sărbătoarea este iniţierea unui nou ciclu. Regenerarea lumii prin recitarea în zi de sărbătoare a mitului 

creaţiei lumii duce la identificarea unui "alt timp" rupt de timpul omogen. Acest timp festiv este caracterizat de cele 

mai multe ori de excese: mai multă mâncare, mai multă muzică, dans, un timp al bucuriei, al plăcerii. 

Pentru evrei sărbătoarea este comemorarea unui eveniment deosebit din istoria relaţiei cu Dumnezeu. Pastele este 

retrăirea comemorativă a unui eveniment trecut şi poruncă împotriva neuitării. La fel şi Cincizecimea sau Sărbătoarea 

Corturilor. De aceea la evrei sărbătoarea poate avea şi un caracter nesărbătoresc cu post şi tristeţe. 

In creştinism, sărbătoarea este caracterizată drept semnul prezenţei lui Hristos în mijlocul poporului Său. Hristos Emanuel - Cu 

noi este Dumnezeu. De aceea caracterul sărbătoresc este amplificat prin atmosfera de bucurie căci nu pot fii nuntii să 

postească atâta vreme cât Mirele este cu ei (Mat. 9,15). Chiar şi dramatismul unor evenimente dureroase, cum este 

Jertfa lui Hristos, sunt sărbătorite în perspectiva bucuriei finale, eshatologice. Acesta este motivul pentru care, 
chiar în perioada de post, sărbătoarea rupe atmosfera tristeţii prin diverse relaxări alimentare (dezlegări), şi nu numai. 
O a doua notă caracteristică a sărbătorii în creştinism este dată de valoarea prefigurativă si eshatologică. Orice sărbătoare nu 
are şi un caracter simbolic, este o imagine a adevăratei sărbătoriri în împărăţiea veşniciei. Orice sărbătoare este o 
promisiune şi o pregustare care se realizează desăvârşit în împărăţia veacului ce va să vină. Dacă Israel se întorcea în 
corturi pentru a retrăi experienţa unui timp trecut (Sărbătoarea Corturilor) Noul Israel intră în biserică în timpul unei 
sărbători pentru a pregusta din timpul ce va să fie. De aceea în calendarul şi timpul sărbătoresc creştin, nimic nu se 
explică decât în lumina harului zilei a opta capătul şi ţinta călătoriei noastre. 

Un al treilea element al sărbătorii creştine este importanţa cuvântului revelat. Sărbătoarea este temeluită şi pe cuvântul lui 
Hristos spus cu prilejul acelei zile. Celebrat, proclamat, explicat trăit în lucrarea rituală, cuvântul lui Dumnezeu nu este 
nici mita la precreştini, nici memorial a la evrei ci este theoric: comemorativ şi profetic în acelaşi timp. 
Am lăsat la urmă cea mai pregnantă caracteristică a sărbătorii creştine: Euharistia. Nici o sărbătoare nu se desfăşoară în 
afara Sfintei Liturghii. Sinteză a întregii istorii a mântuirii, Liturghia este trecut, prezent şi eshaton. Liturghia este duhul 
şi esenţa sărbătorii, este adevăratul timp. 

«înţelegerea iniţială a zilei de sărbătoare, pe care o găsim în experierea creştină timpurie a Zilei Domnului ori a 
Paştelui, a fost inclusă înainte de toate în conştiinţa Bisericii înseşi ca zi de sărbătoare, ca actualizare a eshatonului în 
această lume. De aici legătura sa profundă cu timpul obişnuit, cu timpul acestei lumi. Teologia creştină timpurie 
despre eshaton nu distruge, nu goleşte timpul ori desfiinţează semnificaţia sa, ci îl transformă pe acesta în timpul 
Bisericii, în timpul mântuirii. In Biserică timpul devine o mişcare progresivă spre plenitudinea împărăţiei lui Hristos, 
spre biruinţa sa istorică şi universală. Această lume este condamnată prin venirea lui Hristos în plenitudinea timpului; 
prin moartea şi învierea Sa cerul şi pământul sunt nimicite. Dar prin aceeaşi venire, lumea este mântuită în "copii 
luminii", în noul popor al lui Dumnezeu, în Biserică, unde ea capătă viaţa unei noi creaţii. Astfel deci, o zi de 
sărbătoare este de fapt împlinirea în Biserică a vieţii noi, o împărtăşire prin Biserică din Noul Eon.» 7 ' 

4.1. 2. ÎNMULŢIREA SĂRBĂTORILOR 

Deoarece la începuturile creştinismului majoritatea adepţilor proveneau dintre iudei, pentru multă vreme ei au 
continuat să ţină sărbătorile cu care au fost obişnuiţi. Cel puţin aşa rezultă din lectura Noului Testament — Fap. 2,1; 
20,16 etc. 

Cu timpul însă, semnificaţia şi motivaţia teologică a acestor sărbători este înlocuită de semnificaţii cu totul şi cu totul 
noi, construite pe baze creştine. Aşa este cazul Paştilor Cincizecimii şi a Duminicii. De fapt primii creştini nici nu au 
avut prea multe sărbători. Deşi încă de prin veacul II apar celebrări liturgice cu caracter comemorativ legate de ziua 
morţii unor martiri (memoriae, ysvOsXkx), totuşi, până prin veacul III singurele sărbători cunoscute, în cel mai deplin 
sens al cuvântului, erau doar cele menţionate. «A fost nevoie de un nou imperiu crepin, scrie J. Danielou, să se înlocuiască vechile 
sărbători păgâne cu sărbători crepine care să răspundă nevoii elementare din fiecare societate de a sărbători cele mai importante momente 
din viaţa obişnuită. In mod evident acest gen de sărbătoare era necunoscut crepinismului primar. Pentru acesta sfârşitul timpului era 
aproape. Botezul a făcut cunoscută fiecărei persoane singura sărbătoare: Papele etern, a Opta %i. Nu existau sărbători deoarece oricare %i 
devenise de fapt o %i sfântă.». 

După încetarea persecuţiilor, în atmosfera de libertate nou creată de Constantin cel Mare numărul sărbătorilor creşte. 
Sunt adăugate în calendar diferite evenimente locale, ca târnosirea unor biserici (cum este cazul Schimbării la faţă, 
sărbătoare introdusă ca urmare a sfinţirii unor biserici pe Muntele Tabor 73 ), a îngropării unor episcopi cu faimă 
(depositiones) sau a mutării moaştelor lor în biserici dedicate. (Aceste două feluri de comemorări sunt considerate ca 
cele mai vechi sărbători de origine pur creştină. ). în sec. IV odată cu creşterea gustului pentru pelerinaje se formează 



70 «înţelegerea iniţială a zilei de sărbătoare, pe care o găsim în experierea timpurie a Zilei Domnului ori a Paştelui, a fost inclusă înainte de toate în 
conştiinţa Bisericii înseşi ca zi de sărbătoare, ca actualizare a eshatonului în această lume. De aici legătura sa profundă cu timpul obişnuit, cu timpul 
acestei lumii. Teologia creştină timpurie despre eshaton nu distruge, nu goleşte timpul oro desfiinţează semnificaţia sa, ci îl transformă pe aceste în 
timpul Bisericii, în timpul mântuirii. în Biserică timpul devine o mişcare progresivă spre plenitudinea împărăţiei lui Hristos, spre biruinţa sa istorică şi 
universală.» cf. Al. Schmemann, Introducere în teologia liturgică, Sofia, Bucureşti 2002, p. 249. 

71 Al. Schmemann, Introducere ..., p. 249 

72 J. Danielou, Origines Chretiennes, p. 73, apud Al. Schmemann, Introducere ..., p. 242. 

73 Al. Schmemann, Introducere ..., p. 247. 

74 Pierre Chuvin, Triumful calendarului creştin, în «Originile creştinismului», Polirom, laşi 2002, p. 390. 

un fel de "geografie biblică" în care locuri memorabile din viaţa Domnului sunt marcate şi de edificii 
somptuoase unde creştinii se adună pentru a rememora evenimentul respectiv. 

Toate sărbătorile au avut la început un caracter local dar cu timpul, datorită unor factori favorabili, pelerinajelor, sau 
transferului unor moaşte cu prilejul consacrării unor biserici sau generalizat. 

4.1. 3. CELE MAI VECHI LISTE DE SĂRBĂTORI 

De cele mai multe ori sărbătorile au fost creaţia piozităţii populare şi a mănăstirilor. Din această cauză numărul şi data 
sărbătorilor era diferit de la o Biserică la alta, fiecare deţinând propriul calendar. Uneori pentru a corecta acest neajuns 
unii împăraţi (Justinian I, Justin, Mauriciu) recurg la dipoziţii şi decrete oficiale care să oficializeze sau să reglementeze 
data acestora. 

Numărul, datele şi uneori importanţa sărbătorilor a fost notată de timpuriu (sec. III) în liste cu diferite denumiri: 
calendare, hertolologhii (eoQxoXoyioi) , martirologhii, minologhii sau sinaxare. Una dintre cele mai vechi liste apare în 
scrierile lui Ippolit Romanul (sec. III) şi în diferite Rânduieli sau Constituţii bisericeşti anonime sau pseudo epigrafice 
editate în secolele III-IV. 

începând din a doua jumătate a sec. IV diversele calendare regionale sunt preluate şi unificate de către marile 
metropole, răspândindu-se de aici în tot imperiul. Se pare că o astfel de mişcare a apărut pentru prima dată în Africa 
şi Asia Mică. Datorită poziţiei sale de centru politic şi religios, şi în acest domeniu Constantinopolul a avut o influenţă 
majoră în adoptarea propriului calendar de către popoarele încreştinate ca urmare a misiunii bizantine (ruşii, românii). 
Un rol decisiv în formarea actualului calendar 1-a avut Simeon Metafrastul (Logofătul) care în sec. X a compilat mai 
multe sinaxare existente în Răsărit. Calendarul acesta, avându-1 la bază pe cel constantinopolitan a fost revizuit în sec. 
XVIII de către Sf. Nicodim Aghioritul care a introdus sfinţii şi neomartirii greci de după schismă. Ultima revizuire 
majoră a calendarului ortodox a fost făcută de către cărturarul atonit Vartolomeu din Cutlumuş în sec. XIX. 

In calendarul aghioritic adoptat de Bisericile ortodoxe, Bisericile autocefale au introdus sfinţi locali şi 
naţionali. Aşa este cazul Bisericii Ortodoxe Ruse şi Bisericii Ortodoxe Române. 

4. 2. ÎMPĂRŢIREA SĂRBĂTORILOR ÎN BISERICILE 

ORTODOXE 

Luând în considerare diverse criterii sărbătorile pot fi grupate astfel: 

4.2. 1. In funcţie de dată: 

■> 

cu dată fixă; sunt cele care iau în considerare Mineiul. Aceste sărbători cad în fiecare an la aceeaşi dată (Naşterea 
Domnului-25 dec; înălţarea Sf. Cruci-14 sept.; Adormirea Maicii Domnului-15 aug.) 

cu dată variabilă; sunt acele sărbători a căror dată se schimbă de la an la an. Toate aceste sărbători mobile stau în 
directă legătură cu Pastile care fiind o sărbătoare mobilă în funcţie de mai multe criterii atrage după sine şi alte 
sărbători ca Rusaliile, înălţarea Domnului, Duminica Floriilor etc. singura constantă a acestor sărbători este ziua 
săptămânală; astfel înălţarea va fi întotdeauna joia; Rusaliile, duminica. 

4.2. 2. După obiect: 

sărbători domneşti sau praznice împărăteşti; sunt cele închinate persoanelor Sfintei Treimi sau evenimentelor din 
viaţa li activitatea Mântuitorului (Naştera Domnului, Rusaliile, etc.) Unii numără între sărbătorile domneşti şi pe cele 
dedicate Maicii Domnului. 
sărbători ale sfinţilor. Intre acestea mai importante sunt cele ale Maicii Domnului. 

4.2. 3. In funcţie de importantă 

sărbători mari; între acestea sunt numărate praznicile împărăteşti, sărbătorile Maicii Domnului şi a câtorva sfinţi mai 
importanţi (Sf. Ioan Botezătorul, Sf. Petru şi Pavel). Aceste sărbători au cea mai dezvoltată slujbă: Vecernie Mică, 



75 Ibidem 

Vecernie Mare, Litie, Polieleu, Evanghelie şi Doxologie Mare la Utrenie. In calendare semnul distinctiv 

pentru importanţa slujbei este cruce roşie încadrată de cerc: (f) sau paranteze: (f). 

sărbătorile sGntilor cu priveghere şi polieleu. Diferenţa faţă d esărbătorile mari constă în lipsa pre-serbării şi a 

după-serbării. (de ex. Sf. Nicolae, Sf Gheorghe). In calendare sunt notate cu cruce roşie sau neagră cu o singură 

paranteză: f) 

sărbătorile sGntilor fără priveghere. Acestea nu au Vecernie Mică, dar au Polieleu, Evanghelie şi Doxologie 

Mare(Sf. Dimitrie, Sf. Arhangheli, Sf. Ştefan). In calendare sunt marcate cu o cruce simplă; roşie în cele româneşti, 

neagră în cele slave: \ 

sărbători ale sGntilor mai puţin însemnaţi Sunt de două feluri: cu sau fără Doxologie mare la Utrenie. Sunt 

marcate în calendar cu cruce neagră: j" 

Restul zilelor care nu au vreun semn distinctiv în calendar au slujba mai simplă: la Vecernie sunt doar şase stihiri la 

"Doamne strigat-am. . . "iar canoanele Utreniei sunt "pe patru". 

In prezentul curs vom studia sărbătorile grupându-le în patru categorii: 

1. Praznicele împărăteşti; 

2. Sărbătorile Maicii Domnului; 

3. Sărbătorile SGntilor îngerii 

4. Sărbătorile SGntei Crucii; 

5. Sărbătorile unor sGnti cu cinstire generală în Bisericile Ortodoxe 

6. Sărbătorile sGntilor români. 



4. 3. PRAZNICELE ÎMPĂRĂTEŞTI 



4.3. 1. DUMINICA, SĂRBĂTOAREA SĂPTĂMÂNALĂ CREŞTINĂ 

Duminica nu a fost dintru început ziua de celebrare liturgică săptămânală. Din scrielrile Noului Testment putem 
observa că încă multă vreme creştinii se întruneau săptămânal în zi de sabat. Acest lucru pare destul de firesc luând în 
considerare faptul că majoritatea creştinilor proveneau dintre evrei pentru care ataşamentul faţă de tradiţie era încă 
destul de puternic. A fost necesar să treacă ceva vreme după învierea Domnului până când apostolii au încercat o 
primă detaşare de practicile iudaice şi, implicit, de sabat. (Sinodul Apostolic, cf.Fap. 15; Col. 2,16.17). 
Ce a contribuit la deplasarea atenţiei dinspre sabat spre duminică? Cu siguranţă unii factori naturali au determinat 
abandonarea sabatului în favoarea duminicii: 

legătura indiscutabilă dintre duminică şi învierea Domnului Hristos. Creştinii nu puteau face abstracţie că cel mai important 
eveniment al noii învăţături avusese loc în prima zi a săptămânii de aceea au căutat destul de repede să marcheze 
această zi prin diverse celebrări liturgice; 

evenimente importante de după înviere sau petrecut în %i de duminică (întâlnirea din cenacol descrisă de Ev. Ioan, 20,19-29 - cu şi 
fără Toma; întâlnirea pe drumul spre Emaus (Le. 24,1-13), Cincizecimea (Fap. 2,1); 

„translatio dies" este termenul prin care teologii definesc trecerea de la sabat la duminică. Acest fapt a fost facilitat de 
privegherile euharistice, prelungite uneori până după miezul nopţii şi chiar până târziu spre dimineaţa zilei de duminică, 
(episodul din Troa, Fap. 20,7 ş.u.). 

deşi cu mult înainte faţă de distrugerea Ierusalimului creştinii par să fi luat o opţiune importantă în favoarea 
duminicii, totuşi distrugerea şi dispariţia templului la anul 70 a avut un rol hotărâtor în abandonarea definitivă a 
prescripţiilor iudaice. Această atitudine a fost dublată şi de dorinţa creştinilor de a căpăta o identitate proprie, deoarece 
se ştie că multă vreme Imperiul roman i-a considerat "o sectă iudaică". 

In paralel s-a dezvoltat şi o motivaţie teologică pe care sf. Justin ne-a transmis-o: 

«Iar în ziua soarelui, noi ne adunăm cu toţii laolaltă, deoarece aceasta este prima zi în care Dumnezeu, schimbând 

întunericul şi materia, a creat lumea, iar Iisus Hristos, Mântuitorul nostru, în aceiaşi zi a înviat din morţi. Căci L-au 

răstignit în ajunul zilei lui Saturn şi a doua zi după ziua lui Saturn, care este ziua soarelui, arătându-Se 
apostolilor şi ucenicilor Lui, i-a învăţat acestea toate câte le-am spus aici examinării voastre.» 

Privitor la raportul teologic dintre sabatul iudaic şi duminică există cel puţin două teorii. Cea dintâi (şi cea mai 
vehiculată) consideră duminica drept înlocuitor al sabatului. Din această perspectivă duminica îşi asumă proprietăţile 
sabatului: a şaptea zi, ziua odihnei, ziua preamăririi lui Dumnezeu, etc. Cea de-a doua ipoteză consideră că, 
dimpotrivă, duminica apare ca o depăşire a sabatului. Spărgând limitele timpului, ea nu mai este numărată între cele 
şapte zile ale săptămânii, ea devine ziua a opta, aşa cu apare şi în apocaliptica iudaică. «Ideea de %iua a opta este legată de o 
altă idee specifică teoriei iudaice despre apocalipsă: săptămâna universală de şapte mii de ani. Fiecare săptămână este astfel o imagine a 
timpului în întregime si întreg timpul, adică întreg acest veac, este o săptămână. Astfel %iua a opta si mileniul al optulea sunt începutul 
noului eon nu pentru a fi calculat în timp. De aceea această a opta %i (venind după săptămână si situându-se în afara ei) este de asemenea 
prima %i, începutul lumii care a fost mântuită si restaurată. 

Hristos învie nu în sabat ci, în prima zi a săptămânii (fjuoc oap^axcov). Sabatul a fost ziua odihnei Sale, a şederii (en- 
sabbathment) Sale în mormânt, ziua care a încheiat misiunea Sa în limitele vechiului eon. Dar viaţa nouă, viaţa care a 
început "să strălucească din mormânt", a început din prima zi a săptămânii.» 

Consacrarea definitivă a duminicii se va datora împăratului Constantin cel Mare care instituie în anul 321 "%iua soarelui" 
ca zi săptămânală de odihnă în tot imperiul. Ţinând cont de faptul că până la el romanii nu cunoşteau o zi săptămânală 
de odihnă, zile de odihnă fiind sărbătorile religioase importante (care oricum difereau de la un neam la altul), inovaţia 
este destul de importantă, mai ales pentru dorinţa împăratului de a conferii o oarecare omogenitaet imperiului său. 
După unii autori Constantin nici măcar nu ar fi avut vre-o intenţie creştină, el pur şi simplu a dorit să înlocuiască 
sistemul calendaristic greco roman cu un sistem mai flexibil şi un ritm lunar, oricum mult "mai palpabil" decât 
sistemul abstract al nonelor, idelor, calendelor sau decadelor. In acest calendar duminica era «o %i sărbătorită pentru cultul 
fiecăruia». 

Pentru creştini duminica este şi rămâne ziua întâlnirilor euharistice prin excelenţă, a jertfei comemorative, a patimii şi 
învierii lui Hristos. Puterea şi forţa sa teologică se răsfrânge asupra tuturor celorlalte zile ale săptămânii conferind nu 
doar un ritm biologic (odihna), ci mai ales un ritm festiv şi sacru în acelaşi timp. 

4.3. 2. PASTELE CREŞTIN 

Fiind legată deopotrivă atât de patimile Mântuitorului cât şi de Pastile evreiesc sărbătoarea aceasta fost prăznuită de 
creştini la început, posibil, cu ambele sensuri: iudaic şi creştin. Foarte curând conţinutul şi semnifiacaţia sărbătorii 
rămân pur creştine aşa cum putem observa mai ales din scrierile pauline. Etimologic, cuvântul paşti conţine sensul de 
trecere, făcând trimitere la trecerea prin Marea Roşie şi eliberarea de sub robia egipteană (Ex.12,7). Păstrând totuşi 
ideea de "trecere", Pastile creştinilor câştigă un sens nou, spiritual: trecerea şi eliberarea de sub puterea şi stăpânirea 
păcatului şi a morţii (1 Cor. 5,7-8). 

Atribuit iniţial doar cinei memoriale dinainte de moartea Domnului, termenul de Paşti a fost extins mai apoi de 
creştini complexului de evenimente legate de ultimele evenimente din viaţa pământească a Mântuitorului: Cina cea de 
Taină, Patimile şi Răstignirea, învierea. 



76 Sf. Iustin Martirul, Apologia, 1, 67 

77 Al. Schmemann, Introducere..., p. 126 

78 Al. Schmemann, Introducere..., p. 128 

79 P. Chuvin, Triumful ..., p. 391. 

80 Etimologia cuvântului Paşti nu a fost pe deplin elucidată. Ea pare să conţină un amalgam de sensuri şi noţiuni egiptene, iudaice şi cananeene. 
Cuvântul Paşti, de obicei sub formă de plural, provine din pluralul evreiesc pesah= a trece. Se pare însă că evreii l-au moştenit de la egipteni. în limba 
română a intrat prin filiera bizantino-latină Paschae. 

Evreii numeau Paşti sărbătoarea anuală fixată în amintirea trecerii prin Marea Roşie şi eliberarea de din robia egipteană. Aceasta se prăznuia la 14 
Nisan şi coincidea cu prima lună plină după echinocţiul de primăvară, dată a unei sărbători solare egiptene, (cf. E. Branişte, L/f. gen., p. 142). După alţii 
sensul de "trecere" trebuie căutat în amintirea trecerii îngerului Morţii în noaptea de dinaintea eliberării. (T.J. Talley, Le origini dell'anno liturgico, 
Queriniana Brescia 1991,p.9). Meliton de Sardes găseşte etimologia cuvântului Paşti în verbul grecesc naax£iv= a suferii (nepi naaxa, în SC 123, 46 
sq., Paris, 1966), trimiterea creştină la patimile Domnului nu are nici un fundament istoric ci doar o justificare sentimentală. 
Cu timpul noţiunea de Paşti, ca zi a sacrificiului familial al mielului, s-a extins şi asupra Sărbătorii Azimelor, sărbătoare agricolă adoptată de evrei de la 
cananeeni (T.J. Talley, Le origini..., pp. 9-10), dând numele unei unice sărbători cu caracter naţional şi public. 

Deşi conţinutul şi motivaţia teologică a Paştilor a fost deplin şi unanim acceptat de către toţi creştinii, nu 
acelaşi fapt s-a petrecut cu data serbării acestei zile atât de importante pentru calendarul liturgic creştin. 

Data Paştilor: Pastile quartodeciman şi Pastile duminical. 

Din ceea ce ştim din Sfintele Evanghelii, Hristos a fost răstignit în 14 Nisan ceea ce a dus de bună seamă la o atenţie 

sporită a creştinilor faţă de această dată istorică, care coincidea de altfel cu marea sărbătoare iudaică. Datorită acestui 

aspect, cât şi faptului că răstignirea a fost precedată de Cina memorială pre-pascală din ajun, fundamentul istoric al 

euharistiei creştine, primii creştini şi-au îndreptat atenţia spre această zi a cinei, adică 13 Nisan, în care au înglobat 

memorialul Patimilor, neglijând aspectul apoteotic la învierii. 

Cei care au legat data paştilor de ziua de 14 Nisan au fost numiţi quartodecimani. Pentru aceştia parcursul memorial 

pascal era construit în jurul mesei şi agapei pascale concepută ca o noapte de priveghere cu accentuarea caracterului 

parusiac. O mărturie în sprijinul acestei informaţii este Epistola Apostolilor, o scriere apocrifă scrisă undeva în zona 

Asiei Mici în sec. II, în care Hristos se adresează Apostolilor: «Voi pră^nuiţi amintirea morţii mele, adică Papile. Şi tocmai 

atunci unul din voi care mi-e aprope va fi aruncat în temniţă pentru numele meu; el va fi foarte trist şi necăjit pentru că în timp ce voi veţi 

sărbători Pastile el va fi în temniţă şi nu va putea sărbători împreună cu voi. Dar eu voi trimite puterea mea sub forma îngerului meu şi 

porţile temniţei se vor deschide şi el va veni la voi pentru a priveghea şi a rămâne cu voi. Apoi la cântecul cocoşului, când voi veţi fi terminat 

agapa şi pră^nuirea mea, el va fi din nou prins şi aruncat în temniţă până când va ieşi de acolo pentru a propovădui, după cum v-am 

poruncit.» 

Un alt exemplu este oferit de scriitorul Afraates care într-una din omiliile sale (Despre Paşti) pare să neglijeze complet 

ziua învierii. 

O practică aparent deosebită pare să fie aniversarea evenimentelor pascale la 25 Martie. Conform cronologiei "noului 

calendar iulian", ajunul Paştilor în anul morţii Domnului se credea că a căzut în 25 Martie, ca atare Pastile trebuia 

prăznuit an de an la această dată. După alţii în această dată ar fi căzut învierea. Acest aspect la zilei de 25 Martie a fost 

pus şi în relaţie cu echinocţiul de primăvară, în special după sec. IV, V când accentul sărbătorii cade mai mult pe 

învierea Domnului. Oricum, prăznuind Patimile sau învierea, se vede clar că data de 25 Martie este doar o variantă a 

Paştelui quartodeciman. 

Ataşamentul faţă de ziua de 14 Nisan (cu toate variantele sale), pare să fi fost foate puternic în zonele de influenţă ale 

diasporei iudaice, în special Asia Mcă, Egiptul şi Nordul Africii (Cartagina). 

Diferit de prăznuirea Paştilor la dată fixă, mai exista practica tineri acestei sărbători într-o duminică apropiată acestei 

date. Deosebit de zona răsăriteană, în apusul Imperiului Roman, în special la Roma, Pastile erau prăznuite întotdeauna 

duminica, independent de pastile evreieşti. Această formă de prăznuire a fost denumită pastile duminical. Originea 

sa rămâne incertă deşi este evident legată de învierea Domnului şi s-a impus definitiv relativ târziu. 

In istoria sa, Eusebiu de Cezareea menţionează: 

«Căci în vreme ce comunităţile din întreaga Asie socoteau că, pe temeiul unei foarte vechi tradiţii, ar trebui socotită %iua cea 
de -a 14-a a lunii pentru serbarea Paştilor Mântuitorului — căci în ea se poruncise iudeilor să serbede ca %i de Paşti jertfirea 
mielului, care să aibă loc neapărat numai în această %i când se termină şi postul, indiferent în ce %i a săptămânii ar cădea ea — în 
acelaşi timp, bisericile din întreg restul lumii nu obişnuiau să ţină seama de aceleaşi rânduieli, ci, după tradiţia apostolică, ţin şi 
acum obiceiul valabil şi a%i, ca Pastile să nu se serbede în nici o altă %i, ci numai în cea în care a înviat Mântuitorul, socotindu-se 
că nu-i îngăduit să sfârşeşti postul în altă %i decât în %iua învierii Mântuitorului nostru.» 

Este clar că creştinii «din restul lumii» prăznuiau Pastile, «după tradiţia apostolică», întotdeauna «în %jua învierii 
Mântuitorului», adică duminica. 

O variantă a paştelui duminical, dar în strânsă legătură cu Pastile iudaic era respectată în părţile Antiohiei. Aceştia 
aveau grijă ca duminica Paştilor să cadă întotdeauna în săptămân iudaică a Azimelor. Ei erau numiţi protopashiti 

Controversa pascală şi fixarea definitivă a datei Paştilor 



81 Apud T.J. Talley, Le origini..., p. 13 

82 Despre Paşti, apud E. Branişte, Lit. gen., p. 143. 

83 Eusebiu de Cezareea, Istoria eclesiastică, 5,23 (1), PSB, 13, p. 125 

Până în sec. II diferitele date de prăznuire nu au creat tensiuni şi neînţelegeri. In secolul II însă chestiunea 
datei paştilor a dus însă la o controversă majoră ce puteea să sfârşească într-o schismă de proporţii între susţinătorii 
Paştelui duminical şi cel quartodeciman. Controversa, după cum relatează Eusebiu de Cezareea, 84 a put fi aplanată în 
urma numeroaselor sinoade locale şi a unei intense corespondenţe purtată pe această temă. 

Fără a se şti cu certitudine cine a declanşat disputa, Eusebiu ne lasă să înţelegem că promotorii faimoasei controverse 
pascale au fost papa Victorin şi episcopul Policrat de Smirna. Cel puţin din scrisorile adresate episcopului de Roma de 
către Policrat se poate afirma că Victorin a avut un rol de lider-acuzator în această dispută. Argumentul lui Policrat în 
favoarea Paştelui quartodeciman este vechimea; în sprijinul său episcopul de Smirna invocă numele a multor 
personalităţi ale Bisericii printre care apostolii Ioan li Filip, episcopul Policarp, Meliton de Sardes etc. «Toţi aceştia au 
ţinut ca ti a sărbătorii Paştilor %iua a paispră^ecea, în conformitate cu Evanghelia, fără a schimba nimic, credincioşi regulei credinţei. Eu 
însumi [. . .] respect tradiţia înaintaşilor mei». In urma răspunsului ferm a lui Policrat care nu accepta să respecte Pastile 
duminical, papa Victorin trimite scrisori tuturor episcopilor cu decretul de excomunicare a provinciei Asia. Mulţi 
episcopi se opun reacţiei radicale a lui Victorin. Printre ei, episcopul Irineu de Lyon, adept al Paştelui duminical, îşi 
argumentează poziţia sa favorabilă unor tradiţii locale, invocând o întâmplare din trecutul Bisericii: Aflat în vizită la 
Roma, Policarp - episcop de Smirna, adept al Paştelui quartodeciman, este lăsat să săvârşească euharistia fără vreo 
oprelişte din partea papei Anicet. Cei doi episcopi s-au despărţit în pace fără ca vreunul să încerce a-i impune celuilalt 
poziţia sa. «Diversitatea nu făcea decât să confirme unitatea» îi scrie Irineu papei Victorin. 

Contrar aparenţelor, controversa pascală s-a datorat nu atât datei cât mai ales problemei ajunării pascale. In tradiţia 
quartodecimană veche, când Pastile gravita în jurul Patimilor şi mai ales în jurul Cinei memoriale, postul se încheia în 
noaptea dinspre joi spre vineri, când aveau loc privegheri şi agape. Ceilalţi, după cum am văzut în textul preluat de la 
Eusebiu, considerau că «Papile să nu se serbede în nici o altă %i, ci numai în cea în care a înviat Mântuitorul, socotindu-se că nu-i 
îngăduit să sfârşeşti postul în altă %i decât în %iua învierii Mântuitorului nostru.»^ Aceştia considerau postul încheiat trei zile mai 
târziu, adică duminica. 

Chestiunea datei Paştilor a fost tranşată definitiv în favoarea Paştelui duminical la Sin. I Ecumenic. Atunci s-a hotărât 
(fără a se emite vreun canon în acest sens) ca învierea Domnului să fie prăznuită în prima duminică cu lună plină 
după echinoctiul de primăvară. In caz că în acea duminică s-ar fi întâmplat să cadă 14 Nisan (Pastile iudaic), 
învierea se amâna pentru duminica succesivă. Pentru buna rânduială şi un calcul exact al datei Paştilor, Biserica 
Alexandriei, centru astronomic vestit, era însărcinată pe viitor cu responsabilitatea comunicării datei celorlalte Biserici. 
Pastele este astfel calculat în funcţie de cele două corpuri cereşti: soarele (echinoctiul) şi luna plină. Acest fapt 
determină o incidenţă a datei Paştilor într-un interval de 35 de zile, între 22 martie şi 25 aprilie, după stilul vechi, 4 
aprilie şi 8 mai după stilul nou.(22 martie+13=4 apr.) 

Datorită diferenţelor privind calendarul (vezi supra cap. 2.1.4.), între Bisericile care ţin Pastile pe "stil nou" şi celelalte 
poate fi o diferenţă de până la cinci săptămâni. Acest fapt a determinat ca în repetate rânduri Bisericile să caute o 
modalitate de a săvârşi Pastile la aceeaşi dată. Propunerea ca această dată să fie 9 aprilie sau cea mai apropiată 
duminică, corespunzător datei de 14 Nisan a anului în care a înviat Domnul Hristos (33 d.H.) a fost respinsă de 
Conferinţa Ortodoxă de la Chambesy din anul 1977, propunându-se varianta păstrării principiilor aprobate la sin. I 
ecumenic, dar cu dorinţa adoptării în viitor a noului calendar de către toate Bisericile Ortodoxe. 

Pastile a fost întotdeuna motiv de bucurie. Postul se încheia în ajun când erau botezaţi şi catehumenii iar strălucirea 
zilei de praznic se revărsă asupra perioadei următoare — Săptămâna luminată, care era trăită ca o prelungire a Paştelui. 
Neofiţii purtau în această săptămână haina albă a botezului (numită din acest motiv, în apus, "settimana in albis") şi 
primeau o instrucţie catehetico-mistică. 

4.3. 3. POGORÂREA SFÂNTULUI DUH (CINCIZECIMEA) 

Sărbătoarea Cincizecimii 87 rememorează evenimentul descris de sfântul evanghelist Luca (Fap.2, 1-4) care a marcat 
„îmbrăcarea cu puterea de sus" şi care este considerat în teologia dogmatică momentul instituirii văzute a Bisericii şi 
care încheie Revelaţia, (pr. E. Branişte). Alături de Sf. Paşti şi duminică, Cincizecimea a intrat destul de repede în 



84 Ibidem, 5 24, 1-7 

85 Eusebiu de Cezareea, Istoria eclesiastică, 5,23 

86 E. Branişte, L/f. gen., p. 146. 

87 ample detalii vezi la T. Talley, Le origini..., pp. 66-75; E. Branişte, Lit. gen., p. 148 

calendarul şi conştiinţa Bisericii Creştine, datorită suprapunerii evenimentului creştin peste sărbătoarea 

ebraică Săptămânilor a Cincizecimii. Deosebit de importantă în calendarul iudaic, această sărbătoare avea un caracter 

popular-naţional. Cu acest prilej iudeii din întreaga lume făceau pelerinaje la Ierusalim {«părţi şi me^i şi elamiţi . . .» Fap. 

2,9). 

Deşi atmosfera iudeo-creştină a primilor ani creştini ne determină să credem că prăznuirea sa are la început vechea 

înţelegere iudaică, iar din menţiunile cuprinse în Noul Testament (I Cor. 16, 8; Fap. 20, 16) nu cunoaştem modul în 

care primii creştini au prăznuit, totuşi, dată fiind importanţa pe care Biserica a atribuit-o Sfântului Duh, credem că ea a 

fost cinstită cu noua ei semnificaţie (Pogorârea Sfântului Duh) încă din primul veac creştin. 

Din scrierile primelor veacuri rezultă însă o înţelegere diferită a Cincizecimii faţă de mentalitatea noastră modernă. 

Cincizecimea era termenul care definea întreaga perioadă a celor cincizeci de zile după Paşti şi nu doar ziua a 

cincizecea. Din această cauză ea a fost considerată ca o prelungire a Paştilor. 

Pentru Tertulian Pastile şi Cincizecimea sunt legate strâns întrucât privegherea pascală încheie postul şi iniţiază zilele 

Cincizecimii. Totuşi, vorbind despre practica îngenuncherii, pune cele două sărbători în acelaşi grad de solemnitate, 

lăsându-ne să înţelegem că în sec. III puteau fi considerate două sărbători diferite. 

Epistola Apostolilor, document apocrif din primele veacuri, dă Cincizecimii o conotaţie eshatologică, punând-o în 

legătură cu Parusia, căci Domnul va veni «după ce filele Paştilor şi Cincizecimii vor fi trecut», dar punerea în relaţie cu Pastile 

ne fac să credem că Cincizecimea nu era încă o sărbătoarea exclusivă a Pogorârii Sf. Duh, ci tot o prelungire a Paştilor. 

Una dintre primele descrieri mai ample ale acestei sărbători aparţine Egeriei, călugăriţa (sau prinţesă) apuseană care în 

a doua jumătate a secolului IV face un pelerinaj la Ierusalim lăsându-ne o descriere amănunţită a acestei sărbători(cap. 

43) în care este celebrată şi înălţarea Domnului. O menţiune asemănătoare avem de la Eusebiu {Vita Constantini, 

IV,64): «Toate s-au petrecut în marele, prea cinstitul şi prea sfinţitul praznic al Rusaliilor, care se ţine la 7 săptămâni şi care poartă 

pecetea acelei %ik unice când spun dumne^eieştile Scripturi a avut loc şi înălţarea la ceruri a Mântuitorului nostru şi coborârea printre 

oameni ca Sfântul Duh»? 

Cincizecimea s-a despărţit de înălţare doar spre sfârşitul sec. IV. Intr-o predică din anul 387, cu ocazia Cincizecimii, 

Sf. Ioan Hrisostom aminteşte ascultătorilor săi de prăznuirea în urmă cu zece zile (deci la 40 de zile după Paşti), a 

înălţării Mântuitorului. 91 

Ea mai este menţionată în Constituţiile Apostolice, în scrierile Sfântul Irineu, Tertulian, Origen, în can. 43 al Sinodului de 

la Elvira(300) şi can. 20 al Sinodul I Ecumenic (325). 

Era zi de mare bucurie pentru Biserică şi zi de botez pentru catehumeni. Erau interzise îngenuncherile sau postul care, 

conform Constituţiilor Apostolice erau reluate doar a doua săptămână după Cincizecime. 

4.3. 4. ÎNĂLŢAREA DOMNULUI 

> 

Deşi este menţionată în lista sărbătorilor din Constituţiile Apostolice (CVIII), aşa după cum am văzut, sărbătorirea 
efectivă a înălţării se făcea până în sec. IV împreună cu Cincizecimea. 

De ce nu au prăznuit creştinii înălţarea ca o sărbătoare distinctă?, din moment ce la Ierusalim pare a fi un moment marcat 
printr-o priveghere nocturnă în noaptea de miercuri spre joi (Egeria, 42), este o întrebare dificilă. Conform unor studii 
ale lui Paul Devos, care s-a ocupat de sărbătoarea celor 40.000 de Prunci ucişi, data acestei sărbători era fixată în 
acele vremuri cădea la patruzeci de zile după Paşti. Dacă reluăm relatarea Egeriei, vedem că în miercurea şi joia aceasta 
funcţiunile liturgice se desfăşurau la Betleem, în Peştera Naşterii. Ce legătură între Naşterea Domnului şi a patruzecea 
zi? Cu siguranţă doar relaţia cu tragicul eveniment al uciderii pruncilor, din moment ce aceeaşi Egeria ne spune 
ulterior că înălţarea era prăznuită în dupăamiaza zilei Cincizecimii, ca un serviciu liturgic între Liturghie şi Vecernie. 
Un posibil motiv al despărţirii de Cincizecime poate fi construirea unei impunătoare biserici pe Muntele Măslinilor 
(Eleona) de către împărăteasa Elena, pe locul unde, după tradiţie, a avut loc evenimentul înălţării. După J. Danielou, 



88 Tertulian, De oratione, apud T. Talley, op. cit. p. 71 . 

89 însemnările de călătorie a pelerinei Egeria, trad. M. Branişte, în "Mitropolia Olteniei", nr. 4-6/1982, pp. 225-384 

90 Eusebiu de Cezareea, Viaţa lui Constantin, IV.64 (1), în PSB 14 

91 T. Talley, Le origini..., p. 77. 

92 Paul Devos, Egerie a Betleem. Le 40e jour apres Paquea a Jerusalem en 383, în «Analecta Bollandiana 86 (1968) pp. 87-108, apud T. Talley, 
op. cit. p. 78 

69 



Persoanele liturgice *jr\ 

motivul poate fi căutat în disputele dogmatice declanşate de atacurile macedonianismului. Terminate prin 

hotărârile Sin. II ec. (381), definiţiile dogmatice s-au reflectat şi în cult care a căutat să prăznuiască la Cincizecime doar 

Pogorârea Sfântului Duh, mutând înălţarea în locul său istoric. 93 

Prima menţiune a despărţirii concrete şi definitive a înălţării de Rusalii provine de la începutul secolului V, căci pe 

vremea Fericitului Augustin sărbătoarea era generalizată în tot Imperiul, fiind considerată alături de Paşti şi 

Cincizecime ca „sărbători de origine apostolică". 

Totuşi vechea legătură cu Pastile şi Cincizecimea este sugerată de păstrarea obiceiului de a cânta la Utrenie „învierea 

lui Hristos" iar la canoane se pun Catavasiile Cincizecimii. 

Din motive pedagogice Biserica Romano Catolică a impus serbarea acestei zile în duminica succesivă. 

4.3. 5. DUMINICA FLORIILOR 

Considerată prima, în ordine cronologică, între sărbătorile cu dată schimbătoare, Duminica Floriilor este menţionată 

abia în sec. IV. Deşi nu apare menţionată în Constituţiile Apostolice, Epifanie îi dedică două predici, iar Egeria ne dă 

ample relatări despre ea. In cinstea acestei zile au mai ţinut cuvântări Sf. Ioan Hrisostom, Sf. Ambrozie, Sf. Chirii al 

Alexandriei, iar mai târziu Isidor de Sevilia. 

In anul 383 când îşi scrie jurnalul, Egeria ne relatează că era o sărbătoare destul de importantă, de vreme ce avea 

propria procesiune. Duminica Floriilor era legată oarecum cu Sâmbăta lui Lazăr, când se făcea o procesiune în 

Betania, dar şi cu Săptămâna Mare pe care o iniţia în mod solemn, printr-o procesiune pe Muntele Măslinilor unde era 

anunţat solemn Pastile. In aceste zile creştinii purtau în mâini ramuri de palmier, semnul biruinţei asupra morţii. 

Originea acestei sărbători nu este suficient clarificată iar legătura sa cu Pastile pare puţin forţată, de vreme ce 

evenimentul Intrării în Ierusalim nu este fixat de evanghelişti cronologic, cu certitudine, cu şapte zile înainte de Paşti. 

Este posibil ca cinstirea acestei zile să fi fost determinată de mai mulţi factori: 

a.)- practica Bisericii de la Ierusalim de a fixa celebrări liturgice în locurile istoric-evanghelice unde se reciteau textele 

evanghelice care făceau menţiune despre acel loc; 

b.)- programul edilitar conceput de Constantin şi mama sa prin care se încerca marcarea acestor locuri prin ample 

biserici, fapt care a şi amplificat gustul pentru pelerinaje; 

c.)- solemnitatea predării Simbolului de Credinţă de către episcop candidaţilor la botez (<poTi£ofxevr]), eveniment cu o 

încărcătură de maximă importanţă care avea loc în această zi. 

Toate aceste momente, într-un fel sau altul, au înrâurit cursul şi semnificaţia acestei zile. Astăzi, Duminica Floriilor are 
o însemnătate deosebită şi prin aceea că marchează începutul Deniilor, slujbe de priveghere specifice Săptămânii Mari. 

4.3. 6. NAŞTEREA DOMNULUI (25 DECEMBRIE) 

Numit în popor Crăciunul, praznicul acesta este ultimul din şirul celor cu dată fixă. Deşi nu este la fel de veche ca 

Pastile sau Cincizecimea, Naşterea Domnului beneficiază de atributul de «cea dintâi sărbătoare specific creştină» ' (E. 

Branişte). Ea comemorează evenimentul istoric al Naşterii Mântuitorului (Le. 2, 1-21). 

Prima menţiune despre prăznuirea ei este consemnată de Nechifor Calist care pomeneşte de martiriul unor creştini 

arşi de vii într-o biserică din Nicomidia, în timpul prigoanei anticreştine de pe vremea împăratului Diocleţian (aprox. 

303-304), «pe când se adunaseră să prăznuiască %iua Naşterii Domnului». Totuşi, această informaţie nu precizează data la 

care se prăznuia această sărbătoare. 

In schimb, un Cronograf din 354, document ce conţine, printre altele, două liste cu datele înmormântărilor episcopilor 

romani şi ai martirilor, este cel mai vechi document care menţionează explicit Naşterea Domnului la 25 dec: «VIII kal. 

Ian. Natus Christus in Betleem ludae». Dispunerea datelor, nu în ordine cronologică ci în ordine calendaristică, ia-au 

permis lui Talley să emită ipoteza, credibilă de altfel, că anul liturgic, cel puţin la Roma, începea la 25 decembrie - 



93 J. Danielou, Gregoire de Nisse et l'ohgine de la fete de l'Ascension, , în «Kyriakon: Festschrift Johannes Quasten», II, Munster i. W. 1970, pp. 
663-666, apud T. Talley, op. cit. p. 77. 

94 Apud E. Branişte, Lit. gen., p. 148. 

95 T. Talley, op.cit, p. 174 

96 E. Branişte, Lit. gen., p.130. 

97 Nichifor Calist, Ist. Bis. VIII, 6, apud E. Branişte, Lit. gen., p. 131 

Naşterea Domnului. Deşi au mai existat ipoteze care doreau să fixeze o datare anterioară celei di Cronograful 
roman, totuşi nici una nu poate fi considerată certă. 

La început, Naşterea Domnului nu era prăznuită pretutindeni la aceeaşi dată. Dacă creştinii din Apus o ţineau la 25 
decembrie pentru că potrivit tradiţiei recensământul poruncit de Cezar August ar fi avut loc la aceea dată, în Răsărit 
creştinii prăznuiau această dată la 6 ianuarie împreună cu Botezul Domnului pe care le numeau împreună Epifania = 
Arătarea Domnului. 

Aceste diferenţe erau cunoscute din vremea Sfântului Ioan Hrisostom, care spune că tradiţia Romei de a 
prăznui Naşterea la 25 decembrie este foarte veche. Fericitul Ieronim într-o cuvântare ţinută la Ierusalim, în data de 
25 decembrie, spune că această convingere despre Naşterea Domnului la 25 dec. este veche şi universală. 

Baumstark citat de pr. Branişte, este de părere că nu există o diferenţă substanţială între Răsărit şi Apus de vreme ce în 
ambele zone Naşterea era calculată după acelaşi principiu: solstiţiul de iarnă (25 decembrie). Diferenţa formală 
provenea din faptul că orientalii foloseau în calcularea solstiţiului calendarul egiptean în care solstiţiul era fixat la 6 
ianuarie. 

Se pare că în Răsărit, Naşterea a fost despărţită de Botez şi mutată pe 25 decembrie în a doua jumătate a 
secolului IV (în Antiohia pe la 375, apoi la Constantinopol pe la 379. Cu acest prilej Sfântul Grigorie de Nazianz a 
ţinut la Constantinopol o cuvântare celebră, inspiratoare pentru Cosma de Maiuma care a alcătuit cu acest prilej 
Canonul Naşterii Domnului). 

Constituţiile Apostolice (V,13) redactate spre sfârşitul sec. IV numără Naşterea Domnului între sărbătorile importante, 
recomandând serbarea ei la 25 decembrie ca sărbătoare deosebită de Epifanie. 

La fixarea sărbătorii la 25 decembrie este posibil să fi contribuit şi influenţa sărbătorilor păgâne din preajma 

acestei date care aveau încă o mare influenţă (cultul zeului Mithra; Saturnaliile şi Juvenaliile) şi cărora Biserica a 

dorit să le contrapună sărbători cu un conţinut creştin. 

Separarea celor două sărbători şi prăznuirea Naşterii la 25 decembrie a fost adoptată de toate Bisericile creştine. Azi, 
doar armenii prăznuiesc cele două sărbători la 6 ianuarie, unite ca în vechime. 

4.3. 7. BOTEZUL DOMNULUI (6 IANUARIE) 

Numită printre români Bobotează, sărbătoarea Botezului Domnului în apele Iordanului de către Ioan Botezătorul are 
loc în 6 ianuarie. In limba Greacă sărbătoarea poartă numele de „Arătarea Domnului" întrucât din această zi 
Mântuitorul Hristos a ieşit la propovăduire arătându-se lumii. 

Sărbătoarea apare menţionată la această dată încă din sec. III în scrierile lui Clement Alexandrinul {Stromata 1 , 21), 
sfântul Grigore Taumaturgul (sec. III) are o predică la această zi iar în Testamentum Domini sau Constituţiile Apostolice este 
menţionată între primele sărbători creştine, alături de Paşti şi Rusalii. In Apus se pare că această sărbătoare nu a fost 
cunoscută decât de prin sec. IV, împrumutată din Răsărit. Odată cu conţinutul răsăritean al sărbătorii, în Apus 
piozitatea populară a mai adăugat şi sărbătorirea, concomitent a Celor trei magi. 

Cât priveşte originea serbării la 6 ianuarie, A. Baumstark o pune pe seama solstiţiului de iarnă, moment care în lumea 
antică religioasă era destul de puternic marcat prin diverse sărbători. Astfel, adepţii lui Basilide serbau în acea zi 
Naşterea Eonului, corespunzătoare sărbătorii vechi egiptene a Naşterii lui Osiris, iar grecii aveau la acea dată o 
sărbătoare dedicată lui Dyonisos. Datorită reformei calendarului (Sosigene, 46 Î.H.) noua dată a solstiţiului cădea pe 25 
ian. astfel că unele sărbători legate de solstiţiu au preluat noua dată. Aşa au stat lucrurile cu Natalis Solis invicti 
sărbătoare care a fost mutată de Aurelian la anul 754 de la 6 ian. la 25 dec. Cam în acelaşi fel au stat lucrurile şi cu 
Naşterea Domnului, susţine Baumstark. 



98 T. Talley, Le origini..., p.88 

99 Astfel, în scrierile lui Ippolit (Comentariu la Daniel, 4, 23) este menţionată ca dată a Naşterii Domnului, 25 Dec. La sfârşitul sec. XIX autenticitatea şi 
integritatea acestei scrieri a lui Ippolit este pusă sub semnul întrebării de A. Hilgenfeld şi mai apoi de Louis Duchesne care consideră cartea a VI di 
Comentariu o interpolare ulterioară. părere care s-a bucurat de o oarecare atenţie a fost lansată de Gottfried Brunner în 1936 şi preluată de Hans 
Leitzman. Aceştia plecând de la o predică la Epifanie a lui Augustin, în care face menţiunea că donatiştii nu au vrut să prăznuiască Epifania cu întreaga 
Biserică, au fixat originea acestei sărbători în jurul anului 300, în Biserica Africii de Nord. (pentru detalii vezi T. Talley, op.cit. p. 87-89. 

Prăznuită cu mare solemnitate, sărbătoarea s-a bucurat de o atenţie deosebită şi din partea împăraţilor 

bizantini care participau nu doar în ziua praznicului la slujbă, când avea loc botezul catehumenilor, ci şi în ajun când 

erau lecturate în prezenţa lor Ceasurile împărăteşti. 

Bobotează era şi este încă prilej de mare praznic şi bucurie printre toţi creştinii. Cu alai şi procesiuni aceştia ies la apă 

curgătoare, se face Sfinţirea cea Mare a apei (Agheasmă Mare) şi sunt binecuvântate cu această apă casele 

credincioşilor. 

4.3. 8. TĂIEREA ÎMPREJUR (1 IANUARIE) 

Apărând ca o consecinţă a mutării Naşterii Domnului de la 6 ian. la 25 dec. Tăierea împrejur este sărbătorită în Răsărit în 
sec. IV-V iar în apus abia în sec. VI şi apare ca o reflectare a evenimentelor legate cronologic de împlinirea Legii vechi, 
când, la opt zile după naştere, Mântuitorul a fost tăiat împrejur. Se pare totuşi că sărbătoarea a apărut şi ca o 
contramăsură la pleiada de sărbători păgâne şi imorale legate de data de 1 ian. şi care nu au dispărut cu totul nici în sec. 
VII astfel că sin. Quinisext se vede nevoit să ia măsuri aspre (can.62). Din această cauză, mai întâi creştinii au cinstit 
această zi cu post şi ajun, tocmai ca o contramăsură la orgiile şi beţiile din această noapte în lumea păgână. Odată cu 
dispariţia păgânismului sărbătoarea a renunţat la aspectul trist al sărbătorii şi la post, adăugând încă din sec. IV-V şi o 
semnificaţie legată de pomenirea morţii Sfântului Vasile cel Mare. 

4.3. 9. ÎNTÂMPINAREA DOMNULUI (2 FEBRUARIE) 

Această sărbătoare este tot în strânsă legătură cu data Naşterii Domnului. Ea corespunde obiceiului a aduce jertfe de 
curăţire pentru mama pruncului la plinirea celor 40 de zile de „necurăţie" prescrise de Legea veche. Acest aspect al 
„curăţirii" Fecioarei este central în celebrarea Bisericii Apusene, pe când în răsărit accentul cade pe persoana 
Domnului, de aceea sărbătoarea est numită în Răsărit întâmpinarea Domnului. 

Deşii vechimea acestei sărbători nu poate fi la fel cu celelalte praznice, şi nici nu este menţionată în Constituţiile 
Apostolice sau Festamentum Domini, totuşi Jurnalul Egeriei o pomeneşte ca A patrupeda %i de la Epifanie (Quadragesimae de 
Fpiphania) şi prăznuită la 14 feb. (Naşterea era prăznuită încă la 6 ian.). în Apus această sărbătoare este pusă în opoziţie 
cu Fupercaliile, sărbătoare păgână care avea în centru lustraţii şi procesiuni. Generalizarea acestei sărbători îl determină 
pe împăratul Justinian să fixeze data sărbătorii la 40 de zile după Crăciun (la anul 534), care era acum sărbătorit la 25 
dec. Motivul acestei decizii, pare să fi fost o epidemie care bântuia capitala şi împrejurimile de mai multă vreme, iar în 
această zi (2 feb.) împăratul ar fi dispus slujbe şi procesiuni pentru ajutor din partea lui Dumnezeu. 
Biserica Armeană prăznuieşte acest eveniment tot la 14 feb. ca în vechime. 

4.3. 10. SCHIMBAREA LA FAŢĂ (6 AUGUST) 

Dacă sărbătorile de până acum au încercat să respecte o anumită cronologie şi succesiune logică a evenimentelor, 
Schimbarea la faţă apare, nu în urma respectării vreunei cronologii biblice, ci ca urmare a sfinţirii pe 6 august a unei 
biserici ridicate de împărăteasa Elena (sec. IV) pe Muntele Tabor, locul în care a avut loc evenimentul biblic şi care se 
sărbătorea an de an cu mare fast. 

Deşi se pare că această sărbătoare nu mai stă într-o legătură coerentă cu anul liturgic şi ritmul său, totuşi, Al. 
Schmemann presupune că într-o primă Schimbarea la faţă stătea în legătură cu Sărbătoarea Paştilor: «Oricum, înaintea 
stabilirii ca :ri de sărbătoare separată, comemorarea Schimbării la Vată a fost în mod sigur legată de Ciclul Pascal, iar acest fapt este încă 
indicat în condacul %ilei: Fasă-i pe ei să te privească răstignit. . .Şi în Apus relatarea Evangheliei despre Schimbarea la Faţă este încă 
pericopa pentru prima duminică a Postului Mare. Pe de altă parte, la armeni această %i de sărbătoare intră în calendarul săptămânilor 
liturgice. Acest fapt este o mărturie a timpului când Schimbarea la Faţă era o parte a fiecărui ciclu al timpului. Odată îndepărtată din 
întreg, s-a dezvoltat mai mult decât era necesar, având propriul ei ciclu de material pre-sărbătoresc şi sărbătoresc şi a devenit izolată de 
structura generală a anului liturgic.» 

In Răsărit sunt menţionate cuvântări la această zi încă din sec. V, dar generalizarea sa este un fapt împlinit 
abia prin sec. VI-VIII. In Apus în sec. XII prăznuirea acestei zile este considerată o inovaţie iar consacrarea sa 



100 Schmemann consideră că au fost sfinţite trei biserici, cf. Introducere ..., p. 246. 

101 Ibidem, p. 246. 

definitivă avea să fie impusă de papa Calist III abia în anul 1456, ca urmare a unei biruinţe asupra turcilor 
la Belgrad. 

In Biserica armeană în ajunul acestei sărbători se posteşte iar dacă se întâmplă să cadă peste săptămână, serbarea ei se 
amână până în duminica succesivă. 

4.3. 11. SFÂNTA TREIME 

In cărţile de cult lunea de după sărbătoarea Rusaliilor apare ca Lunea Sfântului Duh. Această sărbătoare se înscrie de 
fapt în practica veche a Bisericii, conform căreia a doa zi după după un eveniment important din istoria mântuirii, este 
cinstită persoana care sau prin care s-a realizat acest fapt. (ex. Soborul Sf. Ioan Botezătorul — după Bobotează; Soborul 
Maicii Domnului — 26 decembrie, etc). 

In calendarele româneşti mai noi, această sărbătoare apare cu numele de sărbătoarea Sfintei Treimi. Este posibil ca 
aceasta să fie o influenţă catolică, generalizată în Apus abia prin sec XIV. 

4.3. 12. BUNA VESTIRE (25 MARTIE) 

Vezi mai jos la Sărbătorile Maicii Domnului. 

4.3. 13. ÎNĂLŢAREA SFINTEI CRUCI (14 SEPTEMBRIE) 

Vezi mai jos la Sărbătorile Maicii Domnului. 

4. 4. SĂRBĂTORILE MAICII DOMNULUI 102 

Gradul superior de cinstire acordată Maicii Domnului în cultul ortodox se vede şi din numărul mare al sărbătorilor 
închinate amintirii şi supravenerării ei. Pe când sfinţii ceilalţi sunt, în regulă generală, pomeniţi sau sărbătoriţi o singură 
dată pe an — şi anume în ziua morţii lor - Sfânta Fecioară este sărbătorită, în chip special, de mai multe ori în cursul 
anului bisericesc, prin praznice care comemorează nu numai adormirea sau trecerea sa la cele veşnice, ci şi alte câteva 
momente importante din cursul vieţii sale, precum şi unele minuni săvârşite prin puterea ei, după mutarea din viaţa 
aceasta. 

Aşa cum s-a întâmplat în general cu toate sărbătorile sfinţilor, cultul Maicii Domnului este cu mult anterior stabilirii în 
Biserică a unor sărbători închinate deosebitei sale cinstiri. Sărbătorile cele mai vechi ale Maicii Domnului apar în forma 
lor primă ca sărbători ale Mântuitorului. 104 Ele sunt de origine mai nouă decât sărbătorile propriu-zis împărăteşti, adică 
cele care se referă direct şi exclusiv la persoana Mântuitorului. De altfel, dintre ele numai Bunavestire are la bază un 
eveniment istoric consemnat în Sfânta Scriptură (Luca I, 26-38); celelalte au ca obiect fapte din viaţa Sfintei Fecioare 
despre care evangheliile canonice nu scriu nimic, ci au fost păstrate prin tradiţie, unele fiind consemnate numai în 
evangheliile necanonice (apocrife), ca de pildă Intrarea în biserică, adică aducerea la templu a Sfintei Fecioare, care este 
istorisită în Protoevanghelia lui Iacov (cap. 7). Nici una dintre ele nu figurează între sărbătorile creştine numărate în 
Constituţiile Apostolice (cart. V, cap. 13 şi cart. VIII, cap. 33); nici una nu pare a fi mai veche decât sec. V, secol în 



102 apud E. Branişte, Lit Gen. Voi 1 

103 Excepţie de la această regulă face Sf. Ioan Botezătorul, precum şi sfinţii la care s-au înscris în calendare (sinaxare) şi zilele aflării sau strămutării 
moaştelor lor 

104 Cinstirea Maicii Domnului a fost exprimată mai întâi în forma zilelor de sărbătoare suplimentare. Sărbătoarea Soborului Prea Sfintei Fecioare trebuie 
privită ca prima dintre aceste zile, legată în mod direct de Naşterea lui Hristos (şi, prin analogie, de comemorarea Sfântului Ioan Botezătorul, după 
sărbătoarea Botezului Domnului nostru). Aceasta era încă legată de structura generală a ciclului, ocupând un loc precis şi logic în acesta. în Apus a 
existat o dezvoltare paralelă a sărbătorii Natale Sanctae Mariae din 1 ianuarie, menţionată în foarte multe texte liturgice vechi. în Răsărit - în tradiţia 
siriană - ultimile două duminici dinaintea Crăciunului au fost numite "Duminicile Bunei Vestiri", dedicate una pomenirii Maicii lui Dumnezeu şi cealaltă, 
pomenirii Sfântului Ioan Botezătorul. Toate acestea indică legătura străveche dintre cinstirea Maicii lui Dumnezeu şi ciclul Naşterii Domnului. Această 
legătură a fost slăbită ulterior, astfel încât ideea de zi de sărbătoare a fost izolată de structura generală a anului liturgic. Ciclul actual al marilor sărbători 
mariologice nu poate fi numit cu adevărat un ciclu. Datele acestor sărbători sunt întâmplătoare, cu excepţia Bunei Vestiri - care are o legătură pur 
artificială cu ciclul Naşterii Domnului (nouă luni înaintea Crăciunului).» Al. Schmemann, Introducere ..., p. 246 

care, cultul Maicii Domnului ia un deosebit avânt, în urma condamnării ereziei nestoriene la Sinodul al treilea 
ecumenic (Efes 431). 

Din punctul de vedere al importanţei lor, putem împărţi sărbătorile Maicii Domnului în două categorii: 

4.4. 1. SĂRBĂTORILE MARI (CU ŢINERE); SOCOTITE DE REGULĂ ÎNTRE PRAZNICELE 
ÎMPĂRĂTEŞTI; 

a.) Având în vedere că, de regulă, Biserica a însemnat în calendarul ei şi a sărbătorit zilele morţii Sfinţilor, cea mai 
veche sărbătoare a Maicii Domnului ar trebui să Ge aceea a Adormirii ei; dar ştiri documentare despre existenţa 
acestei sărbători nu avem decât din secolul V înainte. Locul ei de origine este probabil Ierusalimul, căci în vechile 
sinaxare georgiene ziua de 15 august reprezenta sărbătoarea aniversării anuale a sfinţirii unei biserici a Maicii 
Domnului, zidită în sec. V. aproape de locul unde era mormântul Rachelei şi unde, după tradiţie, Sfânta Fecioară a 
făcut un popas (%a6l<7|J,(X), cu puţin înainte de Naşterea Mântuitorului. In secolul VI sărbătoarea este menţionată şi în 
Apus, pentru prima dată la Sf. Grigorie, episcopul de Tours (f 593 sau 594), dar acolo Adormirea se serba la 18 
ianuarie, iar în unele părţi la 15 ianuarie. Se pare că generalizarea sărbătorii în Răsărit se datorează împăratului bizantin 
Mauriciu (582-603), care a rezidit Biserica Maicii Domnului din Ghetsimani şi care a fixat definitiv şi data sărbătorii la 
15 august. In Apus, sărbătoarea a fost generalizată puţin mai târziu, de către papa Teodor I (642-649), care era de 
origine ierusalimiteană şi care a impus data de 15 august, ca în Răsărit. Numai creştinii din Galia şi copţii egipteni 
sărbătoresc Adormirea la vechea dată (18 ianuarie). 

b. Cea mai de timpuriu confirmată în documente, dintre sărbătorile Maicii Domnului, este Bunavestire. Se ştie că, 
încă din sec. IV sau V, s-a zidit la Nazaret o biserică, pe locul unde fusese casa în care Maica Domnului a primit de la 
înger vestea că va naşte pe dumnezeiescul Prunc. 

Data acestei sărbători a variat la început. Astfel, unii o sărbătoreau în ajunul Bobotezei (5 ianuarie), iar în unele Biserici 
din Apus, ca cele din Spania, Galia şi Milano, Bunavestire s-a sărbătorit la 18 decembrie, dată păstrată până azi în ritul 
galican şi cel mozarab, pentru sărbătoarea Maicii Domnului, cu tidul Genetricis Dei dies. La Roma, sărbătoarea a fost 
introdusă de papa Leon II, de origine siciliana şi de cultură greacă (681-683), la început ca o sărbătoare locală (pro 
aliquis locis) şi cu denumirea de sărbătoare a aşteptării Naşterii Domnului (Faestum Expectationes Partus Beatae Mariae 
Virginis); dar variaţia datei ei a durat în Apus până în sec. XI, când data de 25 martie s-a generalizat în toată lumea 
catolică de atunci. In Răsărit însă, data de 25 martie s-a generalizat probabil îndată ce Naşterea Domnului a început să 
fie sărbătorită peste tot la 25 decembrie, adică încă din prima jumătate a sec. V înainte. Numai la armeni Bunavestire 
se serbează încă în raport cu data veche a sărbătorii Naşterii Domnului (6 ianuarie), păstrată la ei, adică la 7 aprilie. 

c. Cât priveşte sărbătoarea Naşterii Maicii Domnului, ea există şi la copţii egipteni (care o sărbătoresc la 9 mai) şi la 
iacobiţii sirieni. Având în vedere că aceştia n-au împrumutat mai nimic de la ortodocşi după despărţirea lor de Biserica 
Ecumenică, înseamnă că sărbătoarea respectivă era deja în uz şi la ei înainte de această despărţire; începutul ei trebuie 
pus deci între Sinodul III ecumenic (431) şi Sinodul IV ecumenic (451). 

Ca şi sărbătoarea Adormirii, la origine a fost şi ea aniversarea anuală a târnosirii unei biserici din Ierusalim închinate 
Sfintei Fecioare, zidită între 430-480, pe locul unde, după tradiţie, fusese casa părinţilor Sfintei Fecioare. In Apus a 
fost introdusă de papa Serghie I (687-701), sub influenţa Constantinopolului. In sec. VI Sf. Roman Melodul compune 
pentru această sărbătoare Condacul şi Icosul rămase până acum în rânduiala slujbei zilei în Mineiul ortodox. La 
începutul secolului VIII (715), Sf. Andrei Criteanul a scris în cinstea ei patru predici şi un canon, care se cântă la 
Utrenia acestei sărbători. In Apus ea s-a generalizat însă mult mai târziu (secolele IX-X). 

A doua zi după Naşterea Maicii Domnului, adică la 9 septembrie, sărbătorim Soborul (pomenirea) Sfinţilor Ioachim şi 
Ana, părinţii Născătoarei de Dumnezeu. 

d. Cea mai nouă dintre sărbătorile Maicii Domnului este Intrarea în biserică (ducerea Fecioarei la templu), 
sărbătoare de origine ierusalimiteană, care se pare că a luat naştere în sec. VI. La 20 nov. 543, Justinian a zidit la 
Ierusalim, lângă ruinele templului, o biserică închinată Sfintei Fecioare, care, spre deosebire de una mai veche, a fost 
numită biserica Sf. Măria «cea nouă» (y\ vsa). Conform obiceiului, a doua zi după sfinţire, adică la 21 noiembrie, a 
început să fie serbat hramul (patronul) bisericii, adică însăşi Sf. Fecioară, serbarea fiind consacrată aducerii ei la 
templu. Era generalizată în tot Orientul înainte de sec. VIL Spre sfârşitul sec. VIII, Sf. Andrei Criteanul asistă la 
această sărbătoare în Ierusalim. 

In acelaşi secol, Sfinţii Gherman I şi Tarasie, patriarhi ai Constantinopolului, au ţinut cuvântări la această 
sărbătoare. In Apus, ea a fost introdusă sporadic, probabil prin influenţa mănăstirilor greceşti din Italia, mai întâi în 
Anglia (sec. XI), apoi în Franţa, întâi la Avignon, la 1371 (la propunerea făcută papei Grigorie XI de către cancelarul 
Filip de Mezieres, fost ambasador papal în insula Cypru); generalizarea ei în întreaga Biserică Romano-Catolică se 
datoreşte abia papei Sixt IV, la 1472; suprimată de papa Pius V, a fost reintrodusă definitiv de papa Sixt V, la 1585. 

4.4. 2. SĂRBĂTORILE MAI MICI (FĂRĂ ŢINERE SAU SERBARE). 

In afară de cele patru sărbători principale ale Sfintei Fecioare, enumerate până acum, mai există în calendarul ortodox 
şi alte câteva sărbători mai puţin importante, ale Sfintei Fecioare. 

a. Cea mai veche dintre ele este Soborul sau Adunarea Preasfintei Născătoare de Dumnezeu, adică adunarea (de 
slujbă) a credincioşilor în cinstea Preasfintei Fecioare, care are loc a doua zi de Crăciun (26 decembrie), potrivit regulii 
după care a doua zi după marile praznice se face pomenirea acelor persoane sfinte care au fost organe ale 
evenimentului sărbătorit ori au luat parte la el.. 

In afară de sărbătorile care comemorează evenimente din însăşi viaţa Maicii Domnului, pietatea ortodoxă a consacrat 
în calendarul ei şi câteva zile (fără serbare) în amintirea unor minuni săvârşite prin puterea Preacuratei după adormirea 
ei. 

b. Astfel, avem Acoperământul Maicii Domnului, la 1 octombrie, în amintirea unei minuni întâmplate în biserica 
Maicii Domnului din cartierul Vlahernelor în Constantinopol, pe timpul împăratului Leon înţeleptul (886-911), când 
Sfânta Fecioară s-a arătat, în toată mărirea ei cerească, Sfântului Andrei cel Nebun pentru Hristos, ca ocrotitoare şi 
mijlocitoare a creştinilor. La greci ţin această sărbătoare îndeosebi călugării din Sf. Munte. începând din 1952, 
sărbătorirea ei se face la greci la 28 octombrie, ca o sărbătoare naţională, în care se aniversează respingerea atacului 
italian din 1940 asupra Greciei. Prin sec. XII sărbătoarea a fost introdusă la ruşi, iar de la aceştia a trecut şi la români, 
prăznuindu-se mai mult în mănăstiri. 

c. In Vinerea din săptămâna luminată, numită Vinerea Izvorului Tămăduirii, pomenim de asemenea una din 
minunile Maicii Domnului.. 

d. Cu nouă luni înainte de naşterea Sfintei Fecioare, adică la 9 decembrie, noi prăznuim Zămislirea SEntei Fecioare 
(în calendare şi sinaxare e trecut de obicei: «Zămislirea Sfintei Ana», sărbătoare de origine mult mai nouă, care în 
calendarul catolic figurează la 8 decembrie, sub denumirea de Immaculata conceptio Beatae Mariae Virginis (Zămislirea fără 
păcat a Sfintei Fecioare Măria). 

e. La 2 iulie prăznuim Punerea cinstitului veşmânt al Maicii Domnului în raclă (vezi sinaxarul respectiv din 
Mneiul pe iulie); 

f La 31 august prăznuim Punerea brâului Maicii Domnului în raclă (vezi Sinaxarul zilei respective, din Mneiul pe 

august); 

g. La 1 septembrie se face, de asemenea, pomenirea unei minuni a Maicii Domnului, despre care se scrie în 

Sinaxarul zilei din Mineiul pe septembrie, ziua 1 . 

4. 5. SĂRBĂTORILE SFINŢILOR ÎNGERI 

Cultul îngerilor are un solid fundament vechi-testamentar (vezi, de ex., Facere XLVIII,4; Jud. XIII,15,16; Ieşire XXIII, 20- 
23, 111,15; Iosua V, 13-16) şi chiar nou-testamentar (vezi Apoc. XXII, 8,9). Totuşi, în creştinismul primar constatăm o 
oarecare rezervă în ceea ce priveşte cinstirea îngerilor, din pricina denaturării sau practicării abuzive şi eronate a acestui 
cult, fapt la care contribuia o dublă influenţă: una venită din partea păgânilor — care asimilau pe îngeri cu numeroasele 
divinităţi adorate de ei — şi alta din partea gnosticilor, care asimilau pe îngeri cu eonii. 

Cultul Sfinţilor îngeri a luat o mare dezvoltare în vechime, mai ales în Egipt, Italia şi Siria, unde sunt cele mai 
numeroase paraclise, oratorii şi biserici închinate sfinţilor arhangheli. Datorită unei înţelegeri greşite a cultului sfinţilor 
îngeri în unele zone din Asia Mică (Colosse şi Laodiceea - vezi Colos. 11,18), Sinodul din Laodiceea, ţinut în a doua 

jumătate a secolului IV, se vede nevoit să oprească cinstirea îngerilor prin hotărârea sa din Canonul 35, a 

cărui interpretare a dat loc la o mulţime de dificultăţi, discuţii şi controverse. 

In calendarul (Sinaxarul) ortodox se află cinci zile liturgice închinate pomenirii şi cinstirii Sfinţilor îngeri. 

a. La 8 noiembrie, Soborul sau Adunarea mai marilor arhistrategi (căpetenii) Mihail şi Gavriil şi a tuturor Puterilor 
cereşti, celor fără de trupuri. Vechimea ei urcă până în sec. V. La origine a fost o simpla aniversare anuală a sfinţirii 
unei biserici ridicată la termele lui Arcadius din Constantinopol; de aceea, în cele mai vechi sinaxare apare ca o 
sărbătoare numai a Arhanghelului Mihail. Mai târziu şi-a lărgit obiectul la cele două căpetenii îngereşti (Mihail şi 
Gavriil) şi apoi a devenit o sărbătoare comună a tuturor Sfinţilor îngeri de toate categoriile, cum apare în Mineiul pe 
noimebrie, la Sinaxar. 

b. La 6 septembrie, se săvârşeşte pomenirea unei minuni făcute de Sf. Arhanghel Mihail, la Chones, în Colosse din 
Frigia; 

c. La 26 martie, adică a doua zi după praznicul Buneivestiri, prăznuim Soborul (Adunarea) mai-marelui voievod 
Gavriil; 

d. La 13 iulie, prăznuim iarăşi Soborul (al doilea) al marelui arhanghel Gavriil, care este, probabil, la origine ziua 
sfinţirii vreunei biserici vestite a Sfântului Arhanghel Gavriil; 

e. La 11 iunie (fără slujbă), când se comemorează apariţia acestui sfânt arhanghel la o chilie din Sf. Munte (Adin), 
unde el ar fi învăţat pe un călugăr să cânte pentru prima oară partea de la început a Axionului Sfintei Fecioare. 

4. 6. SĂRBĂTORILE SFINTEI CRUCI 

încă de la început, Sfintei Cruci i s-a acordat un cult religios. Crucea este, într-adevăr, cel dintâi obiect sfânt al religiei 

noastre, pe care istoria ni-1 înfăţişează clar ca bucurându-se de un cult relativ. După 313 cultul Sfintei Cruci capătă un 

caracter public. La aceasta au contribuit îndeosebi două evenimente istorice: 

Cel dintâi e apariţia pe cer a semnului Crucii, prin care împăratul Constantin cel Mare câştigă biruinţa împotriva lui 

Maxenţiu (312). lo/ 

Al doilea, descoperirea Crucii Domnului Hristos de către împărăteasa Elena, mama lui Constantin, la anul la 326. 

Punctul de plecare al acestui cult public şi oficial al Sfintei Cruci a fost sfinţirea în 13 septembrie 335 a Marii biserici 

zidite de împăratul Constantin cel Mare pe locul Calvarului şi al îngropării Domnului (vestita biserică a Sfântului 

Mormânt, sau Martyrion, cu basilica Sfintei Cruci). Tot atunci a fost depusă aici cea mai mare parte a lemnului Sfintei 

Cruci. Iniţial venerarea publică a Sfântului Lemn avea loc la început de două ori pe an: o dată la 13 septembrie (ziua 

aflării Sfintei Cruci, după Egeria) şi în Vinerea Patimilor. 108 

Mai târziu, din pricina afluenţei crescânde a credincioşilor, venerarea Sfintei Cruci se făcea în trei zile consecutiv din 

Săptămâna Patimilor: Joi, Vineri şi Sâmbătă. 

Restituirea Sfintei Cruci, furate la 614 de către regele Chosroes al perşilor, şi depunerea ei solemnă (la 629-630) de 

către împăratul Heraclius în biserica Sf. Mormânt din Ierusalim adaugă o nouă strălucire cultului public al Sfintei 

Cruci. După cinci ani (634), din pricina pericolului crescând al invaziilor arabe asupra Pământului Sfânt, tot împăratul 

Heraclius aduce Sf. Cruce la Constantinopol, depunând-o în Biserica Sf. Sofia. Aici era venerată de la 1 aug. (când era 

scoasă din Capela Palatului) până la 14 sept. Când era dusă înapoi. (Părţi mai mari se păstrează azi în Basilica Sfintei 

Cruci din Roma şi în Catedrala Notre-Dame din Paris; altele în unele biserici mănăstireşti din Sf. Munte (cea mai mare 

la mănăstirea Xiropotam). 



105 «(Hotărâm) că creştinii nu trebuie să părăsească biserica lui Dumnezeu şi să meargă ca să invoce pe îngeri şi să facă adunări, care sunt oprite. 
Dacă deci cineva va fi aflat dedându-se la această idolatrie disimulată, să fie anatema, că a părăsit pe Domnul nostru lisus Hristos şi a venit la 
idolatrie»; CBO, II, 1,p. 107 

106 în unele Tipice şi sinaxare locale mai vechi, sărbătoarea comună a Sfinţilor Arhangheli Mihail şi Gavriil era fixată miercuri după Cincizecime (vezi A. 
Dmitrievski, Descrierea manuscriselor ..., t. I, p. 50). Vezi şi K. Lubek, Zur ăltesten Verehrung des heiligen Michael in Konstantinopol, în Histor, 
Jahrbuch, 26 (1905), 773-783, apud E. Branişte, Lit. Gen. Voi 1 . 

107 Vezi Eusebiu, Viata lui Constantin I, 28 ş.u. 

108 Peregrinatio adLoca Sancta, cap. 37,48 şi 49 

a. Cea mai veche şi mai importantă dintre sărbătorile ortodoxe închinate cinstirii Sfintei Cruci este înălţarea 
Sfintei Cruci, la 14 septembrie, pe careunii o numără între praznicele împărăteşti. In această zi sărbătorim de fapt 
amintirea celor două evenimente pomenite mai sus: aflarea Crucii de către sfânta Elena şi recuperarea ei de la perşi de 
către Heraclius. Poartă numele de înălţarea Silinţei Cruci pentru că episcopul Macarie al Ierusalimului, în ziua de 14 
septembrie din anul 335, a înălţat-o în văzul tuturor şi apoi, patriarhul Zaharia a făcut acelaşi lucru la 14 septembrie 
630. 

b. A doua sărbătoare importantă a Sfintei Cruci este Duminica Crucii (a treia din Postul Paştilor), instituită la 
Constantinopol în sec. VIII. 

c. Ziua de 1 august, Scoaterea Cinstitului lemn al cinstitei şi de viată făcătoarei Cruci, începutul venerării 
publice a Crucii în Biserica Sf. Sofia, dar despre care Mineiul pe luna august spune că este în amintirea liberării 
minunate a grecilor din robia saracinilor, pe timpul împăratului Manuel Comnenul (sec. XII). 

d. Altă sărbătoare (fără ţinere) a Sfintei Cruci este la 7 mai, când prăznuim Pomenirea arătării semnului Sfintei 
Cruci pe cer în timpul împăratului Constantie (fapt petrecut probabil la 351 şi relatat într-o scrisoare a Sfântului 
Chirii al Ierusalimului către împăratul Constantie). 

e. In cadrul Octoihului, avem, de asemenea, două zile pe săptămână consacrate cinstirii speciale şi permanente a 
Sfintei Cruci în serviciul divin zilnic al Bisericii Ortodoxe, şi anume miercurea şi vinerea. 

4. 7. SĂRBĂTORILE SFINŢILOR CU CINSTIRE GENERALĂ ÎN 

TOATE BISERICILE ORTODOXE 

a. Sf. Marele Mucenic Dimitrie, izvorâtorul de mir, la 26 octombrie. Acesta a fost diacon al episcopului din 
Sirmium, fiind martirizat la 9 aprilie în anul 304. El a dat numele său oraşului natal (Mitroviţa, azi în Serbia), de unde 
moaştele (sau măcar o parte din ele) i-au fost transportate mai târziu la Tesalonic, unde au fost depuse la 26 oct. 413 
într-o biserică anume construită pentru ele. Ziua aceasta a rămas înscrisă în calendarul ortodox ca ziua pomenirii lui 
anuale. 

In unele părţi ale ţării noastre sărbătoarea lui se numeşte Sumedru sau Simedru (termen de origine latină, de la Sanctus 
Demetrus). 

b. Sf. Marele Ierarh Nicolae, arhiepiscopul Mirelor Lichiei (Licia) din Asia Mică, făcătorul de minuni (-J- 6 decembrie 
343 sau 340), la 6 decembrie, sărbătoare numită în popăor Sân Nicoară sau Simicoară (de la Sanctus Nicolcms). La anul 
1087 moaştele lui au fost transportate la Bari, în Italia, şi depuse într-o biserică dedicată pomenirii sfântului; 
pomenirea transferării se face în Martirologiul catolic la 9 mai, pomenire adoptată şi de rutenii ortodocşi din Galiţia. 

c. Sf. Arhidiacon şi întâiul mucenic Ştefan, ucis cu pietre de evrei, în anul 33 (vezi Fapte VI,5-VIII,2); pomenirea 
lui se face la 27 decembrie. Este una dintre cele mai vechi sărbători ale sfinţilor. 

d. Sf. Vasile cel Mare, arhiepiscopul Cezareei Capadociei din Asia Mică, mort la 1 ianuarie 379. Amintirea acestui 
mare sfânt se serbează şi la 30 ianuarie. 

e. Soborul (Adunarea) Sfântului Ioan Botezătorul Proorocul şi Inaintemergătorul lui Hristos, la 7 ianuarie (a doua 
zi după Botezul Domnului, potrivit regulii după care a doua zi după marile praznice se serbează pomenirea 
persoanelor principale care au luat parte la evenimentul comemorat la praznicul respectiv). 

f Sfinţii Trei Ierarhi: Vasile cel Mare, Grigorie Teologul şi Ioan Gură de Aur (Trisfetitele), la 30 ianuarie. E o 
sărbătoare de origine mai nouă, instituită în sec. XI, de mitropolitul Ioan al Evhaitelor, care a întocmit şi slujba zilei, 
pe timpul împăratului bizantin Alexe Comneanul (1086), în urma unei discuţii ivite între credincioşii din 
Constantinopol, care se întrebau care dintre cei trei sfinţi ierarhi este mai mare şi mai vrednic de mai multă cinstire. 
g. Sf. Marele Mucenic Gheorghe, purtătorul de biruinţă (popular-arhaic = Sân-Giorz), martirizat în anul 303, în 
persecuţia lui Diocleţian, la 23 aprilie. 



109 Vezi Constituţiile apostolice (VIII, 33; «Ziua lui Ştefan, întâiul martir, şi a celorlalţi sfinţi martiri, care au ţinut mai mult la Hristos ca la viaţa lor, să o 
serbeze (robii)». Vezi şi Cuv. de laudă la Sf. Ştefan, de Asterie, episcopul Amasiei (sec. IV-V), în Omilii şi Predici, trad. de Pr. D. Fecioru, p. 221 ş.u. 
Vezi şi la 2 august, pomenirea strămutării moaştelor sfântului, de la Ierusalim la Constantinopol, în anul 415 (Mineiul pe august, ziua 2, laSinaxar) 

110 E. Branişte, Sfinţii Trei Ierarhi în cultul creştin, în rev. BOR, an 1958, nr. 1-2 şi Pr.Prof. Gh. Moisescu, Sfinţii Trei Ierarhi in Biserica Românească, în 
rev. Ort., an 1960, nr. 1, p. 3-33 

h. SGntii împăraţi Constantin (cel Mare) şi maica sa Elena, primii împăraţi creştini şi protectori ai 
creştinătăţii, ambii sărbătoriţi la 21 mai, care este ziua morţii împăratului Constantin (anul 337). 
i. Naşterea Sfântului Ioan Botezătorul, la 24 iunie (cu şase luni înainte de Naşterea Domnului, vezi Luca 1,36). 
j. SGntii Apostoli Petru şi Pavel, martirizaţi la Roma, în persecuţia lui Nero, în anul 67, au sărbătoare comună la 29 
iunie, care e data transferării moaştelor celor doi Sfinţi Apostoli la locul numit ad catacumbas, de pe Via Appia din 
Roma, la 258. 

k. Sf. Proroc Ilie Tesviteanul, la 20 iulie (3 Regi, XVII-XIX şi 4 Regi II, 1-2). E singurul sfânt din Legea Veche care 
are sărbătoare cu ţinere în calendarul ortodox. In unele Tipice vechi pomenirea lui se făcea luni după Duminica Tomii. 
1. Tăierea capului Sfântului Ioan Botezătorul, la 29 august. Este una dintre sărbătorile de sfinţi cu bază biblică 
(Mt XIV,3-12 şi Mc VI, 17-29). Sărbătoare comună calendarului ortodox şi celui roman (catolic), ea a fost la început 
probabil o aniversare — proprie cultului local palestinian — a târnosirii unei biserici din Sebasta sau Augusta. Se 
serbează cu post, în orice zi a săptămânii ar cădea. 

4. 8. NEOMARTIRII ŞI SFINŢI NAŢIONALI AI DIFERITELOR 
BISERICI ORTODOXE. SFINŢII ROMÂNI. 

După despărţirea Bisericii de Apus de Biserica Răsăritului (1054), atât grecii, cât şi toate popoarele slave ortodoxe au 

continuat să-şi îmbogăţească lista sfinţilor, prin canonizarea unor sfinţi naţionali, al căror cult a rămas limitat numai la 

teritoriul Bisericilor respective sau numai la părţi din ele. 

Astfel, la popoarele ortodoxe din Balcani au fost înscrişi în calendar în primul rând sfinţii misionari, cărora se 

datorează creştinarea popoarelor slave: SGntii Chirii şi Metodie (cinstiţi la toate popoarele ortodoxe slave) şi ucenicii 

lor: Naum, Gora^d, Clement de Ohrida, Sava si Anghelar (cinstiţi mai ales la bulgari şi la sârbi), cneazul Vladimir şi 

cneaghina O/ga, creştinătorii ruşilor, precum şi regele Boris, la bulgari ş.a. 

Acestora le-au urmat marii organizatori şi reprezentanţi ai Bisericilor ortodoxe autocefale din Balcani, ierarhi, 

călugări şi cărturari vestiţi, ca Sf. Simeon (fostul ţar Ştefan Nemania) şi arhiepiscopul Sava, la sârbi, Sf. Ioan Rilskij, 

patriarhul Eftimie al Târnovei, Cuviosul Paisie de Hilandar (sec. XVIII) şi episcopul Sofronie Vraceanskj (f 1813) Sfântul 

Dimitrie Basarabov, cinstit în Bucureşti şi la bulgari, călugărul Nicodim (f 1406) la români ş.a. 

Cel mai mare număr de sfinţi naţionali l-au dat însă neomartirii, adică martirii mai noi, care au pătimit pentru credinţa 

lor din partea mahomedanilor, în timpul dominaţiei turceşti în Balcani (secolele XIV-XIX) şi care sunt numeroşi mai 

ales la greci. 

Popoarele ortodoxe din Balcani au adăugat, la neomartirii lor din epoca dominaţiei turceşti, şi câţiva ierarhi, teologi 

şi pustnici atoniti de seamă, care au ilustrat istoria lor naţională, bisericească şi culturală, în secolele XIV-XIX, ca: 

Marcu Eugenie, mitropolitul Efesului (temutul polemist antilatin din sec. XIV), Sf. Grigore Palama, ilustrul teolog şi 

mitropolit al Tesalonicului din sec. XIV ("j" 1359), Sf. Nicodim Aghioritul, marele pustnic şi cărturar atonit (f 14 iulie 

1809), canonizat în 1955 de către Patriarhia Ecumenică, eremiţii sârbi Petru şi Ioanichie (secolele XIV-XV) ş.a. 

Cultul sfinţilor naţionali s-a accentuat şi s-a dezvoltat concomitent cu sporirea numărului Bisericilor autocefale 

constituite în sânul Ortodoxiei, mai ales din sec. XVI înainte. 

4.8. 1. SFINŢII ROMÂNI 

> 

A.) PRIMA CANONIZARE DE SFINŢI ROMÂNI (1950) 

In domeniul cultului sfinţilor locali, românii nu au făcut canonizări până la jumătatea sec. XX. Atunci, răspunzând 
repetatelor cereri făcute de către glasuri autorizate din rândurile credincioşilor, ale clericilor şi ale teologilor noştri, 
Sfântul Sinod al Bisericii Ortodoxe Române, în şedinţa sa din 28 februarie 1950, a făcut începutul canonizării 
sfinţilor de origine românească, hotărând: 

a. Introducerea în întreaga noastră Biserică a cultului Sfântului Ioan Valahul, (12 mai), precum şi introducerea sau 
recunoaşterea formală a cultului local al unor martiri ai Ortodoxiei româneşti din Ardeal şi al unor ierarhi români cu 
viată îmbunătăţită, şi anume: 

b. Sf. Ioan de la Raşca, (1 iunie), ierarh moldovean din sec. XVII; 

c. Cuviosul Părinte Iosif cel Nou de la Partoş, (15 sept.), mitropolit al Banatului din sec. XVII (între 1650- 
1653). Moaştele sale se păstrează azi la catedrala mitropolitană din Timişoara; 

d. Mitropolitii Iorest (Iile) şl Sava Brancovlcl, (24 apr.), cu titlul de «mărturisitori». Amândoi au suferit pentru 
apărarea ortodoxiei împotriva încercărilor de calvinizare a românilor ortodocşi, în sec. XVII. Cel dintâi a murit la 
mănăstirea Putna la 12 martie 1678, iar al doilea în aprilie 1680; 

e. Cuvioşii ieromonahi Visarion Sărai şi Sofronie din Cioara (f după 1776) şi drept-credinciosul ţăran Oprea 
Nicolae (Miclăuş) din Săliştea Sibiului (f după 1748), (21 oct.), luptători împotriva Uniaţiei, vor fi cinstiţi cu titlul de 
«mărturisitori»; 

f. Sf. Ierarh Calinic Cernicanul, (11 apr.), stareţ al mănăstirii Cernica de lângă Bucureşti şi apoi episcop al 
Râmnicului, (f 1868). Moaştele sale se află la mănăstirea Cernica. 

Slujbele acestor sfinţi au fost introduse la zilele pomenirii lor, în ediţiile ultime ale Mineielor româneşti. 

In aceeaşi şedinţă din 28 februarie 1950, Sf. Sinod a hotărât şi generalizarea cinstirii, în toată Biserica 
românească, a unor sfinţi mai vechi, de origine străină, ale căror sfinte moaşte se păstrează în ţara noastră şi care 
erau cinstiţi, de multă vreme, cu un cult local sau regional: 

a. Sfânta mucenită Filofteia, (7 dec), ale cărei sfinte moaşte se păstrează la Curtea de Argeş; 

b. Cuviosul Nicodim cel Sfinţit de la Tismana (f 26 decembrie 1406), care se serbează la 26 decembrie. (Se 
păstrează doar degetul cel mare de la mâna dreaptă, la mănăstirea Tismana); 

c. Sf. mucenic Ioan cel Nou de la Suceava (2 iunie). A trăit în sec. XIV, iar moaştele sale se păstrează în biserica Sf. 
Gheorghe din Mănăstirea Sf. Ioan cel Nou, la Suceava; 

d. Cuviosul Grigorie Decapolitul, (20 nov.). Moaştele sale se păstrează la Mănăstirea Bistriţa din Oltenia; 

e. Cuvioasa Paraschiva cea Nouă, (14 oct.). Moaştele sale se păstrează la Iaşi în catedrala mitropolitană; 

f. Cuviosul Dimitrie cel Nou (din Basarabi), (27 oct.)., Moaştele sale se păstrează în catedrala patriarhală din 
Bucureşti. 

La aceştia se pot adăuga sfinţii mucenici Zoticos, Attalos, Kamasis şi Filippos, din sec. IV, ale căror sfinte moaşte, 
descoperite de curând la Niculiţel în Dobrogea, sunt depuse acum la Mănăstirea Cocoş din jud. Tulcea. Ei sunt 
pomeniţi în vechile martirologii creştine la 4 iunie. 

B.) A DOUA CANONIZARE DE SFINŢI ROMÂNI (1992) 

După libertatea adusă de anul 1989, Biserica Ortodoxă Română s-a îngrijit pentru canonizarea unor binecredincioşi 

români, de diverse categorii sociale şi bisericeşti, care au trăit în diferite epoci ale istoriei Bisericii noastre, a căror mod 

de viaţă îi îndreptăţesc la această cinstire. Evenimentul a avut loc în şedinţa Sfântului Sinod din 19-20 iun 1992. la 

această şedinţă au fost recunoscuţi şi canonizaţi un număr de 19 sfinţi noi ş\ s-a hotărât generalizarea cultului unor 

sfinţi canonizaţi în 1950 {Iosif cel Nou de la Parfoş, Calinic Cernicanul, Visarion Sărai si Sofronie din Cioara şi Oprea Miclăuş 

precum şi Mitropolitii Iorest (Ilie) şi Sava Brancovici). Totodată s-a instituit Duminica sfinţilor români (a doua duminică 

după Rusalii). Pentru toţi aceşti sfinţi s-au alcătuit troparele, condacele şi sinaxarele şi li s-au aprobat icoanele. 

Sf. cuvios Ioan de la Prislop (13 sept.) sec. XV-XVI; 

Sf. cuvios Antonie de la Iezerul- Vâlcea (23 nov.) sec. XVITXVIII; 

Sf. cuvios Daniil Sihastrul (1 8 dec.) sec. XV; 

Sf. cuvios Gherman din Dobrogea (29 feb.) sec. IV- V; 

Sf. cuvios Ioan de la Neamţ - Hozevitul (5 aug.) + 1960; 

Sf. cuvioasă Teodora de la Sihla (7 aug.), secv. XVITXVIII; 

Sf. preoţi mărturisitori Ioan din Galeş şi Moise Măcinic din Sibiel (21 oct.), sec. XVIII; 

Sf. ierarh martir Antim Ivireanul (27 sept.), sec.XVIII; 

Sf. ierarh Iosif mărturisitorul din Maramureş (24 apr.), sec. XVITXVIII; 

Sf. ierarh Ghelasie de la Râmeţ (30 iun.), sec. XIV; 

Sf. ierarh Leontie de la Rădăuţi (1 iul.), sec. XV; 

Binecredinciosul voievod Ştefan cel Mare şi Sfânt (2 iul), sec. XV. Acestuia, în 2004, Sfântul Sinod i-a schimbat şi 

titulatura şi gradul de cinstire în Sfântul voievod Ştefan cel Mare; 

Sfinţii martiri Brâncoveni, Constantin vodă, cu cei patru fii ai săi: Constantin, Ştefan, Radu şi Matei, şi sfetnicul 

Ianache; 

79 



Persoanele liturgice 



80 



în aceeaşi şedinţă Sfântul sinod a hotărât generalizarea cultului unor sGnti care au trăit în spaţiul carpato- 
danubian sau care sunt cinstiţi şi de alte popoare ortodoxe ca Bretanion (25 ian), Ermil şi Stratonic (13 ian.), 
Paisie de la Neamţ (15 nov.) etc. 

5. PRESERBARE, SERBARE, ODOVANIE 

Pentru pregătirea sufletească a credincioşilor toate sărbătorile împărăteşti (inclusiv cele ale Maicii Domnului) sunt 
precedate de un timp de pregătire, de anticipare sau introducere, numit pre-serbare, înainte-serbare sau înainte- 
prăznuire. Ele au de asemenea şi o perioadă de continuare sau prelungire a serbării numită după-serbare sau după- 
prăznuire. Ziua cea dintâi a înainte-serbării se numeşte începutul sărbătoririi iar ziua ultimă a după-serbării se numeşte, 
cu un termen slavon, odovania. 

Obiceiul de a prelungi sărbătorile mari pe anumite perioade e moştenit din cultul Vechiului Testament, în care 
sărbătorile Azimilor, ca şi altele (sărbătoarea Corturilor, sărbătoarea sfinţirii templului), se prăznuiau câte şapte zile la 
rând (vezi Ieşire XXXIV,18; Lev. XXIII,36; 3 Regi VIII,66-67; 2 Paralipomena VII,9 ş.a.). în creştinism prima 
manifestare de acest fel o întâlnim la împăratul Constantin cel Mare, cu prilejul festivităţilor sfinţirii basilicilor din 
Ierusalim şi din Tir (13 sept. 335), sfinţire a cărei aniversare se serba în fiecare an, câte şapte zile de-a rândul, multă 
vreme după aceea, sub denumirea de sărbătoarea înnoirilor. 

Cele dintâi sărbători cu înainte şi după-serbare au fost cele trei mari praznice la care se oficia pe atunci botezul 
catehumenilor: Crăciunul, Pastile şi Rusaliile. Pregătirea morală şi catehetică a catehumenilor făcea necesară o perioadă 
de pregătire pentru primirea botezului, iar bucuria primirii botezului şi a intrării neofiţilor în Biserică se prelungea de 
regulă o săptămână după praznicul respectiv. Prin analogie această practică a trecut şi la celelalte sărbători de o mai 
mică importanţă. 

5.1. DURATA PRE-SERBĂRII ŞI A DUPĂ-SERBĂRII PRAZNICELOR ÎMPĂRĂTEŞTI 

Durata pre-serbării şi a după-serbării praznicelor împărăteşti variază după gradul lor de importanţă şi după poziţia pe 
care o au în cadrul anului bisericesc. Astfel, pre-serbarea Naşterii Domnului ţine cinci zile, începând de la 20 
decembrie, iar după-serbarea aceluiaşi praznic ţine şase zile, sfârşindu-se la 31 decembrie, când este odovania 
praznicului. Excepţie fac praznicele Tăierii-împrejur (1 ianuarie) şi al Floriilor, care n-au nici pre-serbare, nici după- 
serbare (cel dintâi fiindcă se află între după-serbarea Naşterii şi înainte-serbarea Botezului, care sunt praznice 
împărăteşti mai mari şi de origine mai veche, iar al doilea, fiindcă e în Păresimi). 

Tabloul de mai jos ne arată durata fiecărui praznic împărătesc. 

Durata praznicelor împărăteşti 



Nr. 
crt. 


Denumirea praznicelor 


începutul 
sărbătorii 


Data 

praznicului 


Odovania 
praznicului 


Total zile 


1. 


Naşterea Domnului 


20 dec. 


25 dec. 


31 decembrie 


12 


2. 


Tăierea-împrejur 


- 


1 ian. 


- 


1 


3. 


Botezul Domnului 


2 ian. 


6 ian. 


14 ianuarie 


13 


4. 


întâmpinarea Domnului 


1 febr. 


2 febr. 


9 februarie 


9 


5. 


Duminica Floriilor 


- 


Data schimb. 


- 


1 


6. 


învierea Domnului (Sf. Paşti) 


- 


Data variabilă 


Miere, săpt. 6-a 
după Paşti 


39 


7. 


înălţarea Domnului 


- 


Joi, săpt. 6-a 
după Paşti 


Vineri din săpt. 
7-a după Paşti 


9 


8. 


Pogorârea Sfântului Duh 
(Rusaliile) 


- 


Duminica 8-a 
după Paşti 


Sâmb., săpt. 8-a 
după Paşti 


7 

9. 


Schimbarea la fată 


5 aug. 


6 aug. 


13 august 


9 


10. 


Înălţarea Sfintei Cruci 


13 sept. 


14 sept. 


21 septembrie 


9 


11. 


Naşterea Maicii Domnului 


7 sept. 


8 sept. 


12 septembrie 


6 


12. 


Intrarea în Biserică a Maicii 
Domnului 


20 nov. 


21 nov. 


25 noiembrie 


6 


13. 


Bunavestire 


24 mart. 


25 martie 


26 martie 


3 


14. 


Adormirea Maicii Domnului 


14 aug. 


15 aug. 


23 august 


10 



Se va preda la curs 



6. POSTUL ŞI POSTIREA ÎN BISERICĂ 



7. DESACRALIZAREA TIMPULUI 



Ca orice realitate care determină şi condiţionează existenţa umană şi percepţia timpului este într-o continuă 
transformare. Acest fapt se datorează pe de o parte noilor descoperiri tehnologice, pe de altă parte transformării 
societăţii, mai precis secularizării ei. 

Noile descoperiri tehnologice fac ca relaţia omului cu timpul să fie într-o continuă transformare. Mai ales 
descoperirea electricităţii care îi oferă omului prilejul prelungirii unei „zi lumină", a mijloacelor de ultrarapide de 
călătorie care au dus la „scurtarea distanţelor" sau a mijloacelor de comunicaţie care facilitează circulaţia rapidă a 
ştirilor, omul se simte stăpân al timpului. Ritmul natural cotidian ^i-noapte este bulversat atât de cerinţele economice care 
presupun o productivitate mare, implicit lucrul în trei schimburi, cât şi dorinţa omului de distracţie şi petrecere în 
întunericul nopţii, când păcatul pare mai ascuns. Ca şi timpul fizic natural, timpul liturgic cotidian cunoaşte mutaţii 
însemnate. Dacă în trecut omul cerea ajutor pentru ziua care începea sau mulţumea pentru cea încheiată, azi nu are 
nevoie de acest lucru, pentru că nici ziua şi nici noaptea nu mai sunt la locul lor. 

Pe lângă aceasta ritmul anotimpurilor este supus de asemenea unor presiuni care îl vor face să dispară. Aici cei care 
dictează sunt factorii economici, piaţa care cere şi vinde orice şi oricând. In dorinţa de câştiguri tot mai mari toamna 
şi vara se contopesc. Fructe ca strugurii, pe care până mai ieri îi gustam doar la Schimbarea la faţă (6 aug.), acum îi 
putem cumpăra în plină iarnă; la fel se întâmplă cu pepenii, piersicile etc. Nemaisimţind ritmul naturii omul se 
îndepărteză şi de Ziditorul ei. 

Timpul vieţii profane era ritmat în trecut de timpul liturgic al sărbătorilor religioase. Alternarea perioadelor de muncă 
şi de recreere urmau îndeaproape ritmul sărbătorilor. Acest aspect al vieţii sociale nu a fost uitat de tot, semnificaţia şi 
motivaţia sărbătorilor s-a schimbat însă radical. Duminica, Pastile şi Crăciunul au rămas pe mai departe zile care organizează 
şi dau ritmul vieţii, motivaţia însă este alta: Duminica nu mai este ziua Domnului ci zi de odihnă. Nu zi de mers la 
biserică ci zi de somn şi distracţie. Implicaţiile pot fi majore: ca odihnă poate fi luată oricare zi, în funcţie de cerinţele 
pieţii, fără nici o semnificaţie religioasă. La fel, Pastile şi Crăciunul sunt trăite într-un tumult cum n-a fost niciodată, 
dar în orice caz nu ca timp de pocăinţă şi de întâlnire cu Hristos, ci timpul marilor petreceri. 

Dispariţia statului religios duce la desacralizarea timpului. Osmoza dintre stat şi biserică era garantul unei vieţi 
sacrale pătrunsă până în cele mai îndepărtate vase capilare ale societăţii. Azi însă simfonia bizantină este un vis de mult 
apus. Statul nu se mai preocupă să organizeze societatea în jurul sărbătorilor religioase. Vacanţele şcolare sunt tot mai 
mult disociate de ciclul liturgic al sărbătorilor. «Atunci când decid datele vacanţelor, administraţiile anali^ea^ă cererile din 
domeniul hotelier şi din turism, evaluează posibilităţile logistice ale mijloacelor de transport, ba uneori iau în calcul şi interesul copiilor. 
Insă dorinţa de a respecta sărbătorile religioase şi de a înlesni participarea la slujbe este ultima din grijile lor. ...pur şi simplu preocupările 



111 S. Baştovoi, între Freud şi Hristos, Marineasa 2001 

112 V. Băncilă, Duhul sărbătorii, Anastasia 1998. 

113 Rene Remond, Religie şi societate în Europa, Polirom 2003. 



81 



Persoanele liturgice 09 

de acest gen au dispărut din câmpul de conştiinţă al guvernanţilor si al celor guvernaţi.») . Puţinele zile libere decretate cu 

ocazia Paştelui sau Crăciunului trebuiesc văzute mai curând ca excepţie, iar nu regulă, şi oricum dispuse doar pentru că 

populaţia mai este încă legată de aceste sărbători. 

8. NOILE ZILE FESTIVE ŞI NOUL CALENDAR 

Cu toată de sacralizarea lumii şi a timpului în care trăieşte, omul are nevoie instinctiv de o anume festivitate. 
Sărbătorile liturgice, care sunt comemorări ale unor evenimente religioase, sunt mai mereu dublate de „sărbători" care 
nu au nimic sacru. în unele dintre acestea se regăsesc elemente care amintesc vechea sărbătoare: odihna, festivismul, 
ruperea ritmului cotidian. Intre aceste „sărbători laice" sunt unele cu caracter general (sărbătorile naţionale) sau cu 
caracter local (zilele municipiului). Intre aceste zile şi sărbători, un rol crescând au perioadele de timp cu un pronunţat 
caracter economic: Zilele Bergenbier; Festivalul Ursus etc. precum şi cele dedicate unor grupuri de persoane: ziua 
diabeticilor, ziua nefumătorilor, ziua toleranţei. Sunt atât de multe zile desacralizate încât ar fi posibil întocmirea unui 
nou calendar: al festivalurilor şi zilelor nonreligioase. 

